Ajka Város Önkormányzata Képviselő-testületének a 15/2026. (V. 15.) önkormányzati rendelettel módosított 5/2026. (II. 12.) önkormányzati rendelete
a 2026. évi költségvetéséről
[1] Ajka Város Önkormányzata Képviselő-testületének az önkormányzat 2026. évi költségvetéséről szóló rendeletének célja az önkormányzat pénzügyi gazdálkodási kereteinek rögzítése a központi költségvetés által meghatározott feltételek alapján, a 2026. évi központi költségvetés fő célkitűzéseinek helyi szinten történő megvalósítása, az állami támogatások felhasználásának biztosítása, a költségvetési tervezés kereteinek meghatározása, az önkormányzat és költségvetési szervei tervezett bevételi, kiadási, tartalék és egyéb előirányzatainak rögzítése. 
[2] Ajka Város Önkormányzata Képviselő-testülete a Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdésének f) pontjában meghatározott feladatkörében eljárva a következőket rendeli el:
1. Általános rendelkezések
1. §
(1) A rendelet hatálya Ajka Város Önkormányzatára és annak költségvetési intézményeire terjed ki, meghatározza az önkormányzat kötelező és önként vállalt feladatainak ellátásához szükséges bevételeket és kiadásokat, figyelemmel az önállóan működő és gazdálkodó költségvetési szervek kiemelt előirányzatának megállapítására, a 2026. évi gazdálkodás főbb szabályaira.
(2) Az önkormányzat címrendjében az önállóan működő és gazdálkodó költségvetési szervek (a továbbiakban: intézmények) címeket alkotnak, az intézményekhez kapcsolt bevételekkel, kiadásokkal kiemelt előirányzatonként és létszám-előirányzattal. A képviselő-testület a címrendet az 1. melléklet szerint állapítja meg.
(3) E rendeletben foglaltak végrehajtását az önkormányzat képviselő-testülete pénzügyi bizottsága, polgármestere, jegyzője a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendelet rendelkezései alapján, valamint a belső kontroll monitoring rendszer hatékony működtetésével, azok egységes rendszerével ellenőrzik.
2. A költségvetés bevételeinek és kiadásainak főösszege, a hiány mértéke és finanszírozásának módja
2. §[footnoteRef:1] [1:  Módosította: 15/2026. (V. 15.) és a 21/2026. (VIII.5.) önkormányzati rendelet] 

(1) Ajka Város Önkormányzatának Képviselő-testülete az önkormányzat 2026. évi
a)	a költségvetés
aa)	bevételi főösszegét 14.188.461.480 forintban
ab)	kiadási főösszegét 13.531.192.960 forintban
ac)	a többletet 657.268.520 forintban
b)	finanszírozási előirányzat
ba)	bevételi összegét 5.171.535.249 forintban,
bb)	kiadási összegét 5.828.803.769 forintban,
c)	a költségvetés
ca)	bevételi főösszegét 19.359.996.729 forintban,
cb)	kiadási főösszegét 19.359.996.729 forintban,
a 2. melléklet szerinti bevétel-kiadás mérlegegyezőségével állapítja meg, és a 2/A. mellékletben bemutatott pénzügyi mérleg szerint hagyja jóvá.
(2) Az önkormányzat 2026. évi költségvetési előirányzatainak kiadási és bevételi főösszegnek címek, alcímek, jogcím – csoportok, jogcímek szerinti részletezését a rendelet 3. - 4. mellékletei tartalmazzák.
(3) A képviselő-testület az önkormányzat 2026. évi költségvetésének kiadási főösszegén belül:
1.	A költségvetési kiadási előirányzatok összegét
a)	személyi jellegű kiadások 4.051.305.402 forintban,
b)	a szociális hozzájárulási adó 585.572.671 forintban,
c)	a dologi jellegű kiadások 3.842.805.746 forintban,
d)	az ellátottak pénzbeli juttatásai 10.250.000 forintban,
e)	egyéb működési célú kiadások 3.523.961.074 forintban
2.	A felhalmozási célú kiadások összegét
a)	beruházási kiadások 579.119.048 forintban,
b)	felújítási kiadások 124.152.965 forintban,
c)	egyéb felhalmozási célú kiadásokat 705.081.539 forintban,
3.	Finanszírozási műveletek kiadási előirányzatát
a)	működési kiadás (folyószámla hiteltörlesztés) 5.000.000.000 forintban,
b)	felhalmozási kiadás (hiteltörlesztés) 715.727.058 forintban
c)   államháztartáson belüli megelőlegezés visszafizetés 113.076.711 forintban a költségvetési kiadások tekintetében a 4. – 5. 5/A. mellékletekben részletezettek szerint, a felhalmozási kiadások tekintetében a 6 - 6/A., mellékletben megjelölt feladatokkal és előirányzatokkal állapítja meg.
3. §[footnoteRef:2] [2:  Módosította: 21/2026. (VIII. 5.) önkormányzati rendelet] 

(1) A képviselő-testület 2026. évben a likviditási feladatok kezelésére 950.000.000 forint önkormányzati folyószámla-hitelt vesz fel, melynek törlesztésére a kapcsolódó hitel és kamata megfizetésére a képviselő-testület kötelezettséget vállalt.
(2) A kiadások finanszírozásának biztosítására a polgármester jogosult átmenetileg igénybe venni - az elkülönített számlákon levő pénzeszközöket, visszapótlási kötelezettség mellett.
3. A költségvetés tartalék-előirányzatai
4. §
(1)[footnoteRef:3] A képviselő-testület a 2026. évi költségvetésében 0 forint működési általános tartalékot, 108.944.515 forint működési cél és 0 forint felhalmozási céltartalékot állapít meg. A céltartalék feladatonkénti részletezését a költségvetési rendelet 7.sz. melléklete tartalmazza. [3:  Módosította: 15/2026. (V. 15.) és a 21/2026. (VIII.5.) önkormányzati rendelet] 

(2) A képviselő-testület a működési cél- és felhalmozási céltartalékkal való rendelkezés jogát a megjelölt feladatokon belül a polgármesterre ruházza, melynek keretében előirányzat-módosítást is el kell végezni. A hatáskör gyakorlásáról a polgármester a képviselő-testületet negyedévente, de legkésőbb 2026. december 31-ig tájékoztatja.
4. A költségvetés előre nem tervezhető bevételeivel és kiadásaival, bevételei elmaradásával kapcsolatos szabályok
5. §
(1) Az önkormányzat költségvetési intézményei feladataik színvonalasabb ellátása érdekében - kizárólag az alapító okiratuk szerinti tevékenységi körben – pályázhatnak, közvetlen pénzbeli támogatást, felajánlást, adományt fogadhatnak el. A vállalt cél megvalósítása a költségvetési szerv alaptevékenységének ellátását, annak biztonságát nem veszélyeztetheti.
(2) Az (1) bekezdés szerinti pályázat benyújtásához a (4) bekezdés kivételével minden esetben a képviselő-testület előzetes hozzájárulása szükséges, kiemelten az Európai Uniós forrásból származó pályázat esetében.
(3) Mind a pályázó intézmény, mind az irányító szerv/képviselő-testület a hozzájárulás megadása előtt vizsgálja a pályázattal megvalósítandó cél fejlesztési és működési kiadásának vonzatát, annak több évre szóló kihatását és hasznosságát figyelemmel az (1) bekezdésben foglaltakra.
(4) Amennyiben a pályázati önrész a 200.000 forintos értékhatárt nem éri el és éven túli kötelezettséggel nem jár, és az ehhez szükséges fedezet az intézmény költségvetésében rendelkezésre áll, az érintett intézmény a pályázat benyújtására jogosult, azonban ezt megelőzően a pályázat másolati példányával köteles a polgármestert tájékoztatni, aki az előzetes engedélyezéssel kapcsolatos hatáskört a képviselő-testület nevében gyakorolja. A hatáskör gyakorlásáról a polgármester a képviselő-testületet negyedévenként, de legkésőbb december 31-ig tájékoztatja.
(5) A közvetlen pénzbeli támogatásról, felajánlás elfogadásáról és a pályázat elbírálásának eredményéről, annak felhasználásáról az intézmény vezetője a polgármestert haladéktalanul, a képviselő-testületet pedig legkésőbb az éves költségvetési beszámolójában köteles tájékoztatni. Az intézmény vezetője az önkormányzat jegyzője közreműködésével köteles gondoskodni arról, hogy az előirányzat - módosítás a költségvetési rendeletben folyamatosan megjelenjen, abba legkésőbb 2026. december 31-éig beépüljön.
6. §
Az intézmények által nem tervezhető és többletbevételként jelentkező valamennyi forrással, feladat- elmaradásból eredő előirányzat maradvánnyal, valamint sikertelen pályázat esetén az önrész előirányzatának maradványával – ha az nem kötött felhasználási rendszerű - a tervezett bevételi elmaradást kell ellentételezni. A térítési díj bevételi többletére tekintettel az önkormányzati támogatást/finanszírozást csökkenteni kell.
5. Az önkormányzat költségvetési szerveinek gazdálkodása és előirányzataik
7. §
(1) Az önkormányzat intézményei a számításokkal megalapozott és jóváhagyott előirányzatokon belül kötelesek a gazdaságossági, hatékonysági, eredményességi követelmények szerint takarékosan gazdálkodni. Az előirányzat túllépés fegyelmi felelősséget von maga után.
(2) Az önkormányzat, valamint intézményei kiemelt előirányzatait, költségvetésének főösszegét kizárólag a képviselő-testület jogosult módosítani, a központi támogatás és a céllal érkezett pénzeszköz átvétel, valamint az intézményi fejlesztésekhez kapcsolódó kiemelt előirányzatok módosításának kivételével, melyet a polgármester a folyamatos feladatellátás érdekében határozattal jogosult módosítani. A polgármester az előirányzat módosítás dokumentumait köteles előzetesen felülvizsgálni és a döntéséről határozatot hozni. A határozat kiadását követően indítható a feladat végrehajtása. A polgármesternek e döntéseiről a soron következő költségvetés módosításakor a képviselő-testület számára tájékoztatást kell adni. A döntés egy éven túli kötelezettség vállalással nem járhat, ellenkező esetben a képviselő-testület döntése szükséges.
(3) Az intézmény vezetője havonta köteles felülvizsgálni a költségvetési szerv előirányzatainak alakulását, mely alapján kiemelt előirányzatok módosítását (+ -), kiemelt előirányzatok közötti átcsoportosítást jogosult kezdeményezni minden hónap 20-áig. Az előirányzat módosítási kérelmet Ajka Város Önkormányzatának Képviselő-testületéhez kell címezni és az önkormányzat jegyzőjéhez kell benyújtani, részletes indokolással és a kapcsolódó dokumentumokkal. A módosításból eredően azonban a költségvetési szerv többlettámogatási igényt nem nyújthat be, és ez nem eredményezhet kiemelt előirányzatoknál hiányt és hosszú távú – egy éven túli –kötelezettség-vállalást.
(4) A személyi juttatások és a szociális hozzájárulási adó előirányzata más kiemelt előirányzatok terhére nem emelhető. A személyi juttatások és a kapcsolódó munkáltatói járulékok előirányzatának módosítására együttesen/arányosan kerülhet sor. A személyi juttatáshoz nem kapcsolódó szociális hozzájárulási adó maradványával az előirányzatot módosítani/csökkenteni kell, melyet dokumentumokkal kell alátámasztani.
(5) Az önkormányzat működési feladatainál a kormányzati funkciók között átruházott hatáskörben a polgármester átcsoportosítást hajthat végre, mely alól kivétel képeznek a működési célú pénzeszközátadások, támogatások előirányzatai. Az Ajkai Közös Önkormányzati Hivatal működési feladatainál a kormányzati funkciók között a jegyző hajthat végre átcsoportosítást. A polgármester és a jegyző az előirányzat módosítás dokumentumait köteles előzetesen felülvizsgálni és a döntéséről határozatot hozni. A határozat kiadását követően indítható a feladat végrehajtása. A polgármesternek e döntéseiről a képviselő-testület következő ülésén tájékoztatást kell adni. A döntés egy éven túli kötelezettség vállalással nem járhat, ellenkező esetben a képviselő-testület döntése szükséges.
(6) A végrehajtott előirányzat-módosításokról a polgármester negyedévenként – az első negyedév kivételével - költségvetési rendeletmódosítást terjeszt elő, melyet indokolással az önkormányzat jegyzője lát el. Az utolsó átruházott hatáskörben végrehajtott módosítás és az intézmények kiemelt előirányzat módosítási javaslatának benyújtása – a 8. § (2) bekezdéstől eltérően - 2026. november 15-ig történhet meg. A képviselő-testület 2026. évi költségvetését legkésőbb december 31-ig módosítja.
(7) Amennyiben év közben az Országgyűlés, a Kormány, illetve valamely költségvetési fejezet, vagy elkülönített állami pénzalap az önkormányzat számára pótelőirányzatot biztosít, arról a polgármester a képviselő-testületet tájékoztatja. A képviselő-testület negyedévenként – az első negyedév kivételével -, legkésőbb az intézmények számára a költségvetési beszámoló felügyeleti szervhez történő megküldésének külön jogszabályban meghatározott határidőig, december 31-i hatállyal dönt költségvetési rendeletének módosításáról.
8. §
(1) Az intézmények feladatainak változását a képviselő-testület - azt megalapozó számításokkal alátámasztva - engedélyezi az alapító okirat egyidejű módosításával.
(2) Amennyiben az intézmény mutatószámainak értéke 10 %-nál nagyobb mértékben, bármely irányban (+ -) és okból eltér, és ez kihatással van a feladatok ellátására, az intézmény vezetője költségvetés módosítási javaslatot köteles készíteni 30 napon belül, de legkésőbb október 5-éig. A javaslatnak tartalmaznia kell azokat a számításokat, melyek a módosítást alátámasztják, és csatolni kell hozzá a kapcsolódó dokumentumokat.
(3) Az intézményeknél szakmai programok indításához, feladatmutatót érintő fejlesztéshez a képviselő-testület előzetes hozzájárulása szükséges. A döntést megelőzően vizsgálni kell annak rövid és hosszabb távú költségvetési hatását.
(4) Az intézményi feladatok évközi változásáról - a támogatások évközi módosításának időpontjáig május 15., október 5. - az intézmény vezetője köteles a polgármestert tájékoztatni.
6. A személyi juttatásokkal és a munkaerővel való gazdálkodás, az önkormányzati alkalmazottak egyéb támogatása
9. §
(1) Az önkormányzat intézményeinek a személyi juttatás előirányzatából foglalkoztatható létszám-előirányzatát/keretét, annak 2026. évben tervezett módosulását címenként, alcímenként a költségvetési rendelet 8. melléklete tartalmazza, melynek módosítására a képviselő-testület jogosult. A képviselő-testület a 8. mellékletben jelöli meg a létszám-előirányzatokat/kereteket.
(2) Az intézmények szakmai alapfeladatainak ellátása érdekében szellemi tevékenységre szolgáltatási szerződést köthetnek az alábbi körökben városi főépítész, jogtanácsos, egyedi ügyekben speciális szakértő, speciális nem rendszeres pedagógiai feladatokra, szociális intézményeknél orvosi felügyelet ellátására.
(3) Feladatelmaradás és csökkenés esetén a létszám-előirányzatot/keretet a hozzá kapcsolódó személyi juttatást és járulékait csökkenteni kell.
(4) Az önkormányzat intézményeinél folyamatosan vizsgálni kell a feladatellátás racionálisabb megszervezését a gazdaságosság, hatékonyság, eredményesség jegyében.
10. §
(1) Az önkormányzat intézményeinél illetményfizetés egységesen lakossági folyószámlára utalással történik. A dolgozó igényének megfelelően postai utalással is teljesíthető az illetmény kifizetése. Az illetmény utalásáról lehetőleg úgy kell gondoskodni, hogy az minden hónap 5-éig - amennyiben az munkaszüneti napra esik, a megelőző munkanapon - a közalkalmazott, illetve köztisztviselő számláján jóváírásra kerüljön, vagy azt postán felvehesse.
(2) Az önkormányzat intézményeiben rendkívüli helyzet - betegség, baleset, haláleset, gyermek iskolába való felkészítése, váratlan káresemény - esetén a köztisztviselők, közalkalmazottak és munkaviszonyban álló dolgozók munkabérelőleget vehetnek igénybe a gazdasági év folyamán egy alkalommal, amely maximálisan 300.000 forint mértékig terjedhet, azonban ez intézményfinanszírozási többletigénnyel nem járhat. A munkabérelőleget a gazdasági éven belül vissza kell fizetni, mely a második félévben felvehető maximális mértéket befolyásolja. Az elbírálásnál a munkáltató köteles vizsgálni a visszafizetés biztonságát.
(3) Ajka Város Önkormányzata költségvetési szerveinél jutalmazásra – ideértve a prémium címén teljesítményösztönzés, személyi ösztönzés céljából történő kifizetést is – a közalkalmazottak jogállásáról szóló 1992. évi XXXIII. törvény 77. § (1) bekezdésében meghatározott feltételeket kell alkalmazni.
(4) Az önkormányzat a közszolgálati tisztviselőkről szóló 2011. évi CXCIX. törvény 151. § -ának, végrehajtása alapján a tisztviselő cafetéria-juttatásként – választása szerint –a Kormány által meghatározott rendben jogosult. Az érintett kormányzati funkciókon megtervezett előirányzatok a Magyarország 2025. évi központi költségvetéséről szóló 2024. évi XC. törvény 64. § (3) bekezdésében a foglalkoztatottak éves cafetéria - juttatásának keretét meghatározza, valamint az (4) bekezdésében megjelölt, 1.000 forint értékű keretösszeget tartalmaz.
(5) Az önkormányzat intézményeinek közalkalmazottjai esetében a foglalkoztatottak éves szinten adott – az Szja tv. 71. § (1) bekezdésében meghatározott – cafetéria - juttatásának kerete, 2026. évben nem haladhatja meg a nettó 200.000 forintot, valamint az (5) bekezdésében megjelölt, 1.000 forint értékeknek megfelelő keretösszeget tartalmazzák.
11. §
A költségvetési szerv vezetője az intézmény kollektív szerződésének, munkaügyi szabályzatának módosítását úgy köteles kezdeményezni, hogy e rendelet szabályai érvényre jussanak, és a 2026. évi személyi juttatás és járulék előirányzata a végrehajtás során fedezetet nyújtson, valamint éven belül, a további években pedig önkormányzati többlettámogatással nem járhat.
7. Felhalmozási és karbantartási előirányzatokkal való gazdálkodás
12. §
(1) A képviselő-testület által meghatározott, a 6. mellékletben tervezett beruházások, felújítások, felhalmozási célú pénzeszköz átadások előirányzatával a közös önkormányzati hivatal a meghatározottak szerint önállóan gazdálkodik, lebonyolításához speciális esetben külső szakmai szerv közreműködését veheti igénybe. A 6. - 7. mellékletben szereplő előirányzatok további pályázatokhoz önrészként is szolgálnak.
(2) Azok az önkormányzati fejlesztések, melyek központi támogatással vagy más pályázati támogatással, pénzeszközátvétellel valósíthatók meg, csak abban az esetben indíthatók, ha a kiadáshoz szükséges valamennyi forrás rendelkezésre áll. Amennyiben erre a költségvetési évben nincs lehetőség, a polgármester legkésőbb 2026. december 31-ig, a fejlesztés forrásról köteles lemondani és egyúttal a költségvetési rendelet módosítását is kezdeményezni.
(3) A képviselő-testület feljogosítja az intézményeket, hogy pályázaton elnyert pénzeszközeikből nagy értékű tárgyi eszköz beszerzéseket, felújításokat teljesítsenek, e körben kötelesek együttműködni a közös önkormányzati hivatal műszaki ellenőreivel. Minden más saját forrásból megvalósítandó felhalmozási kiadás lebonyolítása kizárólag a közös önkormányzati hivatal Építési és Városgazdálkodási Irodáján keresztül lehetséges.
(4) Kiadási megtakarítás esetén a polgármester a 6. mellékletben rögzített feladatok között átcsoportosítást hajthat végre, melyről a képviselő-testület előtt a soron következő ülésén, de legkésőbb december 31-ig beszámol, illetve 7. § (7) bekezdése szerint előterjeszti a költségvetési rendelet módosítását.
13. §
(1) Ajka Város Önkormányzatának Képviselő-testülete az önkormányzati intézmények karbantartási feladatainak ellátására a költségvetésben központosított intézmény karbantartási előirányzatot biztosít. Az előirányzat egyrészt fedezetet biztosít az előre nem látható, és az üzemeltetést befolyásoló feladatok, másrészt az előre tervezhető karbantartási feladatok finanszírozására.
(2) A központosított karbantartási előirányzat felhasználását a polgármester hagyja jóvá a 2025. évi költségvetés kihirdetését követő 30 napon belül, melyről a képviselő-testületet a soron következő ülésén tájékoztatja. A polgármester átruházott hatáskörben jogosult a karbantartási előirányzatok és feladatok rendszerét módosítani, melyről a képviselő-testületet negyedévente tájékoztatja a költségvetési rendelet módosítás keretében.
(3) Az előre tervezhető feladatokhoz kapcsolódó előirányzatok biztosítására intézményfinanszírozás keretében kerül sor. Az átadott előirányzat kizárólag épület karbantartási feladatokkal kapcsolatos szerződések teljesítésére, illetve épület karbantartáshoz kapcsolódó anyagok beszerzésére használható fel. A biztosított előirányzat felhasználásáról az érintett intézmény évente egy alkalommal, a felhasználást igazoló számlák, illetve szerződések másolati példányának átadásával, legkésőbb október 31-ig az Építési- és Városgazdálkodási Iroda felé köteles elszámolni. A fel nem használt, illetve nem az adott célnak megfelelően felhasznált előirányzat elvonásra kerül.
(4) Az előre nem tervezhető és üzemeltetést befolyásoló feladatokhoz kapcsolódó előirányzat felhasználásáról, az év közben jelentkező igények függvényében, a fontossági sorrendet figyelembe véve, a szakiroda saját hatáskörben gondoskodik.
(5) A központosított karbantartási előirányzattal - az év közben jelentkező igények figyelembevételével – a meghatározottak szerint az önkormányzati hivatal gazdálkodik, melynek teljesítéséről a polgármester féléves költségvetési beszámolóban és a zárszámadáskor számol be a képviselő-testületnek.
(6) Az intézmények üzemeltetésével összefüggő rendkívüli helyzet esetén a polgármester beruházási, felújítási és további karbantartási feladatok előirányzatait zárolhatja, és azonnal intézkedik az üzemelés feltételeinek biztosítására. Ezen intézkedéséről a képviselő-testületet soron következő ülésén tájékoztatja.
8. Önkormányzati pénzeszköz átadások, támogatások
14. §
(1) A képviselő-testület az 5. és 6. mellékletekben nevesített szervek részére támogatást állapít meg, pénzeszközt ad át az ott megjelölt feladataik ellátásához.
(2) Az önkormányzati intézményekben működő szervezeteknek, politikai pártoknak, alapítványoknak pénzbeli támogatás nem nyújtható. Kivételt jelent azon alapítvány, melynek az önkormányzat tagja, illetve az önkormányzattól feladatot vállal át.
(3) A támogatás, pénzeszközátadás megállapodás alapján folyósítható. A megállapodásnak a feladat- és utalási időpontok, megjelölésén túl ki kell térni az elszámolás módjára, tartalmára, a feladat teljesítésének ellenőrzésére, a jogszerűtlen felhasználás esetén követendő eljárásra, a visszafizetési kötelezettségre, köztartozásra (adó-, járulék-, illeték- vám-) vonatkozó nyilatkozatra, az önkormányzati intézményekkel szembeni kötelezettségeire (díj- vagy egyéb tartozás). A pénzeszközátvevő szervezet köteles biztosítani pénzügyi folyamatainak átláthatóságát, valamint a mindenkori hatályos adatvédelmi jogszabályok (GDPR) kötelező rendelkezéseinek betartását és ellenőrzési körükbe eső mértékig másokkal szembeni betarthatóságát.
(4) A működési célú támogatás és pénzeszközátadás 200.000 forint és ez alatti összege egyszerre, a 200.000 forint feletti pedig havonta egyenlő részletekben utalható. Ha az előirányzathoz tartozó pénzügyi fedezet rendelkezésre áll, valamennyi felhalmozási célú pénzeszköz átadás a cél teljes megvalósulása esetén utalható, melyet a megállapodásokban is rögzíteni szükséges.
(5) Valamennyi pénzeszközt átvevő (beleértve a Sportváros Nonprofit Kft-t is) annak felhasználásáról a közös önkormányzati hivatal felé köteles elszámolni. Az elszámolást a közös önkormányzati hivatal által foglalkoztatott belső ellenőr felé kell továbbítani, aki megállapításairól jegyzőkönyvben tájékoztatja az érdekelteket. Az a pénzeszközt átvevő, aki számadási kötelezettségének teljeskörűen nem tesz eleget, a további támogatásból kizárja magát.
(6) A támogatás felhasználásának ellenőrzését, az elszámolását, illetve a beszámoltatást folyamatosan kell elvégezni úgy, hogy az újabb megállapodás megkötéséig, de legkésőbb 2026. március 31-ig megtörténjen. Tárgyévre vonatkozó megállapodás csak az előző évi elszámolás elfogadását követően köthető.
(7) A támogatott jogosult részben, vagy egészben lemondani a támogatásról, amennyiben az általa vállalt feladat objektív okból nem, vagy csak részben valósítható meg. Működési pénzeszköz átvétel esetén az utolsó utalást megelőzően, felhalmozási célra biztosított pénzeszköz esetén pedig az utalást megelőzően mondhat le, ez esetben a (8) - (9) bekezdés szerinti szankciót nem kell érvényesíteni.
(8) Amennyiben a pénzeszközátvevő a pénzt vagy annak egy részét jogtalanul vette igénybe, azt nem a pályázatban megjelölt programra, feladatra használta fel, vagy a támogatások igényléséhez valótlan adatokat szolgáltatott, az átvett pénzt az önkormányzat költségvetési elszámolási számlájára köteles egy összegben visszafizetni. A jogtalanul igénybe vett összeg után a pénzeszközátvevő az éves átlag szerinti jegybanki alapkamat kétszeresének megfelelő mértékű kamatot köteles fizetni, a jogtalan igénybevétel napjától a visszafizetés napjáig.
(9) A (8) bekezdéssel érintett pénzeszközátvevő, támogatott a következő évben önkormányzati támogatásban nem részesülhet.
(10) A működési és fejlesztési támogatások kedvezményezettjeinek nevére, a támogatás céljára, összegére, továbbá a támogatási program megvalósítási helyére vonatkozó adatokat az önkormányzat honlapján, a döntést követő 30 napon belül közzé kell tenni. Az adatok hozzáférhetőségét legalább öt évig biztosítani kell. E közzétételi kötelezettséget a pályázati kiírásokban, a támogatásról szóló megállapodásokban szerepeltetni kell.
(11) A támogatás, pénzeszköz átadás valamennyi eljárási szakaszában figyelemmel kell lenni a közpénzekből nyújtott támogatások átláthatóságáról szóló 2007. évi CLXXXI. törvény szabályaira.
(12) A képviselő-testület az Ajka városban működő sportgyesületek részére támogatást biztosít, e feladat ellátására a Sportváros Nonprofit Kft-t jelöli ki. A Sportváros Nonprofit Kft. az Ifjúsági- és Sportbizottság döntése alapján évente pályázatot hirdet a költségvetésben meghatározott összeg erejééig. A Sportváros Nonprofit Kft. megalkotja a pályázati kritériumokat, megszervezi a pályázat lebonyolításának módját és idejét, megítélt támogatás elszámoltatásnak rendjét és kiírja a pályázatot. A beérkezett kérelmeket előzetesen véleményezi és döntésre felterjeszti az Ifjúsági - és Sportbizottsághoz. Sportegyesületek támogatására kizárólag az Ifjúsági- és Sportbizottság határozata alapján le pénzeszközt kifizetni.
(13) A sporthoz kapcsolódó pénzeszköz átadások csak abban az esetben indíthatók, ha a kiadáshoz szükséges valamennyi forrás rendelkezésre áll. Lebonyolításánál a pénzeszköz átadások valamennyi eljárási szakaszában figyelemmel kell lenni a 14. § -ban meghatározottakra és szabályokra.
15. §
(1) A képviselő-testület az ajkai székhelyű társadalmi önszerveződő közösségek, egyesületek részére pénzbeli és természetbeni támogatást nyújt, amennyiben a támogatott 2026. évre érvényes gazdasági-pénzügyi tervéből egyértelműen kitűnik, hogy működéséhez, a pályázat keretében megjelenített feladatához 30 % önerővel rendelkezik. A nyugdíjas klubok által a város érdekében végzett olyan önkéntes munka értéke az önerőbe beszámítható, melyet az ágazatilag érintett szakbizottság annak minősít. A pályázóknak a pályázat benyújtásával egyidejűleg hitelt érdemlően – papír alapon – dokumentálni kell a 30 % önerőt. A 14. § (5) – (6) bekezdése szerinti elszámoláskor a támogatottnak pénzforgalom szerint bizonyítania kell a realizált 30 %-ot. Azok a támogatottak, akik a hitelt érdemlő bizonyításnak nem tesznek eleget, a 2026. évi támogatásból kizárják magukat.
(2) Pénzbeli támogatás az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény hatálya alá tartozó társadalmi önszerveződő közösségeknek, nyugdíjas kluboknak adható.
16. §
A nyugdíjas klubok pályázati rendszerben részesülhetnek önkormányzati pénzeszköz átadásban, mely két részből tevődik össze:
a)	A klubok átlagosan 20.000 Ft alaptámogatása a 2026. január 1-jén regisztrált létszámuk arányában kerül felosztásra.
b)	A kiegészítő támogatáshoz azon nyugdíjas klubok juthatnak, amelyek saját művészeti csoportokat működtetnek, közreműködnek a városi rendezvényeken, eseti rendezvényeket szerveznek, a város arculatának szebbé tétele érdekében tevékenykednek (emlékmű-, parkgondozás stb.).
17. §
(1) A rendelet 5. mellékletében a megállapított „Egyesületek pályázati támogatása (közművelődési egyesületek)”, valamint a „Helyi nyugdíjas klubok pályázati támogatása” elnevezésű pályázatok kiírásáról pénzeszköz átadás előirányzatának felhasználásáról az ágazatilag érintett bizottság átruházott hatáskörben dönt. A pénzeszköz odaítélése kizárólag pályázat útján történhet, a pályázat kiírása akkor lehetséges, ha az előirányzathoz tartozó pénzügyi fedezet rendelkezésre áll.
(2) A képviselő-testület megbízza az ágazatilag érintett szakbizottságot, hogy - figyelemmel e rendelet 15. § - 17. §-aira - a pályázatok feltétel- és elbírálás rendszerét részletesen dolgozza ki és azt az Ajkai Szóban, valamint az önkormányzat honlapján tegye közzé. A pályázat kiírásának és közzétételének feltétele, hogy az előirányzathoz tartozó pénzügyi fedezet rendelkezésre álljon.
18. §
(1) A polgármester elkülönítetten 3.000.000 forint pénzeszköz átadási előirányzat felett rendelkezik önszerveződő közösségek, természetes személyek támogatásához. A feladat teljesítése során e rendelet 14. § -át alkalmazni kell.
(2) A Polgármester a saját kerete terhére hozott döntéseiről az éves zárszámadás keretében tájékoztatást ad a képviselő-testületnek.
9. Az önkormányzat gazdálkodásával kapcsolatos intézkedések
19. §
(1) Annak érdekében, hogy az önkormányzatot megillető pénzkövetelések mielőbb behajtásra kerüljenek, a költségvetési szervek vezetőinek minden intézkedést meg kell tenniük. A követelésekkel kapcsolatos eljárást az önkormányzat vagyonáról és a vagyonnal való gazdálkodás szabályairól szóló 35/2022. (XI.24.) önkormányzati rendelet szerint kell biztosítani.
(2) A pénzköveteléseknél a szerződés külön kitétele alapján, amennyiben erre a szerződés nem tér ki, a Ptk. szabályai szerint kamatot kell felszámítani.
20. §
(1) Az önkormányzat 2026. évi előirányzat-felhasználási ütemtervét a 12. melléklet szerint állapítja meg.
(2) Az önkormányzat intézményeinek pénzellátását a közös önkormányzati hivatal kincstári finanszírozásban, időarányosan biztosítja, az előirányzat-felhasználási terv figyelembevételével. A kötelezettségvállalásnak előirányzat-felhasználási terven kell alapulnia. E szabálytól eltérni csak a beruházások és felújítások esetén lehet, a hozzá kapcsolódó bevételek realizálásának ismeretében. Ajka Város Önkormányzatának Képviselő-testülete felhatalmazza a polgármestert, hogy egyedi kérelmek alapján az intézményeknek folyósítandó éves költségvetési támogatás előirányzatának 2 % -a erejéig időben előre hozott finanszírozást engedélyezzen, amennyiben a kiadáshoz szükséges bevétel az Önkormányzat Költségvetési Elszámolási Számláján rendelkezésre áll.
(3) A kincstári finanszírozás keretében a havi likviditási terv készítéséhez az önkormányzat valamennyi költségvetési szerve köteles heti bontásban, kiemelt előirányzatonként számla- és készpénz felhasználási igényét minden hónap 2-ig a közös önkormányzati hivatalnak bejelenteni. Egyidejűleg tájékoztatót adni saját bevételeik alakulásáról heti bontásban. A Közös Önkormányzati Hivatal a teljesített bevételek ismeretében heti két alkalommal tájékoztatja a költségvetési szerveket az igénybe vehető finanszírozás mértékéről, itt figyelembe kell venni a saját bevételek teljesülését. Amennyiben a saját bevétel nem realizálódik, többletfinanszírozás nem igényelhető.
(4) Az önkormányzat valamennyi költségvetési szerve kötelezettséget úgy vállalhat, hogy abban köteles megjelölni a számla utalására vonatkozó kötelezettség teljesítésének időpontját, mely a számlával érintett feladat szakmai teljesítésigazolásától számított 90 napban jelölhető meg, kivétel amennyiben egyéb jogszabály, szerződés vagy az önkormányzati érdek ettől eltérően rendelkezik. Amennyiben a kötelezettség tárgya „fordított adózás” alá eső termék vagy szolgáltatás, a kötelezettség ÁFA tartalmát a számla beérkezésének időszakában kell megfizetni.
(5) Az önkormányzat valamennyi költségvetési szervének a készpénzforgalmát korlátozni kell, a pénztári kifizetések csak rendkívüli esetben (szociális ellátás, rendkívüli és speciális szakmai feladat stb.) haladhatják meg az 5.000 forintot. A pénztári kifizetésekhez kapcsolódó igényeket a (3) bekezdésben megjelölt rendszeren belül, de elkülönítetten kell igényelni.
21. §
(1) Az önkormányzat biztosítja a nemzeti köznevelésről szóló 2011. évi CXC. törvényben végrehajtási rendeleteiben meghatározott és kapcsolódó működési kiadások ellátásához a tanulók ingyenes étkeztetéséhez kapcsolódó hozzájárulásokat.
(2) Az önkormányzati intézményeknek az élelmezés működtetéséhez biztosít kiemelt finanszírozást, melynek maradványa nem használható fel, a 8. § rendelkezései alapján nem módosítható.
(3) Az (1) - (2) bekezdésekben megjelölt támogatások felhasználására kötött módon kerülhet sor, melyről az érintett intézményeknek – éves beszámoló keretében, dokumentumokkal alátámasztva – el kell számolni a közös önkormányzati hivatal felé.
22. §
(1) Az önkormányzat intézményeinek 2025. évi költségvetési maradvány elszámolása tekintetében az államháztartás számviteléről szóló 4/2013. (I.11.) kormányrendelet 8. §-ának (3) bekezdése szerinti összeget kell elszámolni az előirányzatok megfelelő módosítása után, valamint e költségvetésben megjelölt, céllal biztosított - működési, felhalmozási feladatok finanszírozását szolgáló - támogatás figyelembevételével. A céllal biztosított működési, felhalmozási feladatok előirányzat-maradványa elvonásra kerül. A céltól eltérő felhasználás esetén a támogatást a költségvetési maradvány elszámolása során el kell vonni. Ha központi támogatás visszafizetési kötelezettség terheli az önkormányzatot, és esetleg még kamatfizetési kötelezettséggel is társul, az az érintett intézmény költségvetési maradványát terheli.
(2) Az emelt szintű elhelyezést nyújtó idősek otthonában fizetett egyszeri hozzájárulásból 2026. évben is céltartalékot kell képezni.
23. §
(1) Az önkormányzat intézményei, amennyiben szellemi és anyagi infrastruktúrájuk magáncélú használatát engedélyezik - meghatározott feladat elvégzéséhez –, az igénybe vevők számára kötelesek térítési díjat előírni. A díj megállapításánál figyelembe kell venni, hogy a felhasználás, illetve az igénybevétel alapján felmerült közvetlen és közvetett költségeket az igénybe vevőnek meg kell térítenie. A költségek és a térítés megállapításának rendjét és mértékét az intézménynek szabályzatban kell rögzíteni.
(2) A közszolgáltatásokat igénybe vevők részére - jogszabályban foglaltak alapján, törvény eltérő rendelkezése hiányában - a költségvetési szerv vezetője jogosult a szolgáltatások ellenértékét megállapítani. A díjképzés alapját az önköltség (közvetlen és közvetett költség) adja. A megállapított díjakról az irányító szerv vezetőjét, a polgármestert írásban, 15 napon belül tájékoztatni kell.
24. §
Az információs önrendelkezési jogról és az információs szabadságról szóló 2011. évi CXII. törvény 1. melléklet III/4. pontjában meghatározott közzététel az Ajka Város Önkormányzatának honlapján történik. Ez esetben az adatok hozzáférhetőségét legalább öt évig biztosítani kell. A közzétételről az önkormányzati szerv nevében szerződést kötő személy, valamint a költségvetési szerv vezetője köteles gondoskodni.
25. §
(1) Az önkormányzat és intézménye átmenetileg szabad pénzeszközét sem kamattal, sem kamat nélkül kölcsön nem adhatja. Az önkormányzat átmenetileg szabad pénzeszközét a polgármester az önkormányzat szervezeti és működési szabályzatáról szóló 22/2021. (X.30.) önkormányzati rendeletben átruházott hatáskörében eljárva jogosult, egyben köteles a legkedvezőbb - államilag garantált - betétben elhelyezni a tervezett kamatbevétel realizálása érdekében.
(2) Az önkormányzat kölcsönt törvényben és helyi rendeletében meghatározott körben és módon adhat.
26. §
Az intézmények tartós adósságaiért az általános és céltartalékban szereplő feladatok elhagyása mellett, annak terhére az önkormányzat helytáll. E körben azonnali intézkedést a polgármester jogosult megtenni, és a képviselő-testületet a következő ülésen tájékoztatnia kell.
27. §
(1) Az állampolgárok élet- és vagyonbiztonságát veszélyeztető elemi csapás, illetőleg következményeinek az elhárítása érdekében (veszélyhelyzetben) a polgármester az önkormányzat költségvetése körében átmeneti intézkedést hozhat, amelyről a képviselő-testület legközelebbi ülésén be kell számolnia.
(2) Az (1) bekezdésben meghatározott jogkörben a polgármester az előirányzatok között átcsoportosítást hajthat végre, egyes kiadási előirányzatok teljesítését felfüggesztheti, költségvetési rendeletben nem szereplő kiadásokat is teljesíthet.
28. §
(1) Az önkormányzat képviselő-testülete önkormányzati biztost akkor rendel ki, ha valamely költségvetési szerv 30 napon túli tartozásállományának mértéke eléri éves eredeti kiadási előirányzatának 10 %-át, vagy a százötven millió forintot, és e tartozását egy hónapon belül nem tudja harminc nap alá szorítani.
(2) Az önkormányzati biztos kirendelésével összefüggő valamennyi kiadás az önkormányzatot terheli akkor, ha finanszírozása teljes egészében az önkormányzattól származik, minden más esetben a finanszírozók a finanszírozás arányában viselik az összes költséget.
(3) Az önkormányzaton kívüli finanszírozót az önkormányzati biztossal kapcsolatos eljárásba be kell vonni.
(4) Az önkormányzat által kirendelt önkormányzati biztos köteles folyamatos kapcsolatot tartani a finanszírozóval és a tulajdonossal, tevékenységére vonatkozó szabályokat a polgármester részletesen szabályozza a feladatra szóló szerződésben, valamint annak mellékletében.
(5) Az önkormányzati biztos személyére és kirendelésére az államháztartásról szóló törvény végrehajtásáról szóló 368/2011. (XII.31.) Korm. rend. (a továbbiakban: Ávr.) 116. § -ban meghatározott rendelkezéseket kell alkalmazni.
(6) Az önkormányzati biztost - a választható személyek vagy pénzügyi-számviteli tevékenységet folytató jogi személyiséggel rendelkező gazdasági társaságok közül - átruházott hatáskörben a Pénzügyi Bizottság jelöli ki. A bizottság döntése alapján a polgármester bízza meg és gondoskodik díjazásáról. Az önkormányzati biztos alkalmazásának tényét a polgármester az Ajkai Szóban és az önkormányzat honlapján közzéteszi.
(7) Az önkormányzati biztos jogaira és kötelezettségeire az Ávr. 117. §–ban foglaltakat kell alkalmazni.
(8) Az önkormányzat költségvetési szervei a "Költségvetési szerv elismert tartozásállományáról” szóló adatszolgáltatást minden hó 5-éig kötelesek megküldeni a jegyző részére.
29. §
A képviselő-testület a 2026. év során elidegeníthető önkormányzati ingatlanok jegyzékét a 9. melléklet szerint állapítja meg azzal, hogy az értékesítés feltételét egyedi döntésekben rögzíti az önkormányzat vagyonáról és a vagyonnal való gazdálkodás szabályairól szóló 35/2022.(XI.24.) önkormányzati rendelet figyelembevételével.
30. §
A képviselő-testület az önkormányzati bérlakások elidegenítéséből származó bevételeit a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 62. § (3) bekezdésében meghatározottakra használhatja fel.
31. §
A képviselő-testület a nevelési-oktatási, valamint szociális intézményeinél 2026. évben alkalmazandó élelmezési nyersanyagnormákat, a bölcsődei, óvodai, iskolai intézményekben az intézményi térítési díjakat e rendelet 10. melléklete szerint hagyja jóvá.
32. §
A képviselő-testület a 2026. évi normatív hozzájárulások jogcímek szerinti bontását a 11. melléklet, valamint a központi költségvetési támogatások normatív hozzájárulások intézmények szerinti bontását a 11/I. melléklete szerint hagyja jóvá.
33. §
A képviselő-testület a 2026. évben biztosított közvetett támogatásait, melyek alapvetően helyi rendeleten, illetve szociális ellátáshoz kapcsolódóan a szociális és gyermekjóléti törvényen alapulnak, a 13. mellékletben prognosztizálja és hagyja jóvá.
34. §
A képviselő-testület 2026. évben az önkormányzat több éves kihatással járó döntéseiből származó kötelezettségeket célonként és éves bontásban a 14. mellékletben szerepelteti és hagyja jóvá.
35. §
A képviselő-testület a 2026. évet érintően a helyi adósságot keletkeztető éves kötelezettségvállalás (hitelképesség) felső határát prognosztizálja a tárgyévet követő tíz évben, melyet a 15. melléklet hagyja jóvá.
36. §
A képviselő-testület az európai uniós támogatással megvalósuló programok, projektek jegyzékét e rendelet 16. melléklete szerint hagyja jóvá.
37. §
A képviselő-testület és az általa irányított költségvetési szervek előirányzatainak tagolását a kötelező feladatok, önként vállalat feladatok és államigazgatási feladatok szerint e rendelet 17. melléklete szerint hagyja jóvá.
38. §
Az államháztartásról szóló 2011. CXCV. törvény 24. § (4) bekezdésében meghatározott tájékoztató adatok közül:
a)	A képviselő-testület az önkormányzat által fenntartott intézmények állami támogatását az önkormányzati támogatással kiegészítve tartalmazza, melyet a 18. melléklete szerint hagyja jóvá.
b)	A képviselő-testület az önkormányzat adósságállományát kezességvállalás, tőke és kamatok ütemezett törlesztését a 19. mellékletben, az önkormányzatnak a 2022. évre vonatkozó beruházási hitelfelvételének feladatonkénti felsorolását a 19/I. mellékletben, a 2020. évre vonatkozó beruházási hitel felvételének feladatonkénti bemutatását a 19/II. mellékletben a 127/2023. (V.23.) Kt. határozat alapján 2023. évben indított és 2025. évben lezárt felhalmozási hitelfelvételének feladatonkénti felsorolását a 19/III. mellékletben részletezettek szerint hagyja jóvá.
c)	A képviselő-testület az önkormányzat által nyújtott kölcsönök alakulását, lejáratát és eszközök szerinti bontását a 20. mellékletben részletezi és hagyja jóvá. 

10. Záró rendelkezések
39. §
Ez a rendelet 2026. február 13-án lép hatályba.


Ajka, 2026. február 3. 

Kihirdetés napja: 2026. február 12. 





	Schwartz Béla s.k.	Dr. Jáger László s.k.
	polgármester	címzetes főjegyző

Végső előterjesztői indokolás
Az 1–39. §-hoz 
Az Ajka Város Önkormányzatának 2026. évi költségvetéséről szóló rendelete (továbbiakban: Rendelet) szabályai:
A helyi önkormányzatok számára a költségvetés készítésének kötelezettségét Magyarország Alaptörvényének 32. cikk (1) bekezdés f) pontja írja elő.
A költségvetés készítésével kapcsolatos alapvető előírásokat az államháztartásról szóló 2011. évi CXCV. törvény (továbbiakban: Áht.), a részletszabályokat az államháztartásról szóló törvény végrehajtásáról szóló 368/2011. (XII.31.) Kormányrendelet határozza meg.
A Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 111.§ (2) bekezdése alapján a helyi önkormányzat gazdálkodásának alapja az éves költségvetése, az önkormányzatok működésének, gazdálkodásának kereteit alapjaiban az elfogadott költségvetésük határozza meg, ebből finanszírozza és látja el törvényben meghatározott kötelező, valamint a kötelező feladatai ellátását nem veszélyeztető önként vállalt feladatait. Az Mötv. 115. § (1) bekezdése alapján a helyi önkormányzat gazdálkodásának biztonságáért a képviselő-testület, a gazdálkodás szabályszerűségéért a polgármester felelős.
Az Áht. 24. § (2) bekezdése szerint a jegyző a költségvetési rendelet tervezetet előkészíti, a 24.§ (3) bekezdésben foglaltak szerint a polgármester a jegyző által a (2) bekezdés szerint előkészített költségvetési rendelet tervezetet február 15 -éig, ha a központi költségvetésről szóló törvényt az Országgyűlés a naptári év kezdetéig nem fogadta el, a központi költségvetésről szóló törvény hatálybalépését követő negyvenötödik napig nyújtja be a képviselő-testületnek. A rendelet-tervezet minimális tartalmi elemeit az Áht. 23. § (1)-(3) bekezdésben felsoroltak figyelembevételével állítottuk össze. Az Áht. 24. (4) bekezdés a) - d) pontjaiban előírt kötelezettségre tekintettel az ott felsorolt mérlegek, kimutatások, valamint azok szöveges indokolása a költségvetési előterjesztés kötelező részét képezik.
Az államháztartás számviteléről szóló 4/2013. (I.11.) Korm. rendelet a (továbbiakban: Áhsz.) szabályozza a könyvvezetési és a beszámolási kötelezettséget.
A Magyarország gazdasági stabilitásáról szóló 2011. évi CXCIV. törvény (továbbiakban: Stabilitási tv.) tartalmazza az adósságot keletkeztető ügyletekre vonatkozó szabályokat.
A jogalkotásról szóló 2010. évi CXXX. törvény 17. §-a szerint a jogszabály előkészítőjének előzetes hatásvizsgálattal kell felmérnie a szabályozás várható következményeit, a 18. §-a szerint pedig a jogszabály előkészítője a jogszabály tervezetéhez indokolást csatol, amelyben bemutatja azokat a társadalmi, gazdasági, szakmai okokat és célokat, amelyek a javasolt szabályozást szükségessé teszik, továbbá ismerteti a jogi szabályozás várható hatásait és az indokolás közzétételére vonatkozó álláspontját.
A 2026. évi költségvetés tartalmazza Ajka Város Önkormányzata kötelezően ellátandó és önként vállalt feladatainak finanszírozását, a gazdálkodáshoz kapcsolódó helyi sajátosságokat, szabályokat és az előző években meghatározott célokat.
A rendelet hatálya kiterjed az önkormányzat képviselő-testületének irányítása alá tartozó költségvetési szervekre (intézményekre, a Közös Önkormányzati Hivatalra), melyek kötelező és önként vállalt önkormányzati feladatot látnak el.
A gazdaságossági, hatékonysági, eredményességi követelmények szerinti gazdálkodás ellenőrzését a hatásköri megosztottság szerint az államháztartási szabályok alapján kell ellátni.
Az államháztartási törvény és végrehajtási rendeletének megfelelően állapítottuk meg a kiemelt előirányzatokat, melyet részletes, feladatokat tartalmazó mellékletek egészítenek ki.
Az önkormányzat címrendjében valamennyi önállóan működő és gazdálkodó költségvetési intézményünk külön címszámon szerepel, az intézményhez kapcsolt bevételekkel, kiadásokkal, kiemelt előirányzatonként és létszám-előirányzattal.
A 2026. évi feladatok számbavételekor az intézmények lehetőségeinek felmérésében nem csak a saját erőforrás tisztázása kell, hogy szerepeljen, hanem a társadalmi, civil környezetnek az alapos vizsgálata is, amely a további feladatvállalás lehetőségét biztosítja az esetleges átalakulást vállaló önkormányzati intézmény számára.
Magyarország Alaptörvénye a közpénzekkel kapcsolatban megfogalmazza az átláthatóság követelményét, melynek érvényesítése az államháztartási törvény egyik kiemelt feladata. Az Áht. szabályai közül kiemelendő az eddig széles körben alkalmazott „összevonások” jelentős korlátozása.
A 2026. évi költségvetési rendelet-tervezet a költségvetés és zárszámadás előterjesztéséhez kapcsolódó mérlegek tartalmának és mellékleteinek meghatározása összehasonlítható módon készült. A mellékletekben szereplő értékek forintban készültek.
A 2026. évi költségvetési tervezet lezárásának időpontja 2026. február 3-án történt.
 
BEVÉTELEK
 
Kiadási előirányzatok mindösszesen:                                                13.959.387.923 forint
 
Pénzügyi iroda
 
B1  Működési célú támogatások államháztartáson belülről             3.353.730.050 forint
 
1. Helyi önkormányzatok működésének általános támogatása
Az önkormányzatoknál maradó feladatok nagyobb részét továbbra is a klasszikus értelemben vett önkormányzati feladatok (igazgatási feladatok, településüzemeltetés, közvilágítás, köztemető és közutak fenntartása) teszik ki. 2021-ben megszűnt a beszámítás rendszere, helyette a szolidaritási hozzájárulás általános érvénnyel szolgálja a jövedelmi különbségek mérséklését. Így a helyi közügyek ellátására a központi költségvetés 831.594 eFt támogatást biztosít. A 49/2025.(XII.23.) NGM rendelet rendelkezik a települési önkormányzatok által 2026. évben teljesítendő önkormányzati szolidaritási hozzájárulás összegéről, mely Ajka Város Önkormányzat tekintetében 904.530 eFt, ami az előző évhez képest 788 eFt-tal alacsonyabb.
 
1. A települési önkormányzatok egyes köznevelési feladatainak támogatása
 
A helyi önkormányzatok központi finanszírozása a 2013. évtől bevezetett önkormányzati feladatellátáshoz igazodó, feladatalapú támogatási rendszerben történik.
A köznevelési ágazatban az önkormányzatok fő feladata továbbra is az óvodai ellátás, amelyhez a központi költségvetés több elemű támogatással járul hozzá.
· Átlagbéralapú támogatást biztosít az óvodapedagógusok és az óvodapedagógusok nevelőmunkáját közvetlenül segítők béréhez és az ehhez kapcsolódó szociális hozzájárulási adóhoz úgy, hogy figyelembe veszi a köznevelési törvény óvodai nevelésszervezési paramétereit (csoport átlaglétszám, foglalkozási időkeret, gyermekekkel töltendő kötött idő). Az óvodapedagógusok támogatásának emelkedése az előző évekhez hasonlóan folytatódott. 2026-ban 11.460.000 Ft/számított létszám/év. A pedagógus szakképzettséggel nem rendelkező segítők támogatása is növekedett, 5.567.000 forint/létszám/év támogatásban részesülnek.
· A központi költségvetés kiegészítő támogatást biztosít az előmeneteli rendszer keretén belül lebonyolított minősítési eljárás során a Pedagógus II, a Mesterpedagógus vagy Kutatótanár fokozatú besorolással rendelkezőt óvodapedagógusok, valamint a Pedagógus II. fokozatba átsorolt, pedagógus szakképzettséggel rendelkező segítők béréhez. A támogatás teljes összege az önkormányzatot az általa fenntartott intézményekben 2026 évben ténylegesen foglalkoztatott pedagógusok száma alapján illeti meg. A Pedagógus II. kategóriába sorolt pedagógusok finanszírozása 869.000 forint/fő/évről 956.000 forint/fő/évre, a Mesterpedagógus, Kutatótanár kategóriába sorolt pedagógusok finanszírozása pedig 3.241.000 forint/fő/évről 3.565.000 forint/fő/évre emelkedik.
· A központi költségvetés 2026-ben is kiegészítő támogatást biztosít az önkormányzat által fenntartott óvodában foglalkoztatott, nemzetiségi pótlékra jogosult pedagógusok nemzetiségi pótlékjához és az ehhez kapcsolódó szociális hozzájárulási adóhoz, mely szintén nőtt 1.738.000 forint/fő/évről, 1.912.000 forint/fő/évre.
· Az óvoda működésével és feladatellátással összefüggő kiadásokhoz az önkormányzatot az általa fenntartott óvodában nevelt gyermeklétszám után óvodaműködtetési támogatás illeti meg. Ez 2026-ban is maradt 172.374 Ft gyermekenként.
 
1. A települési önkormányzatok szociális szakosított ellátásainak, valamint a gyermekek átmenti gondozásával kapcsolatos feladatainak támogatása
 
A szociális és gyermekjóléti ellátórendszerben az önkormányzatok szerepe alapvetően továbbra is a pénzbeli ellátások, illetve az alapellátások biztosítása lesz.
 
A települési önkormányzatok szociális feladatainak egyéb támogatása
A támogatás a 35.000 forint egy lakosra jutó adó-erőképesség alatti települési önkormányzatok egyes szociális jellegű feladataihoz járul hozzá. Ajka város önkormányzata nem részesül a települési önkormányzatok szociális feladatinak egyéb támogatásából, mivel az 1 főre jutó adó-erőképesség 83.106 forint/fő.
 
Egyes szociális és gyermekjóléti feladatok támogatása
2017. január 1-től gyermekjóléti szolgáltatás a családsegítéssel egy szolgáltató - a család- és gyermekjóléti szolgálat keretében működtethető. Szintén ez év január 1-től család- és gyermekjóléti központnak az a járásszékhely településen működő gyermekjóléti szolgálat minősül, amely önálló intézményként, illetve szervezeti és szakmai szempontból önálló intézményegységként működik.
E két intézmény működtetéséhez a központ költségvetés a számított szakmai létszám alapján, a személyi és dologi kiadások elismert átlagos költségei figyelembevételével biztosít támogatást.
2018-tól a központi költségvetés támogatást biztosít azon járásszékhely települési önkormányzatoknak, melyek az általuk fenntartott család- és gyermekjóléti központ útján ellátják az óvodai és iskolai szociális segítő tevékenységet.
Továbbra is önkormányzati feladat a szociális étkeztetés biztosítása, az időskorúak, valamint a fogyatékos és demens személyek nappali intézményi ellátása, hajléktalanok átmeneti intézményének fenntartása.
 
A házi segítségnyújtást a központi költségvetés két részre bontotta: szociális segítésre, illetve személyi gondozásra. A személyi gondozás esetében a támogatás kizárólag a személyi gondozásra megállapodást kötöttek után jár és e feladat ellátásában közfoglalkoztatottak nem működhetnek közre.
 
2026-ben a szociális feladatok esetében a támogatás a korábbi évhez képest növekedett, a következő összegekre:
· a család- és gyermekjóléti szolgálatnál                     7.855.000 forint/számított létszám,
· a család- és gyermekjóléti központnál                      7.270.000 forint/számított létszám,
· óvodai és iskolai szociális segítő tevékenység                 5.640 forint/számított létszám,
· a szociális étkeztetés ellátásánál                                     94.500 forint/fő,
· a személyi gondozás ellátásánál                                   714.500 forint/fő,
· az időskorúak nappali intézményi ellátásnál                404.300 forint/fő,
· demens személyek nappali intézményi ellát.             1.080.000 forint/fő,
· hajléktalanok átmeneti intézményeinél                     1.047.000 forint/férőhely.
 
A települési önkormányzatok által biztosított egyes szociális szakosított ellátások, valamint a gyermekek átmeneti gondozásával kapcsolatos feladatok támogatásának kapcsán a finanszírozás szempontjából elismert szakmai dolgozók bértámogatása éves szinten 8.675.000 forint/számított létszámra emelkedett.
 
A bölcsőde, mini bölcsőde támogatása 2019-től megváltozott. Egyrészt a finanszírozás szempontjából elismert szakmai dolgozók bértámogatásából, másrészt bölcsődei üzemeltetési támogatásból tevődik össze. Ez utóbbi támogatás összegéről az államháztartásért felelős miniszter dönt a települések típusát és az egy lakosra jutó iparűzési adóerő-képességet is figyelembe véve.
A bértámogatás a bölcsődét, mini bölcsődét fenntartó települési önkormányzatok részére az általuk foglalkoztatott kisgyermeknevelők és bölcsődei dajkák bérének, valamint az ehhez kapcsolódó szociális hozzájárulási adónak a kifizetésére szolgál. A finanszírozás eltérő a felsőfokú végzettségű kisgyermeknevelők, szaktanácsadók, illetve bölcsődei dajkák, középfokú végzettségű kisgyermeknevelők, szaktanácsadók esetében és a végzettségen kívül a beíratott gyerekek létszámán alapul. A támogatás összege a tavalyi évhez képest ismét jelentősen módosult: 10.297.000-ról 11.312.000-ra forint/számított létszám/év a képzettebb dolgozók esetében. A középfokú végzettségű kisgyermeknevelőket, dajkákat illetően 7.338.000 forint/számított létszám/évről, 8.838.000 forint/számított létszám/évre növekedett.
 
1. Intézményi gyermekétkeztetés támogatása
 
Továbbra is önkormányzati feladat a gyermekétkeztetés, valamint a 2017-ben bevezetett rászoruló gyermekek szünidei étkezésének támogatása, melynek keretében a szülő, törvényes képviselő kérelmére a déli meleg főétkezést a hátrányos helyzetű gyermek és a rendszeres gyermekvédelmi kedvezményben részesülő, halmozottan hátrányos helyzetű gyermek (együtt: rászoruló gyermekek) részére a települési önkormányzat ingyenesen biztosítja. Ez az összeg 2026-ban 400 Ft/adag, mivel függ az adott város egy lakosra jutó iparűzési adóerő-képességétől.
Az intézményi gyermekétkeztetés vonatkozásában az étkeztetési feladatot ellátók után járó bértámogatás mintegy 4.400.000 forint/számított létszám/év, ami előző évhez viszonyítva nem változott. Az üzemeltetési támogatás, ami a gyermekétkeztetési feladattal összefüggésben felmerülő nyersanyag- és dologi kiadásokhoz a személyi térítési díjból származó elvárt bevételek figyelembevételével juttatott támogatás, továbbra is a település típusát és az egy lakosra jutó adóerő-képességet is figyelembe véve, az államháztartásért felelős miniszteri döntés függvénye.
 
1. A települési önkormányzatok kulturális feladatainak támogatása
 
Az önkormányzatok kulturális feladatainak, ezen belül a települési önkormányzatok nyilvános könyvtári és közművelődési feladatainak támogatása a település lakosságszáma alapján illeti meg az önkormányzatot, ez az összeg 2026-ban is változatlan: 2.213 Ft/fő.
 
 
Szociális és igazgatási iroda
 
A központi költségvetés - a Magyar Államkincstár területileg illetékes igazgatósága által, a benyújtott és elbírált pályázatok alapján - az Önkormányzat részére a 2026. augusztus 31-ig terjedő időszakban a közfoglalkoztatás keretében kifizetett munkabér és közterheinek 100%-át megtéríti, a 2026. szeptember 1. naptól kezdődő pályázati szakaszban 85%-os megtérítést vettem figyelembe.
A köztemetések költségének 50%-a várhatóan megtérül az elhunyt hagyatékából vagy a lakóhely szerinti önkormányzattól.
 
041233 Hosszabb időtartamú közfoglalkoztatás:
Az áthúzódó hosszabb időtartamú közfoglalkoztatás keretében 2025. november 1. napjától 2026. augusztus 31. napjáig 31 fő vesz részt segédmunkás munkakörben, napi 8 órában 100%-os bér- és járuléktámogatással. A hatósági szerződés módosítására 2026. január hónapban kerül sor a béremelkedés miatt.
A támogatás mértéke a kifizetett bruttó bér + szochó 50%-a: 48.823.900,- Ft + 3.173.554,- Ft = 51.718.649,- Ft
2026. évi Hosszabb időtartamú közfoglalkoztatás: Az elmúlt év közfoglalkoztatási programját figyelembe véve, 2026-ban évi átlagosan 31 fő segédmunkás (legalább 3 hónapig tartó, 2026. szeptembertől egy pályázati szakaszban megvalósuló) közfoglalkoztatásban történő részvételével indokolt a költségvetés készítése. A Veszprém Vármegyei Kormányhivatal Ajkai Járási Hivatal Foglalkoztatási Osztályával történt előzetes egyeztetés alapján 2026. évben önrész vállalása szükséges, mely szerint a segédmunkás munkakörben foglalkoztatottak kifizetett bruttó bér és járulék 85%-os központi finanszírozással és 15 %-os önerő vállalásával az alábbiak szerint valósul meg: a támogatás összege: 17.011.560,- Ft (bér) + 1.105.751,- Ft (járulék) = összesen: 18.117.311,- Ft.
 
 
Intézmények
Az előirányzat tartalmazza a Városi Intézmények Működtető Szervezete által ellátott egészségügyi feladatok finanszírozására a Nemzeti Egészségbiztosítási Alapkezelőtől kapott támogatás összegét, valamint az intézményekben a közfoglakoztatási program keretében foglalkoztatottak után kapott támogatásokat (3 fő).
 
 
B2     Felhalmozási célú támogatások államháztartáson belülről           341.288.257 forint
Pályázatokkal érintett feladatokhoz 2026. évben folyósított támogatásokat vettük számításba, a 3/I. mellékletben részletezettek szerint.
 
 
B3     Közhatalmi bevételek                                                                   5.256.310.000 forint
 
Adóügyi Iroda
Helyi adóbevételek
 
A költségvetés tervezésekor a makrogazdasági folyamatoktól nem lehet eltekinteni, amely folyamatok az iparűzési adóbevételre vannak közvetlen hatással, mivel a 2026. évi bevétel a gazdálkodók 2025. évi teljesítményének függvénye.
 
Építményadó:
	2025. évi előirányzat
	Teljesítés 2025.12.31-ig
	Teljesítés aránya
	2026. évi javasolt előirányzat

	1 450 000 000
	1 275 612 250
	87,97%
	1 340 000000


 
A javasolt előirányzat figyelemmel van arra, hogy 2026. évben, az új helyi adórendelet alapján az építményadó mértéke nem változott: 2900,- Ft/m2 2025. január 1. napja óta. 2026. évben az új adózók feltárásával adótárgyak száma is nő várhatóan.  2026. évben reális célként fogalmazható meg a javasolt előirányzat összegének elérése, úgy, hogy az adómérték nem emelkedett.
 
Magánszemélyek kommunális adója:
	2025. évi előirányzat
	Teljesítés 2025.12.31-ig
	Teljesítés aránya
	2026. évi javasolt előirányzat

	31 000 000
	39 839 806
	128,52 %
	154 000 000


 
A magánszemélyek kommunális adójában 2026. január 1. napján helyi rendelet módosítás történt.
2026. január 1. napjától a magánszemélyek kommunális adója 18.000.-Ft/év-re emelkedett a korábbi 6000 Ft/év-ről.
A rendeletben a mentességek köre is jelentősen szűkítésre került. Fentiekre tekintettel a 154 000 eFt bevétel előirányzatot javaslok.
 
Iparűzési adó:
	 
2025. évi előirányzat
	Teljesítés 2025.12.31-ig
	Teljesítés aránya
	2026. évi javasolt előirányzat

	3 528 000 000
	3 201 506 275
	90,75%
	3 340 000 000


 
A 2025. évre előirányzott helyi iparűzési adóbevétel 3.528.000.000 Ft volt. 2025. december 31-ig befolyt 3.201.506.275 Ft.
 
2023. január 1-től az a vállalkozó, akinek/amelynek az adóévben a bevétele nem haladja meg a 25 millió forintot (kizárólag kiskereskedelmi tevékenységet végző átalányadózó esetén a 120 millió forintot), az adóévi adóalapját az alábbiak szerint is megállapíthatja:
 
Az iparűzési adóalap és az adó mértéke:
	Bevételi határ
	Adóalap
	Fizetendő adó (2%)

	12 millió forintig
	2,5 millió forint
	50 ezer forint

	12 és 18 millió forint között
	 
6 millió forint
	 
120 ezer forint

	18 és 25 millió forint között
(kizárólag kiskereskedelmi tevékenységet végző átalányadózó esetén 18 és 120 millió forint között)
	 
8,5 millió forint
	 
170 ezer forint


 
Ha a kisvállalkozó a fenti adóalap-megállapítást alkalmazza, akkor a helyi iparűzési adóban adómentességre, adókedvezményre és adócsökkentésre nem jogosult.
 
A 2025. adóévben 941 vállalkozás választotta a sávos adózást. Részükre a bevallások alapján 2025. május 31-re 49.882.935 Ft adóelőleget írtunk elő. Amennyiben a bevételi adataik alapján 25 millió forint alatt, illetve a „sávjukban” maradnak és a következő adóévben is a tételes adózási módot kívánják alkalmazni, akkor nem kell iparűzési adóbevallást benyújtaniuk. Az egyszerűsített adóalapmegállapítást választó vállalkozóknak március 15-re és szeptember 15-re nincs adóelőlegfizetési kötelezettségük.
 
A 2024-es évről szóló iparűzési adóbevallások alapján a vállalkozók 24,85 %-ának volt 25 millió forintnál magasabb árbevétele, az ő adófizetési kötelezettségük az összes adófizetési kötelezettség 96,75 %-át alkotja. A vállalkozók 75,15 %-ának volt 25 millió forintnál alacsonyabb az árbevétele, az ő adófizetési kötelezettségük az összes adófizetési kötelezettség 3,25 %-át alkotja.
 
A 2025-ös gazdasági év hatása iparűzési adókötelezettség szempontjából 2026. évben mutatkozik meg.
A 2025. évi helyi iparűzési adóban – figyelembe véve az esetleges változásokat és a helyi sajátosságokat – kb. 2.900 adófizetővel számolhatunk. A helyi rendelet által biztosított kedvezmény 800.000 Ft körüli összegben tervezhető, ami egyben az önkormányzat által biztosított közvetett támogatás.
 
A 2024. évi bevallások alapján 2026. március 16-ra 2 % mértékű iparűzési adó alapján előírt iparűzési adóelőleg: 1.538.919.715 Ft. 
 
A fentieket figyelembe véve 2026. évben éves szinten 3.340.000.000 Ft reális adóbevétellel számolhatunk.
 
Telekadó:
	2025. évi előirányzat
	Teljesítés 2025.12.31.-ig
	Teljesítés aránya
	2026. évi javasolt előirányzat

	331 000 000
	312 931 403
	94,54 %
	375 000 000


 
2025. január 1. napjától telekadó-köteles az építmény(ek) körüli telek.  Az építmények körüli telkek megadóztatásából jelentős telekadó-bevétel származott 2025. évben. A telekadó mértékek 2026. évben nem változtak.
 
Idegenforgalmi adó
	2025. évi módosított előirányzat
	Teljesítés 2025.12.31-ig
	Teljesítés aránya
	2026. évi javasolt előirányzat

	10 000 000
	10 410 000
	104,10 %
	10 500 000


 
Az idegenforgalmi adónem speciális jellegű, mivel nem az adóalany áll közvetlen kapcsolatban az önkormányzati adóhatósággal, hanem az adózás adóközvetítő útján valósul meg. Az adókötelezettség kizárólag az adóbeszedéssel felruházott személyt/szervezetet terheli; a beszedésre kötelezett tesz adóbevallást, és az az idegenforgalmi adót is a beszedéssel felruházott fizeti meg az önkormányzati adóhatóságnak.
A helyi adókról szóló 1990. évi C. törvény (a továbbiakban: Htv.) 30. § (1) bekezdés a) pont értelmében adókötelezettség azt a magánszemélyt terheli, aki nem állandó lakosként – azaz a lakcímbejelentés szabályai szerinti lakóhellyel, tartózkodási hellyel nem rendelkezik az adott önkormányzat illetékességi területén – az önkormányzat illetékességi területén legalább egy vendégéjszakát eltölt.
A vendégéjszakát a Htv. 52. § 30. pontja definiálja, e szerint: vendégként eltöltött – éjszakát is magába foglaló vagy így elszámolt – legfeljebb 24. óra. Vendégéjszakának tehát az, a településen „idegenként” eltöltött időszak számít, amelynek időtartama a 24 órát nem haladja meg és/vagy ténylegesen magában foglalja az éjszakát, vagy ha a szállásért a vendég ellenértéket nem fizet, akkor annak kalkulálása úgy történik meg, mintha az éjszaka is benne foglaltatna.
Ajka városában 13 regisztrált üzleti jellegű és 5 nem üzleti jellegű (munkásszálló, kollégium, ifjúsági tábor) szállásadó működik, amely kb. 800 férőhely kapacitással rendelkezik. A vendégéjszakák száma a legfrissebb adatok szerint 21.144, az idegenforgalmi adó mértéke 600,-Ft/fő/vendégéjszaka, míg camping, munkásszállás esetében 200.-Ft/fő/vendégéjszaka.
 
Pótlékok, bírságok
	 
	2025. évi módosított előirányzat
	Teljesítés 2025.12.31-ig
	Teljesítés aránya
	2026. évi javasolt előirányzat

	Pótlék
	10 000 000
10 000 000
	13 695 672
	153,18 %
	15 000 000
15 000 000

	Bírság
	
	16 939 700
	
	

	Összesen
	20 000 000
	30 635 372
	 
	30 000 000


 
Az adózók mulasztásai miatt a pótlékokból és a bírságokból befolyt jelentősebb összeg az adóhatóság mind következetesebb szankcionáló tevékenységének eredménye.
A pótlékok, bírságok összege pontosan nem tervezhető, mivel az adófizetők jogkövetésétől, adózási moráljától függ.
Termőföld bérbeadás
	2025. évi előirányzat
	Teljesítés 2025.12.31.-ig
	Teljesítés aránya
	2026. évi javasolt előirányzat

	0
	0
	0 %
	0


 
Talajterhelési díj
	2025. évi előirányzat
	Teljesítés 2025.12.31.-ig
	Teljesítés aránya
	2026. évi javasolt előirányzat

	800 000
	928 680
	116,09 %
	800 000


 
A Ktd. 12. § (3) bekezdése alapján a talajterhelési díj egységárának mértéke 1200.-Ft/m3, Ajka város területérzékenységi szorzója 3. Ajka város illetékességi terültén a talajterhelési díj a fentiek alapján 3600.-Ft/m3. A talajterhelési díjat évente március 31-ig kell a fogyasztóknak bevallani és megfizetni.
A talajterhelési díj fizetésére kötelezettek folyamatosan kötnek rá a csatornahálózatra, a környezetvédelmi szempontból fontos, de ezzel egyidejűleg csökkenti a talajterhelési díjbevételt.
 
 
B4     Működési bevételek                                                                      1.053.326.852 forint
Intézményi működési bevételek      Az oktatási-nevelési, szociális intézményeknél a dologi kiadások meghatározó hányadát teszik ki az élelmezési kiadások, mely továbbra is önkormányzat kötelező feladata. Jelentősen befolyásolja a működési bevételek változását az ellátottak számának folyamatos csökkenése, valamint az ingyenes étkezést igénybe vevők számának emelkedése.
 
 
B5     Felhalmozási bevételek                                                                2.580.387.500 forint
Ajka Város Önkormányzata 2026. évben több önkormányzati ingatlan értékesítését tervezi. Az eladásra szánt ingatlanok jellemzően földterületek és épületek.
Kertvárosias/falusias lakóövezetben még nem beépített, családi lakóépület elhelyezésére alkalmas ingatlanok. Az önkormányzat tulajdonában álló, de jelenleg mér nem gazdaságos üzemeltetésű (kihasználtsága miatti) intézményi épületek.
 
A meglevő és értékesíthető vagyontárgyakat, a költségvetés 9. mellékletében szerepeltetjük.
Ezen túl egyedi képviselő-testületi döntések eredményeként is történhet intézkedés a vagyontárgyak hasznosítása érdekében, a felesleges vagyontárgyak, kihasználtság stb. esetén.
Az a cél, hogy azok az ingatlanok maradjanak önkormányzati tulajdonban, amely kötelező alapfeladatokat, stratégiai jellegű önkormányzati feladatokat szolgálnak.
Mind az önkormányzat, mind intézmények számára gondot jelent a megüresedő helyiségek hasznosítása, mivel az állandó költségek bevétel termelése nélkül is terhelik az adott ingatlant.
Egyéb vagyontárgyak, ingatlanok értékesítése mobilizálása érdekében intézkedéseket kell tenni.
 
 
B6     Működési célú átvett pénzeszközök                                               916.044.000 forint
Működési célú államháztartáson kívüli kölcsönök visszatérülése bevételi előirányzat csoporthoz tartoznak a képviselő-testület által nyújtott tagi kölcsönök, pótbefizetések visszatérülései, melyet a 3. mellékletben részletezünk.
 
 
B7     Felhalmozási célú átvett pénzeszközök                                         306.238.000 forint
Felhalmozási célú államháztartáson kívüli kölcsönök visszatérülése bevételi előirányzat csoporthoz tartoznak a képviselő-testület által nyújtott tagi kölcsönök, pótbefizetések visszatérülései, melyet a 3. mellékletben részletezünk.
 
 
B8     Finanszírozási bevételek                                                                 152.063.264 forint
A finanszírozási bevétel előirányzati Ajka Város Önkormányzatának 2025. évi költségvetési pénzmaradványa.
 
 
Nagy figyelmet kell fordítani a jogszabályi előírás betartására, hogy a kiadások csak a bevételekkel összhangban teljesíthetők. A költségvetési tervben a képviselő-testület megfogalmazta, hogy az önkormányzat határozott célja a működési bevételek és működési kiadások egyensúlyának a megteremtése és megtartása.
A 2026. évi működési költségvetési egyensúly megteremtése érdekében a 205/2025. (X.16.) Kt. határozat alapján 800.000.000 forint önkormányzati folyószámlahitel felvételével számoltunk, melyet a jogszabályi előírásoknak megfelelően az első költségvetési rendelet módosításnál építünk be.
 
KIADÁSOK
 
Kiadási előirányzatok mindösszesen:                                                13.959.387.923 forint
 
 
K1     Személyi juttatások                                                                      3.993.623.809 forint
Továbbra is elengedhetetlen a feladatellátás hatékonyságának vizsgálata, intézményi körben a gazdálkodás egyes elemeire, illetve erőforrásokra és költségtényezőkre kiterjedően. A személyi juttatások és a hozzájuk kapcsolódó járulékok előirányzatainak tervezését befolyásoló tényezők:
2026. január 1-jétől emelkedik a garantált bérminimum havi 373.200 Ft-ra a minimálbér pedig havi 322.800 Ft-ra. Az ennek hatálya alá tartozó béreket kötelezően meg kell emelni.
A pedagógus-béremelés a továbbiakban is folytatódik, a 435/225 (XII. 23.) kormányrendelet – a 2026. január 1-i hatállyal – átlagosan 10 %-os alapilletmény-emelést ír elő a pedagógusok számára.
434/2025. (XII. 23.) kormányrendelet a kulturális ágazatot érintő béremelésről rögzíti, hogy a kulturális ágazatban foglalkoztatottak bére 2026. január 1-től 15 %-kal emelkedik az érintett munkavállalók 2025. november 30-i béradatai alapján számított alapbér, bérpótlék és egyéb bérelemek összege szerint.
A szociális ágazatban foglalkoztatottak 2026-os béremeléséről a 427/2025. (XII. 23.) kormányrendelet rendelkezik, amely a kiegészítő szociális pótlék bevezetésével és egységes támogatásával biztosítja az illetmények emelését, beleértve a jogszabály szerint meghatározott 15 % kiegészítő bérpótlék alkalmazását a pótlékok után. Az eredeti előirányzatok már tartalmazzák a költségvetési szerveknél szociális ágazatban foglalkoztatottak bérkiegészítésének előirányzatát.
A 1232/2025.(VII.3.) Kormány határozat 2. b) pontja alapján a Kormány 2026. évben gondoskodik a 10 000 és 30 000 fő közötti lakosságszámú települési székhelyű hivatalok esetében a központi költségvetés által biztosított fajlagos támogatás 9.280.000 forint/fő összegre történő növeléséről, mely fedezetet nyújt 2026. évre a 15%-os köztisztviselői illetmény emelésre. A költségvetési törvény 21. § (3) bekezdése alapján módosított fajlagos összeg 9.761.000 forint/fő.
 
 
K2     Munkaadókat terhelő járulékok és szociális hozzájárulási adó                 566.456.112 forint
A szociális hozzájárulási adó az illetmények tételes számítása alapján került tervezésre az előirányzat, mely megfelelő fedezetet nyújt az éves szintű kötelezettségekhez. 2026. évben is a szociális hozzájárulási adó mértéke 13,0 %.
A társadalombiztosításban való részvétel – törvényben meghatározottak szerint – továbbra is kötelező, a biztosított az egyén felelősség elvének megfelelően járulékfizetés alapján szerezhet jogot a saját maga és törvényben meghatározott hozzátartozója javára az egyes társadalombiztosítási ellátásokra.
 
K3     Dologi kiadások                                                                            3.724.629.017 forint
 
A 2026. évi költségvetés tervezésénél a SZOCIÁLIS és IGAZGATÁSI IRODÁt érintően, a jelenleg hatályos rendelkezéseket, és a már ismert, hatályba lépő jogszabályi és szervezeti változásokat vettem figyelembe.
 
A szociális és gyermekvédelmi ellátások alapját a 2023. évtől életbelépett új fogalom a szociális vetítési alap összege határozza meg, mely továbbra is a korábbi viszonyítási összeggel - az öregségi nyugdíjminimum - egyezik meg, azonban nehéz értelmezhetősége miatt célszerű a jövedelemhatárokat konkrét összegben meghatározni.
Az egyes ellátásokra való jogosultság feltételeit a szociális igazgatásról és szociális ellátásokról szóló 1993. évi III. törvény (továbbiakban: Szoctv.), a gyermekek védelméről és gyámügyi igazgatásról szóló 1997. évi XXXI. törvény (továbbiakban: Gyvt.) valamint e jogszabályokban biztosított felhatalmazás alapján alkotott önkormányzati rendeletek (a szociális igazgatásról valamint a pénzbeli és természetben nyújtott szociális és gyermekjóléti ellátásokról szóló 5/2015. (II.27.) és a személyes gondoskodást nyújtó szociális és gyermekjóléti ellátásokról és a fizetendő térítési díjakról szóló többször módosított 29/2013. (XII.16.) ) határozzák meg.
A Szoctv. 2015. március 1. nappal hatályba lépett módosítását követően a törvény által szabályozott szociális feladat- és hatásköröket a helyi önkormányzat képviselő-testülete, a települési önkormányzat jegyzője, a járási hivatal vagy a szociális hatóság gyakorolja. A Gyvt. szabályozása nem változott, így a gyermekvédelmi feladat-és hatásköröket továbbra is a jegyző gyakorolja.
Az új önkormányzati rendelet szabályai szerint a képviselő-testület települési támogatást nyújthat a szociálisan rászoruló személynek, különösen a lakhatáshoz kapcsolódó kiadások viseléséhez, a 18. életévét betöltött tartósan beteg hozzátartozójának ápolását végző személy részére, a gyógyszer-kiadások viseléséhez, a lakhatási kiadásokhoz kapcsolódó hátralékot felhalmozó személyek részére, továbbá a rendkívüli élethelyzetbe került, létfenntartási gonddal küzdő személyek részére. A Szoctv. által szabályozott egyéb rendszeres ellátásokat a járási hivatal állapítja meg és folyósítja. A Gyvt. rendelkezései szerint a jegyző állapítja meg a gyermekvédelmi ellátásokat.
Jelenlegi ismereteink szerint a közfoglalkoztatás megszervezése továbbra is önkormányzati feladat marad, azonban a feladat 2026. évi megvalósíthatóságáról csak részben rendelkezünk információval. Az elmúlt év során a közfoglalkoztatási programmal kapcsolatosan kialakult tendenciát figyelembe véve, 2026-ban évi átlagos 31 fő - legalább három hónapig tartó - közfoglalkoztatásban történő részvételével indokolt a költségvetés készítése.
Figyelembe vettem a 2025. november 1. napjától 2026. augusztus 31. napjáig tartó közfoglalkoztatásban foglalkoztatott 31 fő segédmunkást. A 426/2025. (XII.23.) Korm. rendelet a kötelező legkisebb munkabér (minimálbér) és a garantált bérminimum megállapításáról, valamint közfoglalkoztatási bér és a közfoglalkoztatási garantált bér megállapításáról szóló 170/2011. (VIII.24.) Korm. rendelet 2022. január 1. napjától hatályos módosítása alapján a közfoglalkoztatási bér összegét (2026. január 1. napjától 161.400.-Ft) vettem figyelembe. 
A tervezésnél figyelembe vettem azt, hogy a finanszírozás pályázati rendszer útján önrész biztosításával fog történni.  A tervezett összeg a bér és járulékok (szociális hozzájárulási adó mértéke 2026. évben: 13% - 6,5%) összegét tartalmazza. Az önkormányzat közfoglalkoztatás esetén a Tbj. 19. §-ában meghatározott társadalombiztosítás járulék 50%-ának megfizetése alól mentesül a 2004. évi CXXIII. törvény 8/A. § (1) bekezdése alapján.
A tervezet kizárólag az önkormányzat által megvalósítandó közfoglalkoztatás tervezett kiadásait tartalmazza, mivel intézményeinek, valamint a közfeladatot ellátó szervezetek már saját maguk pályáznak közfoglalkoztatás megvalósítására, amelyhez az elmúlt időszakban már egyáltalán nem volt szükséges önrészt biztosítani (a programok 100%-os támogatottsággal zajlottak).
A Szoctv. 2015. március 1. nappal hatályba lépett módosítását követően a törvény által szabályozott szociális feladat- és hatásköröket a helyi önkormányzat képviselő-testülete, a települési önkormányzat jegyzője, a járási hivatal, vagy a szociális hatóság gyakorolja. Az önkormányzati rendelet szabályai szerint a képviselő-testület települési támogatást nyújthat a szociálisan rászoruló személynek, különösen a lakhatáshoz kapcsolódó kiadások viseléséhez, a 18. életévét betöltött tartósan beteg hozzátartozójának ápolását végző személy részére, a gyógyszer-kiadások viseléséhez, a lakhatási kiadásokhoz kapcsolódó hátralékot felhalmozó személyek részére, továbbá a rendkívüli élethelyzetbe került, létfenntartási gonddal küzdő személyek részére. Az önkormányzat az új szabályozásnak megfelelően saját költségvetéséből biztosítja ezen ellátásokat a feladat ellátáshoz megalkotott 5/2015.(II.27.) rendelete alapján. A Szoctv. által szabályozott egyéb rendszeres ellátásokat a járási hivatal állapítja meg és folyósítja. A Gyvt. szabályozása nem változott, így a gyermekvédelmi ellátásokat továbbra is- központi költségvetési forrásból- a jegyző állapítja meg és folyósítja.
 
Önként vállalt feladat
011130 Önkormányzatok és önkormányzati hivatalok jogalkotó és általános igazgatási tevékenysége („szociális munka napja” ünnepség szervezése):
2016. évtől az önkormányzat által szervezett, városi rendezvény keretében kerül sor a Szociális Munka Napja (november 12.) megünneplésére az önkormányzat által fenntartott, valamint a városban működő szociális intézmények munkatársaival közösen. A rendezvény méltó megszervezéséhez kapcsolódó dologi kiadásokat (szolgáltatásokat) vettem figyelembe a tervezéskor: személyi juttatás, a közreműködő díja, valamint a kitüntetések költsége: (egyéb szolgáltatás):200.000.-Ft + dologi kiadás (vendéglátás):100.000.-Ft+ÁFA:27.000.- Ft, összesen: 327.000.- Ft.
 
041233 Hosszabb időtartamú közfoglalkoztatás:
 Áthúzódó, hosszabb időtartamú közfoglalkoztatás  
Az áthúzódó hosszabb időtartamú közfoglalkoztatás keretében 2025. november 1. napjától 2026. augusztus 31. napjáig 31 fő vesz részt segédmunkás munkakörben, napi 8 órában 100%-os bér- és járuléktámogatással. A hatósági szerződés módosítására 2026. január hónapban kerül sor a béremelkedés miatt.
A kiadás mértéke a kifizetett bruttó bér + szocho 50%-a: 48.823.900,- Ft + 3.173.554,- Ft = 51.718.649,- Ft
 
2026. évi Hosszabb időtartamú közfoglalkoztatás: Az elmúlt év közfoglalkoztatási programját figyelembe véve, 2026-ban évi átlagosan 31 fő segédmunkás (legalább 3 hónapig tartó, 2026. szeptembertől egy pályázati szakaszban megvalósuló) közfoglalkoztatásban történő részvételével indokolt a költségvetés készítése. A Veszprém Vármegyei Kormányhivatal Ajkai Járási Hivatal Foglalkoztatási Osztályával történt előzetes egyeztetés alapján 2026. évben önrész vállalása szükséges, mely szerint a segédmunkás munkakörben foglalkoztatottak részére kifizetett bruttó bér és járulék 85%-os központi finanszírozással és 15 %-os önerő vállalásával valósul meg.
2026. szeptembertől decemberig terjedő időszakra összesen 124 közfoglalkoztatási bér bruttó bére + 6,5% szocho (segédmunkás munkakörben: 161.400.- Ft+10.491.- Ft/fő/hó): a kiadás mértéke: 20.013.600,- Ft (bér) + 1.300.884,- Ft (járulék)= összesen: 21.314.484,- Ft. 
 
2025. évben Ajka Város Önkormányzata közvetlen költség támogatásban két alkalommal részesült összesen 4.515.113,- Ft összegben. Dologi kiadásra pályázati lehetőség várhatóan az előző évi támogatások miatt 2026. éveben nem lesz elérhető. A fentiek alapján a közfoglalkoztatási programokhoz kapcsolódó saját forrású dologi kiadás (üzemeltetési anyag, munkaruha, eszköz beszerzés) tervezése szükséges az alábbiak szerint: 2.000.000.- Ft + ÁFA: 540.000.- Ft, postaköltség. 300.000.- Ft = 2.840.000.- Ft
 
 
K4     Ellátottak pénzbeli juttatásai                                                           10.250.000 forint
 
107060 Egyéb szociális pénzbeli ellátások, támogatások (Települési támogatás): 
2015. március 1. naptól módosultak a Szoctv. által szabályozott szociális feladat- és hatáskörök, így a helyi önkormányzat képviselő-testülete által biztosítható ellátások is. Módosult a lakásfenntartási támogatás, méltányossági ápolási díj, a méltányossági közgyógyellátás, valamint az önkormányzati segély megállapítására vonatkozó szabályozás, és 2015. március 1. napjától ezek összevonásával bevezetésre került a települési támogatás, melynek biztosítása az önkormányzat feladata saját költségvetése terhére. Ezzel összefüggésben az önkormányzat képviselő-testülete megalkotta a települési támogatás megállapításának, kifizetésének, folyósításának, valamint felhasználása ellenőrzésének szabályairól szóló rendeletét (5/2015. (II.27.)). Ezt követően az új önkormányzati rendelet szabályai szerint a képviselő-testület települési támogatást nyújthat a szociálisan rászoruló személynek:
1. a) a lakhatáshoz kapcsolódó kiadások viseléséhez,
 b) a 18. életévét betöltött tartósan beteg hozzátartozójának ápolását végző személy részére,
c) a gyógyszer-kiadások viseléséhez,
d) a lakhatási kiadásokhoz kapcsolódó hátralékot felhalmozó személyek részére,
2. továbbá a rendkívüli élethelyzetbe került, létfenntartási gonddal küzdő személyek részére (akik önmaguk, illetve családjuk létfenntartásáról más módon nem tudnak gondoskodni vagy alkalmanként jelentkező, többletkiadások –így különösen betegséghez, halálesethez, elemi kár elhárításához stb… kapcsolódó kiadások - vagy a gyermek hátrányos helyzete miatt anyagi segítségre szorulnak).
A települési támogatás pénzbeli ellátás formájában nyújtható, továbbá ezen szakfeladaton belül került sor a tanszervásárlási támogatás tervezésére is.  Az igényjogosultak száma évről évre változó, függ a családok szociális helyzetének alakulásától, valamint az egyéb szociális ellátások jogszabályi változásától. 2025. évben az élelmiszerárak jelentős növekedése, a megélhetés nehezebbé válása nagy mértékben növelte az igénylők számát elsősorban a rendkívüli települési támogatás iránt, ezért ezzel kell számolni a 2026-os évben is, valamint szükséges felülvizsgálni a rendeletben szabályozott jogosultsági feltételeket: (lakhatáshoz kapcs. kiadásokhoz: 2.000.000.-Ft; ápolást végző személyek részére: 1.000.000.- Ft; gyógyszer-kiadások viseléséhez: 250.000.- Ft; rendkívüli élethelyzet esetén: (pénzbeli :2.200.000.-Ft, élelmiszer utalvány: 2.000.000.-Ft; halálesethez:300.000.-Ft, tanszervásárláshoz:500.000.-Ft,összesen: 5.000.000.-Ft), összesen: 8.250.000.- Ft. (+postaköltség:200.000.-Ft).
 
Kötelező feladat
107060 Egyéb szociális ellátások, támogatások (köztemetés):
Az önkormányzat kötelezően ellátandó feladata a köztemetés. A kifizetett összegből megtérülés várható, mivel hagyatéki teherként jelentkezik a kifizetett összeg, illetve az elhunyt lakóhelye szerinti önkormányzat köteles kiegyenlíteni a számlát.
Mivel a szociális temetés bevezetésére továbbra sem kerül sor, ezért a köztemetések száma továbbra is jelentős lesz, valamint a rezsiköltség emelkedése következtében, szolgáltatási díj is emelkedik. Ezért a tervezésnél az elmúlt évek adatait vettem figyelembe: 4.000.000.-Ft (köztemetés:2.000.000.- Ft, dologi (tovább számlázás+áfa): 1.500.000.- Ft+500.000.- Ft).
 
011130 Önkormányzatok és önkormányzati hivatalok jogalkotó és általános igazgatási tevékenysége (családi események szervezése):
A családi eseményekkel kapcsolatos kiadásokat is a helyi önkormányzati rendeletből adódóan az események száma határozza meg (közreműködők juttatásai, járulékok, anyagbeszerzés, nyomtatványok). Mivel a házasságkötések száma az elmúlt két évben emelkedő tendenciát mutatott, így a tervezésnél ezeket az adatokat vettem figyelembe 2017. június 1. naptól hatályos az ezzel összefüggésben megalkotott 12/2017. (V.25.) önkormányzati rendelet, amelyben a díjak újból szabályozásra kerültek. 2017. november 15. naptól hatályos az egyéb családi ünnepségek (névadó, jubileumi házasságkötés) rendezésével kapcsolatos 1/2017. számú jegyzői utasítás, amely meghatározza a díjakat.
A családi ünnepeken közreműködő személyek (anyakönyvvezetők, kisegítők, versmondó, zenész…) megbízási díjai és járulékai:
 3.100.000.-Ft + járulékai (szocho) 350.000.-Ft = 3.450.000.- Ft
Irodaszer, Nyomtatvány, készlet beszerzése, Artisjus szerzői jogdíj: 100.000.- Ft+150.000.-Ft +ÁFA: 50.000 Ft= 300.000.- Ft
A szertartások során igénybevett egyéb szolgáltatások ellenértékének ÁFA befizetéséből az önkormányzatot terhelő, fizetendő ÁFA összesen: 300.000.- Ft. A szakfeladaton kiadás összesen 4.050.000.- Ft.
 
Támogatások
091212 működési célú pe. átadás nonprofit szervezetnek (Molnár Gábor Műhely Alapítvány): Az Alapítvány az önkormányzat kötelezően ellátandó feladatát- fogyatékkal élő személyek ellátása- átvállalva nagyon fontos tevékenységet lát el. A tervezett támogatási összeg, figyelembe véve a 2014. évben részükre átadott, a kibővített feladatellátáshoz szükséges, önkormányzati épület (padragi iskola épülete) fenntartásával járó, megnövekedett költségeket: (az előző évi támogatás felhasználásáról történő elszámolást és a támogatási szerződés aláírását követően havi részletekben) 10.000.000.-Ft.
 
 
ÉPÍTÉSI ÉS VÁROSGAZDÁLKODÁSI IRODA
 
Ajkai Közös Önkormányzati Hivatal üzemeltetés
 
011130 Önkormányzatok és önkormányzati hivatalok jogalkotó és általános igazgatási tevékenysége – Gépkocsi üzemeltetés
A három hivatali gépkocsi (Suzuki SX4 S-Cross, Dacia Duster, Nissan X-Trail, Opel Insignia) karbantartásával, javításával, műszaki vizsgáztatásával, és a cégautó adó megfizetésével, valamint a biztosításokkal kapcsolatos feladatokra, üzemanyag költségekre, útdíjakra 6.000.000 Ft előirányzatot tervezünk. A 2025. évről áthúzódó kifizetés összege 326.115 Ft. A szükséges teljes előirányzat összege 6.326.115 Ft. 
 
011130 Önkormányzatok és önkormányzati hivatalok jogalkotó és általános igazgatási tevékenysége - Városháza karbantartása és egyéb feladatok       
A Városháza épületének karbantartásával, eszközök, berendezések beszerzésével, azok karbantartásával, javításával kapcsolatos feladatokra 3.000.000 Ft-ot. A 2025. évről áthúzódó kifizetés összege 478.781 Ft. A szükséges teljes előirányzat összege 3.478.781 Ft. 
 
031030 Közterület rendjének fenntartása – dologi kiadások
2020-ban létrejött Ajka Város Önkormányzatának Közterület-felügyelete 4 fővel látja el feladatát, melyhez tervezni kell olyan felmerülő költségeket, mint pl. igazságügyi szakértő díja, irodaszer-, illetve nyomtatvány beszerzés. A szükséges előirányzat 800.000 Ft. A személyzet egyenruhájával kapcsolatos költségekre 600.000 Ft-ot tervezünk. A 2026. évi előirányzati igény 1.400.000 Ft.
 
 
Ajka Város Önkormányzata üzemeltetés
 
011130 Önkormányzatok és önk. hivatalok jogalkotó és ált. ig. tev. - Gépkocsi üzem. 
A Renault Koleos és a Suzuki Sx4 S-cross személygépjárművek. karbantartásával, javításával, műszaki vizsgáztatásával, a cégautó adó megfizetésével, a biztosításokkal kapcsolatos feladatokra, üzemanyag költségre, útdíjak megfizetésére a 2026. évben 5.000.000 Ft előirányzatot tervezünk. 2025. évi áthúzódó kifizetés összege 358.310 Ft. 2026. évre szükséges előirányzat 5.358.310 Ft.
 
011130 Jogi/beszerzési tanácsadás, közbeszerzés, képviselet költsége 
A beszerzésekhez és üzemeltetési feladatokhoz kapcsolódóan szükség van szakmai megalapozó egyeztetésekre, tanácsadás kérésére, esetlegesen jogi képviselet nyújtására. Ezen tevékenységre 2026. évre 2.500.000 Ft előirányzatot tervezünk.
 
013320 Köztemető fenntartás és működtetés 
Ajka város köztemetőinek üzemeltetését a Képviselő-testület által 2008. évben megalapított Ajkai Temető Fenntartó és Szolgáltató Kft. végzi, külön kegyeleti közszolgáltatási szerződés alapján. Az elmúlt négy évben a nettó támogatási összeg kevesebb, mint harminc százalékkal nőtt. Ebben az időszakban a bérek a kötelező emelések miatt 60%-kal, a felhasznált anyagok (üzemanyag, fűnyírási kellékek, beton) ára duplájára emelkedett. A fentiekből következően a cég nyereségessége lecsökkent, minden racionalizálás mellet nullszaldó körüli gazdálkodásra képes.
Új költségelemek
· az újonnan létrejött FB tagjainak díjazása havi 500.000 forint plusz költséget jelentett
· a szemétszállítás rendszerének változása minimum havi 100.000 forinttal növelte a költségeket
· a kötelező béremelés soron körülbelül 200.000 forint növekedéssel számoltunk
Összességében az előre kalkulálható költségnövekedés havi 800.000 Ft volt és ez még nem tartalmazta a felhasznált anyagok és igénybe vett szolgáltatások árának változását. 2025-ben a sírhelydíjak rendezésre kerültek, így a cég vezetése nem élt a 2026. évre történő előirányzat növelési kérelemmel.
A felsoroltak alapján a 2026. évre a 2025. évivel egyező, azaz 3.550.000 Ft x 27 % ÁFA x 12 hó, összesen 54.102.000 Ft előirányzat tervezése szükséges. A vezetékes víz-, illetve áramellátásához a megnövekedett elektromos áram költségek miatt 6.000.000 Ft közüzemi díj költséggel tervezünk. A 2026. évre szükséges előirányzat bruttó 60.102.000 Ft.
 
013350 Az önkormányzati vagyonnal való gazdálkodással kapcsolatos feladatok 
(Értékesített tárgyi eszközök utáni ÁFA befizetés)
A tervezett lakótelek értékesítésekből, egyéb földterület értékesítésekből, és egyéb értékesítésekből 2.765.066.130 Ft bruttó bevételt várunk. A tervezett bevételből az ÁFA értéke 277.848.630 Ft.
 
013350 Az önkormányzati vagyonnal való gazdálkodással kapcsolatos feladatok 
(önk. tulajdonú üzlethelyiségek, irodák, más ingatlanok hasznosítása)
	· Takarnet működtetésével kapcsolatos kiadások
	200.000 Ft

	· ABTV-SMARTGRID projekthez kapcsolódó energetikai szakértői rendszer szerver fenntartási díja
	1.100.000 Ft

	· ITR program frissítés, bővítés, nyilvántartási térkép, Ortofotó
	3.000.000 Ft

	· Telekalakítási hatósági eljárás díjai
	5.000.000 Ft

	· Telekalakítási eljáráshoz változási vázrajzok, épület-, út feltüntetés, elbirtokolt terület rendezése, értékbecslés, telekhatár kitűzés, belterületbevonás, szakértői díj stb.
	 
15.000.000 Ft

	· Kisajátítási eljáráshoz kapcsolódó munkarészek készíttetése   
	5.000.000 Ft

	· Földvédelmi járulék
	30.000.000 Ft

	· Nem lakás célú helyiségekkel kapcsolatos költségek (bérleti díj, csőtörés, karbantartás, közös költség, víz, áram, fűtési díj, stb.)
	 
5.000.000 Ft

	· Áthúzódó kifizetés
	 4.194.104 Ft

	Összesen:
	68.494.194 Ft
 


031030 Közterület rendjének fenntartása 
A munkavégzéshez szükség kiadások között felmerül a kamerarendszer üzemeltetéséhez kapcsolódó éves rendszer karbantartás díj és a felmerülő hibák kijavítása. Figyelemmel arra, hogy a kamerák száma növekedett, így a fenntartási költség emelkedésével is számolni kell. 2026. évre tervezett előirányzat összege 2.500.000 Ft. A tervezett előirányzat mellett költség elemként jelenik meg a város különböző területein található üzemen kívüli gépkocsik elszállításával kapcsolatban felmerülő költségek is, melyre 700.000 Ft-ot tervezünk. A szükséges éves előirányzat 3.200.000 Ft. 2025. évi áthúzódó kifizetés összege 972.329 Ft. 2026. évre szükséges előirányzat 4.172.329 Ft.
 
032020 Tűz-, és katasztrófavédelemi tevékenység
A polgári védelmi szirénák állapota összeségében elöregedett, modernizálásuk, fokozatos cseréjük szükséges. A polgári védelmi szirénák modernizálását 3 év alatt tervezzük megvalósítani, melynek költsége évenként 2.000.000 Ft. A különböző káreseményekre felkészülve, a katasztrófavédelmi szakemberek javaslatára, homokzsákok, tetőlécek, takarófóliák beszerzésére lenne szükség amire 150.000 Ft-ot tervezünk. A 2026. évre szükséges előirányzat 2.150.000 Ft.
 
041233 Hosszabb időtartamú közfoglalkoztatás
Közmunkások foglalkoztatásával kapcsolatos dologi kiadások 
2006. évtől kezdődően lehetőség van közmunkások foglalkoztatására, akik elsősorban a közterületek tisztántartását végzik. A munkásokat, ha kell, a munkahelyre szállíttatjuk, védő felszerelést, munkaeszközt, szerszámot, védőitalt stb. biztosítunk részükre. Ezen felül szükséges a munkavégzési feltételek biztosítása érdekében fedezetet biztosítani a feltételek, védőfelszerelések, és egyéb dologi kiadások fedezésére. A feladatra a korábbi évek tapasztalatai alapján 2.000.000 Ft előirányzatot tervezünk. A közmunkások tevékenységével összefüggésben rendszeresen biztosítani kell a települési szilárd hulladék elszállításával, ártalmatlanításával elhelyezésével kapcsolatban felmerülő szállítási, konténerbérlési költségeket, melyhez éves szinten 20.840.000 Ft szükséges. A teljes előirányzati igény 22.840.000 Ft. 2025. évi áthúzódó kifizetés összege 2.974.409 Ft. 2026. évre szükséges előirányzat 25.814.409 Ft.
 
042181 Kóbor állatokkal kapcsolatos feladatok
Éves szerződések alapján végeztetjük el az ebrendészeti feladatokat. A gyepmester 500.000 Ft/hó átalánydíjas szerződés keretében, éves viszonylatban 6.000.000 Ft értékben elvégzi a közterületeken kószáló kóbor ebek befogását, biztosítja azok 14 napig történő ebrendészeti telepen tartását, oltását, gondozását, valamint ellátja az ebrendészeti telep belső területének és környékének gondozását. Az ebrendészeti telep szolgáltató állatorvosa 50.000 Ft/hó átalánydíjas szerződés keretében végzi el feladatát, melynek éves költsége 600.000 Ft. Az állati tetemek megsemmisítésének éves költsége várhatóan 150.000 Ft. A gyepmesteri feladatok ellátása mellett 1.500.000 Ft előirányzatot kell biztosítani a telep folyamatos karbantartására, és a feladat ellátáshoz kapcsolódó közüzemeltetési költségek (víz, csatorna) fedezetére. Ugyancsak ezen szakfeladat keretében tervezzük a rágcsálóirtással kapcsolatos feladatokat és a közterületek, csapadékcsatornák rágcsáló-mentesítését 1.100.000 Ft értékben. A felsorolt feladatok elvégzésére 2026. évre 9.350.000 Ft előirányzat szükséges.
 
042220 Erdőgazdálkodás 
Az erdőről, és az erdő védelméről és az erdőgazdálkodásról szóló 2009. évi XXXVII. törvény és annak végrehajtásáról szóló 61/2017 (XII. 21.) FM rendelet alapján önkormányzat tulajdonában lévő erdőket (11,6 ha) gondozni kell, az elöregedett fákat ki kell vágni, helyükre újakat kell telepíteni, a felburjánzott cserje állományt ki kell irtani, vadvédelmi kerítést javítani. A törvény 97. § (1) bekezdéses értelmében az erdőgazdálkodónak az erdőgazdálkodási tevékenység szakszerűségének biztosítása érdekében erdészeti szakirányítót kell alkalmaznia. Az erdészeti szakirányitó alkalmazására, az önkormányzati erdőkben évente elvégzendő feladatok és az egyéb felmerülő költségekkel együtt 4.000.000 Ft. 2025. évi áthúzódó kifizetés összege 914.400 Ft. 2026. évre szükséges előirányzat 4.914.400 Ft.
 
045160 Közutak, hidak, alagutak üzemeltetése, fenntartása 
A város tulajdonában lévő úthálózat, járda és kerékpárút fenntartása az egyre növekvő igénybevétel miatt az alábbi munkák elvégzését, és az egyes részfeladatoknál szereplő költségek biztosítását indokolja:
· Útburkolati jelek festése
Az utak láthatóságának, gyalogátkelőhelyek, tengelyvonalak, elzárt területek, parkolók, buszmegállóhelyek, kerékpárutak, valamint egyéb veszélyekre utaló piktogramok, rokkantjelek festéséhez szükséges előirányzat 6.000.000 Ft. 
· Utak, járdák fenntartása, kátyúzása, padkarendezés
Az önkormányzat kezelésében lévő utak és járdák nagyfokú terheltsége, valamint a város útjainak, járdáinak minősége, burkolatának elöregedése indokolja a folyamatos fenntartást. A feladathoz szükséges előirányzat 65.000.000 Ft.
· Forgalomtechnikai eszközök elhelyezése, cseréje, pótlása
Közúti jelzőrendszereket, berendezéseket folyamatosan javítani, cserélni kell. A közlekedési táblák állapota több helyen jelentősen leromlott. A megváltozott forgalmi követelmények szerinti új jelzések alkalmazása, a gépkocsik által és egyéb módon megrongált jelzések helyreállítására 5.000.000 Ft előirányzat szükséges.
· Buszvárók karbantartása
A rendszeres rongálások miatt a városban sajnos egyre több esetben van szükség a fedett buszvárók javítására. A tervezett előirányzat 3.000.000 Ft.
· Egyéb
A város tulajdonát képező 23 db híd üzemeltetéséhez, fenntartásához, a kötelező felülvizsgálatok elvégzéséhez, az önkormányzati közúthálózaton bekövetkező károsodások miatti kártérítési kötelezettség megtérítésére, a közlekedési létesítményekkel kapcsolatos eljárásokhoz kapcsolódó költségek fedezésére 4.000.000 Ft előirányzatot tervezünk.
A felsorolt feladatok elvégzéséhez biztosítandó előirányzati keret összesen 83.000.000 Ft. 2025. évi áthúzódó kifizetés összege 40.230.789 Ft. 2026. évre szükséges előirányzat 123.230.789 Ft.
 
053010 Környezetszennyezés csökkentésének igazgatása
2006. évben megkezdődött a talajterhelési díjak adó formában történő behajtása. A befolyt összeg talaj és felszínalatti víz védelmére használható fel. (pl.: csatornázás, szennyvíztisztítás, vízbázis-védelem, település monitoring kialakítás működtetése, tartós környezetkárosodás kármentesítése). A szakfeladat másik bevételi forrása a környezetvédelmi bírság. Ebből elsősorban a lakossági panaszbejelentések következtében elkészítendő zajmérési vizsgálatok, valamint a környezetvédelem állapotának vizsgálatához szükséges adatok beszerzési díját lehet fedezni. Tervezett előirányzati összeg 1.717.619 Ft.
 
063020 Víztermelés, -kezelés, -ellátás
Városunkban összesen mintegy 22 km zárt rendszerű csapadékcsatorna, és mintegy 40 km hosszú nyílt, burkolt és burkolatlan árok van. A zárt rendszerű hálózat fő gyűjtő ágait évente, a mellékágakat 2-3 évente szükséges tisztítani. Az egyéb zárt rendszerű csatorna szakaszok tisztítására alkalomszerűen, többnyire duguláskor kerül sor. A zárt rendszer karbantartására vonatkozó megbízási szerződés keretében csak a víznyelőrácsok és az azokhoz tartozó bekötővezetékek tisztítása volt biztosított, melyre évek óta nem került sor. Az április-szeptember hónapokra kalkulált díj (6 x 2.600.000) 15.600.000 Ft.
Az elmúlt időszak intenzív esőzései megmutatták, hogy elkerülhetetlen a csapadékvíz-elvezető gerinchálózat tisztítása, melynek költsége több tízmillió forintra becsülhető. A feltétlen szükséges eseti megbízásokra éves szinten legalább 4.000.000 Ft szükséges.
A nyílt árkok esetében gondot okoz, hogy az árkok jelentős része nagy szintkülönbségű területekről vezeti le a csapadékot, ezért ezeket évente 2-3 alkalommal tisztítani kell. A helyi rendeletünk alapján a családi házas területeken az árkok tisztítása az ingatlantulajdonosok kötelessége. Ezt figyelembe véve, mintegy 18 km árok tisztításáról, árokpart kaszálásáról kell gondoskodni évente. A takarékosságra való figyelemmel a szükséges munkák 30-40 %-ára tervezünk karbantartási előirányzatot, melynek költsége 4.000.000 Ft.
A városban kb. 850 db rács és aknafedlap található, melyek közül egyre többet kell cserélni, szintre emelni, pótolni. A karbantartási feladatok elvégzéséhez 2.500.000 Ft szükséges.
A szökőkutak üzemeltetéséhez kapcsolódó közüzemi díjak (vízdíj, csatornadíj, áramdíj) fedezeteként 6.500.000 Ft szükséges.
Központi jogszabály értelmében, előre meghatározott átalány alapján, éves szinten 800.000 Ft vízkészlet használati járulék Magyar Állam részére történő megfizetéséről kell gondoskodni a Csónakázó-tó vízutánpótlása érdekében.
Ajka város a Balaton-felvidéki Vízitársulathoz tartozik kezelés tekintetében a Csinger-patak, a Szélesvíz-patak ajkarendeki belterületi szakasza és a Padragi-víz. Az Önkormányzat területi alapon érdekeltségi hozzájárulást köteles fizetni a Társulat felé, melynek 2026. évre várható mértéke 1.000.000 Ft.
2026. évre tervezendő előirányzat 34.400.000 Ft. 2025. évi áthúzódó kifizetés összege 5.454.226 Ft. 2026. évre szükséges előirányzat 39.854.226 Ft.
 
064010 Közvilágítás  
A közvilágításra fordítandó áramdíj összege                                                      100.000.000  Ft
A közvilágítás üzemeltetése miatt fizetendő éves díj összege - EON                    9.500.000  Ft
A közvilágítás korszerűsítése miatt fizetendő éves díj összege                           23.000.000  Ft
19.000.000 Ft beruházásnál tervezve
Az önkormányzati tulajdonú hálózatok üzemeltetése                                            1.000.000  Ft
Az évközben jelentkező hibaelhárítás, tervezett költsége                                      8.000.000  Ft
Villamosenergia beszerzés bonyolítási díja                                                            2.000.000  Ft
Egyéb áramdíj – temető, szökőkút, közösségi házak és kertek,
áramvételezési helyek, ebrendészeti telep, rendezvénytér, bérlakások                10.000.000  Ft
Áthúzódó kifizetés                                                                                                  4.958.330  Ft
                                                                                                                              ------------------
2026. évi előirányzati igény összesen:                                                             158.458.330 Ft
 
064010 Elektromos töltőállomás üzemeltetési költsége
A 2018. évben pályázati támogatás igénybevétele mellett telepítésre került 2 db négyfejes elektromos töltőállomás. A töltőállomások üzemeltetését szerződés alapján az E.ON MyEnergy Kft. végzi és az éves üzemeltetési költségek fedezésére 610.000 Ft szükséges.
 
066010 Zöldterület-kezelés (parlagfű-irtás, permetezés, favágás, fák nyesése, kaszálás) 
Ez a szakfeladat biztosít lehetőséget arra, hogy azon parkfenntartási munkák elvégzése is megvalósítható legyen, amelyekre az AVAR Kft-vel, valamint a településgondnokokkal kötött szerződés alapján nem kerül sor. Ilyen feladat például a permetezés, veszélyes fák kivágása, parlagfű irtás egyéb területeken stb. A 2026. évben a balesetveszélyes fák kivágására, a fák metszésére, nyesésére, növényvédelmi permetezésre 25.000.000 Ft-ot, kaszálási, parlagfű-mentesítési feladatok ellátására, és az évről évre kandeláberekre kerülő muskátlik kihelyezésére és gondozására 15.000.000 Ft-ot tervezünk. Külön 5.000.000 Ft-os előirányzati keret tervezése indokolt azon ingatlanok esetében, ahol lakóterületek kialakítása van folyamatban, illetve egyéb ingatlan értékesítést tervezünk, és átmenetileg meg kell oldani a területek rendezését.
Ugyancsak célszerű a közlekedési létesítmények kialakítását követő parkosításokra fedezetet biztosítani. Ez a fedezet biztosít lehetőséget a közutak és parkolók felújítása, építése esetén a környezet mellett elhelyezkedő zöldfelület rendezésére, fák cserjék ültetésére, illetve a meglévő zöldfelületek megújítására. A tervezet előirányzat 5.000.000 Ft.
A város területén az elszáradt és kivágott fák és cserjék helyére minden évben új fák és cserjék ültetésére kerül sor, ezért fásításra 15.000.000 Ft-ot tervezünk.
A felsorolt feladatok elvégzéséhez biztosítandó előirányzat 65.000.000 Ft. 2025. évi áthúzódó kifizetés összege 21.507.726 Ft. 2026. évre szükséges előirányzat 86.507.726 Ft.
 
066020 Város-, községgazdálkodási egyéb szolgáltatások - egyéb kommunális feladatok
- Karácsonyi vásár –díszvilágítás – fenyőfa állítás           
Fenyőfa beszerzése, kihelyezése                                     5.000.000 Ft
Díszvilágítás szerelése, karbantartás, bérlet                  20.000.000 Ft
Karácsonyi kellékek vásárlása                                      20.000.000 Ft
Vásár rendezése, telepítés, takarítás                                5.000.000 Ft
Összesen                                                                       50.000.000 Ft
 
· Hulladék gyűjtők, padok karbantartása, cseréje
A padok karbantartására, festésére sort kell keríteni, mert a felületük hamar károsodik, a festék lekopik. A lakossági igényeket is figyelembe véve egyre több pad kihelyezésére kell sort keríteni. A kézi hulladékgyűjtő edények pótlása, javítása, karbantartása is napi feladat, és külön probléma a rendszeres rongálások miatti folyamatos festésre, javítás. A belvárosi szürke kézi hulladék gyűjtök folyamatosan leamortizálódtak, tönkrementek, így szükségessé vált pótlásuk. A szükséges előirányzat 10.000.000 Ft.
 
· Önkormányzati kertek fenntartása
Az elmúlt években folyamatosan bővülnek azok a területek, melyeket az önkormányzat közösségi célokra vásárolt meg. A területeken kulturális-, sport-, és egyéb közösségi tevékenységeket tervezünk. Ebből a célból került önkormányzati tulajdonba többek között a Bolgár-kert, a padragi bánya-telep, a csékúti közösségi tér, az Ilona malom melletti terület. A tervezett előirányzat ezen területek és a bérbeadott, illetve visszaadott önkormányzati kiskertek fenntartásához kapcsolódó kiadásokat fedezi, mint az időszakos kaszálásokat, ha van a területen épület/építmény annak fenntartásával kapcsolatos kiadásokat, javításokat, szemét elszállításokat, egyéb kiadásokat. Az előirányzott költség 2026. évre 5.000.000 Ft.
 
· Rendezvény-szervezéshez kapcsolódó feladatok
A 2026. évben tervezett rendezvényekhez kapcsolódóan tervezünk előirányzatot olyan feladatok elvégzésére, melyek egy-egy esemény szervezése előtt merülnek, és az önkormányzat költségvetését érintik. Ilyen jellegű feladat például egy rendezvényterületre történő faház ki és beszállítás, az érintésvédelmi és tűzvédelmi feltételek biztosítása, őrzés, vagyonvédelem, hulladékelszállítás, aggregátor bérlés, színpad ki és visszaszállítás és felállítás költségei stb. A fenti célok elvégzéséhez 2026. évre 5.000.000 Ft előirányzatot tervezünk.
 
· Vegyes települési szilárd hulladék elszállítása és ártalmatlanítása
Ajka város Önkormányzata 2023. július 12-én szerződést kötött a MOHU MOL Hulladékgazdálkodási Zrt-vel a vegyes települési szilárd hulladék elszállítására ás ártalmatlanítására. A közterületen lévő kézi hulladékgyűjtőkben összegyűjtött hulladék ártalmatlanítását külön kell megrendelni a MOHU-n keresztül. A közterületen kézi hulladékgyűjtőkből begyűjtött mennyisége havonta 3-3,5 tonnát tesz ki. Az előzetes kalkulációk alapján ennek ártalmatlanítási költsége 4.500.000 Ft
Ezen kívül hulladék elszállítás és ártalmatlanítás történik a Parkerdőből 4.200 literes konténerben, a Bányakertből 1.100 literes konténerben, és a Bolgárkertből 4.200 literes konténerben. Ezekről külön szerződést kötöttünk az edény bérlésére az Ajka-ÖKO Kft-vel, az ártalmatlanításra az ÉBH Kft-vel. Ennek várható költsége 2.000.000 Ft.
2026. évre szükséges előirányzati igény 6.500.000 Ft tervezünk.
 
· Vetési varjak riasztása
Az önkormányzat 2015 óta küzd a városba egyre nagyobb számba betelepülő vetési varjakkal. A madár kolóniák eleinte csak az Újélet utcában jelentek meg, azonban mára már szinte a város teljes területén megtalálhatóak. Az emberek mindennapi életét a madarak jelenléte nagyon megkeseríti, mivel azok főleg a fészkelési időszakban nagyon hangosak, és ürülékükkel a környezetet jelentősen szennyezik. Az önkormányzat a fészekleszedésen túl, a madarak sólyom madárral történő riasztását is megpróbálja. A fészkek leszedésére és a madarak riasztására szükséges előirányzat 10.000.000 Ft.
 
· Előre nem tervezhető feladatok (zászlók, szobrok, sétányok, korcsolyázás stb.)
Egyéb előre nem tervezhető feladatokra, mint pl. zöldterületek korláttal való ellátása, korlátok festése, javítása, pótlása, sétányok murvázása, korcsolyázással kapcsolatos feladatok ellátása, szobrok takarítása, tisztítása, graffitik eltávolítása, kerékpárutak hóeltakarítása stb. fedezetet kell biztosítani. Tervezzük a fő közlekedési utak melletti nyílt árkok mosott kővel történő feltöltését és a vízelvezetés zárt formában történő megoldását. A fenti célok elvégzéséhez 50.000.000 Ft előirányzatot tervezünk.
 
· Nyilvános WC üzemeltetése
A 2025. évben a Szabadság téri illemhely mellett a Városligetben is elkészült a nyilvános illemhely, melyeket rendszeresen kell takarítani, karbantartani, és a folyamatosan fenn kell tartani a működést. A két illemhely üzemeltetésére tervezett összeg a 2026. évre 5.000.000 Ft.
 
A szükséges éves előirányzat összege 141.500.000 Ft. 2025. évi áthúzódó kifizetés összege 37.537.175 Ft. 2026. évre szükséges előirányzat 179.037.175 Ft.
 
066020 Önkormányzati ingatlanok vagyonbiztosítása
Az önkormányzati ingatlanok vagyonbiztosításának finanszírozásához 4.100.000 Ft előirányzatot tervezünk.
 
066020 Újélet 8 Kft – bérleti díj
A társaság a 2021. évben megvásárolta 1405/2/A/2 hrsz-ú Semmelweis u.-i orvosi rendelőt, valamint a 10183/4 hrsz-ú padragi művelődési házat. A két ingatlanra az Újélet 8 Kft. bérleti szerződést kötött az Önkormányzattal. A bérleti díj éves költségének fedezetére 2026. évre 12.000.000 Ft előirányzat szükséges.
 
106010 Lakóingatlan szociális célú bérbeadása, üzemeltetése               
Az Ajkait Kft. az önkormányzat tulajdonában lévő bérlakás-állomány üzemeltetéséért és az értékesített lakások törlesztő részleteinek beszedéséért 57.700.000 Ft megbízási díjat kapott a 2025. évben. Jövő évben a karbantartási-fenntartási költségek és a társasházi közös költségek is emelkednek, így erre a feladatra 2026. évben 60.000.000 Ft szükséges. A bérlakások felújítási költségeit előreláthatóan 4.000.000 Ft fogja fedezni, így várhatóan összesen 64.000.000 Ft szolgáltatási díj előirányzat szükséges erre a feladatra.
 
41200-0 Intézményi karbantartások
A 2026. évben, az előre tervezhető intézmény karbantartási feladatok az egyes intézményi költségvetésekbe kerülnek beépítésre. A tervezett 20.000.000 Ft intézmények közötti elosztásáról az Építési és Városgazdálkodási Iroda a hivatal vezetés egyetértésével gondoskodik. Az előirányzat az intézményi költségvetésbe beépített karbantartási feladatokkal kapcsolatos szerződések teljesítésére, anyagok beszerzésére használható fel. A felhasználásról az intézmény évente elszámol. Az előre nem látható feladatok finanszírozására 20.000.000 Ft kerül elkülönítésre. A tervezett előirányzat 40.000.000 Ft. 2025. évi áthúzódó kifizetés összege 7.284.593 Ft. 2026. évre szükséges előirányzat 47.284.593 Ft
 
K5     Egyéb működési célú kiadások                                                   3.480.344.474 forint
 
Egyéb támogatások – Államháztartáson belülre
 
047410 KDT Vízügyi Igazgatóság – hidak, folyómeder karbantartása
A Torna-patak, Szélesvíz-patak külterületi szakasz, a Csinger-patak ill. a Csigere-patak vízfolyáskezelőjének a patakok medrénél szükséges meder-rekonstrukciós, és hídfej megerősítési munkák elvégzése érdekében történik pénzeszköz átadás. A 2026. évi feladatok elvégzéséhez szükséges keret 2.000.000 Ft.
 
066020 Városi Rendőrkapitányság működési támogatása
A közterület rendjének fokozott ellenőrzése, a köztéri rongálások megelőzése, a hétvégi éjszakai időszakokban tapasztalt magatartások kezelésére egyre nagyobb igény mutatkozik. A rendőri jelenlét fokozása jelentős túlóra és járulékos költség kifizetést indukál. Kiemelten kell kezelni a lakosság életminőségének és biztonságérzetének javítását. A kapitányság folytatni szeretné a közlekedési morál javítása érdekében tett erőfeszítéseit, fokozott figyelmet fordít az idősek védelmére, valamint igyekeznek meggátolni a kábítószer fogyasztás terjedését. A felsorolt feladatok tükrében a korábbi évekhez hasonlóan javasoljuk a rendőrség működésének támogatását 800.000 Ft értékben.
 
Visszatérítendő támogatások, kölcsönök államháztartáson kívülre
 
066020 Újélet 8 Kft – tagi kölcsön
A társaság a 2021. évben megvásárolta 1405/2/A/2 hrsz-ú Semmelweis u-i orvosi rendelőt, valamint a 10183/4 hrsz-ú padragi művelődési házat. 2026. évben a legnagyobb kiadást a Regionális Fejlesztési Finanszírozó Zrt-nek fizetendő kölcsön törlesztő részlete 40.000.000 Ft és a kamat költség 20.000.000 Ft jelenti. A társaság működési költsége 4.500.000 Ft. A tőkerészlet és a kamat fizetésére továbbá a működési költségek fedezetére - a cég bevételeit is figyelembe véve - 52.500.000 Ft előirányzat biztosítását teszi szükségessé. 2025. évi áthúzódó kifizetés összege 13.000.000 Ft. 2026. évre szükséges előirányzat 65.500.000 Ft.
 
066020 Nagytóberek Kft – tagi kölcsön - üzemeltetési kiadások finanszírozása
A Nagytóberek Kft. legszükségesebb kötelezettségeit az Önkormányzat által nyújtott tagi kölcsönökből finanszírozza. A 2026. évi működési költségeinek fedezésére 700.000 Ft önkormányzati finanszírozásra van szükség.
 
Önkormányzati többségi tulajdonú nem pénzügyi vállalkozásnak egyéb működési célú támogatások kiadásai
 
081041 FC Ajka Kft. – működési feltételeinek biztosítása
Az FC Ajka Kft. éves feladatainak finanszírozása keretében történik a játékosok, edzők, adminisztrációs dolgozók személyi jellegű kiadásainak megtérítése, nevezési díjak, versenyeztetési költségek, licenc díjak, verseny engedélyek, a sportorvos, mentők, biztosítások, és egyéb kiadások költségeinek fedezése. A bevételek között 459.600.000 Ft került betervezésre, mely elsősorban az MLSZ által biztosított támogatásból, jegybevételekből, TAO támogatásból, szponzori és reklám bevételekből, egyéb pályázatokból és támogatásokból áll össze. A bevétel és kiadás különbözetének megtérítéséhez szükséges az önkormányzat támogatása 150.000.000 Ft értékben.
 
FC Ajka Kft. – TAO támogatás működési feltételek biztosításához
Az FC Ajka Kft. 38.894.713 Ft összegű működési feltételeinek biztosításához az MLSZ által biztosított támogatáshoz 19.545.082 Ft értékben saját forrás biztosítására van szükség. 
 
066010 Avar Kft. - parkfenntartás
A városban a gondozott parkfelületek fenntartását, a közterületi virágágyak tavasz-őszi beültetését és gondozását, valamint a hét településrészt érintő településgondnoki feladatok ellátását szerződés alapján az AVAR Kft. látja el. A 2026. évre tervezett kiadás nettó 398.472.564 Ft. A 2025. évi áthúzódó kifizetés összege 33.798.195 Ft, míg a 2025. évi elszámolás alapján forrás kiegészítés szükséges 2.100.489 Ft értékben. A 2026. évre tervezett előirányzat összege 434.371.248 Ft.
 
066010 Avar Kft. – szökőkút üzemeltetés
Az elmúlt években ugyan külön tervezett előirányzati keretből, de már az AVAR Kft. látta el a 2 db szökőkút, 4 db vízköpő és 4 db ivókút üzemeltetését évente 5 havi tényleges üzemmel és egész éves felügyelettel. Az üzemeltetéshez tervezett költség 3.000.000 Ft. A szökőkutak évindító karbantartására, általános felülvizsgálatára, a megfelelő üzembiztonság elérése érdekében 5.000.000 Ft összesen 8.000.000 Ft előirányzat szükséges.
 
066010 Avar Kft. – hó-, és síkosság-mentesítés
A hó- és síkosság-mentesítési tevékenységhez kapcsolódó előirányzati igény tervezése az előre nem látható időjárási körülmények miatt nehéz. A feladat ellátása során eltérő gyakorisággal kell a város úthálózatain a balesetmentes téli közlekedés feltételeit biztosítani. A 2026. évre tervezett kiadás nettó 58.216.390 Ft. A 2025. évi áthúzódó kifizetés összege 1.760.000 Ft, míg a 2025. évi elszámolás alapján forrás kiegészítés szükséges 3.071.613 Ft értékben. A 2026. évre tervezett előirányzat összege 63.048.003 Ft.
 
066010 Avar Kft. – köztisztasági tevékenység
Szintén keretszerződés alapján végzi az AVAR Kft. a közterületek kézi- és gépi tisztítását, pormentesítését. A 2026. évre tervezett kiadás nettó 53.215.552 Ft. A 2025. évi áthúzódó kifizetés összege 4.278.352 Ft, míg a 2025. évi elszámolás alapján forrás kiegészítés szükséges 480.448 Ft értékben. A 2026. évre tervezett előirányzat összege 57.974.352 Ft.
 
066010 Avar Kft. – Városligeti tó üzemeltetése
Ugyancsak célszerű az előirányzathoz kapcsolni az eddig külön tervezett Aranyponty Zrt. közreműködése mellett folyó Városligeti tó üzemeltetését. Az Aranyponty Zrt., mint Halgazdálkodó látja el a Csónakázó-tó rehabilitációját, halgazdálkodási feladatait 2023. és 2028 közötti időszakban. Feladat a speciális haltelepítés, mechanika, növényzet visszafojtás, fenékkezelés, biológiai iszap lebontó folyamatok beindítása, azaz jóléti célokra használható állapotba hozni a tavat. Fenti feladatok ellátására a megkötött Megállapodás alapján 2026. évben 19.487.304 Ft nettó előirányzatot tervezünk.
 
066010 Avar Kft. – Egyéb üzemeltetési feladatok / játszótér üzemeltetés
A 2026. évtől kezdve az eddigi üzemeltető szervezet megszűnése miatt átalakul a játszótér üzemeltetés rendszere is. A jövőben a játszóterek karbantartását az AVAR Kft. fogja végezni. A feladat elláttáshoz 20.000.000 Ft előirányzatot tervezünk. A szakfeladathoz 9.119.093 Ft áthúzódó kifizetés kapcsolódik. A teljes előirányzati igény 29.119.093 Ft.
 
A 2026. évi feladatokra tervezett előirányzat 557.391.810 Ft. A 2025. évi áthúzódó kifizetés összege 48.955.640 Ft. A 2025. évi elszámolás alapján forrás kiegészítés szükséges 5.652.550 Ft értékben. A 2026. évre szükséges előirányzat összege 612.000.000 Ft.
 
Ajkait Kft. – üzemeltetési feladatok finanszírozása
Az Ajkait Kft. által a Regionális Fejlesztési és Finanszírozó Zrt-től 2024. évben felvett 100.000.000 Ft kölcsönhöz kapcsolódóan 2026. évben 6.250.000 Ft tőke- és 9.500.000 Ft kamatfizetési kötelezettség keletkezik, így 15.750.000 Ft előirányzat biztosítása szükséges
 
Egyéb vállalkozásnak egyéb működési célú támogatások kiadásai
 
045140 Városi és elővárosi közúti személyszállítás 2026. évi támogatása
A helyközi közösségi közlekedési szolgáltatók egybeolvasztásával a budapesti központtal működő MÁV Személyszállítási Zrt., mint közszolgáltató látja el a helyi közösségi közlekedést. A költségvetésben szereplő adatok és költség tervezetek a Zrt. által megküldött tervezési információk, és a megkötött közszolgáltatási szerződések alapján készültek.
A 2020. évtől a helyi közösségi közlekedés helyközi közlekedésben résztvevő buszokkal történő ellátásának finanszírozására az Innovációs és Technológiai Minisztériummal megállapodást kellett kötni és vállalni kellett az általuk megállapított éves kompenzációs összeg havi bontásban történő megfizetést. Ez az összeg a 2025. évre 25.560.944 Ft, melyet az önkormányzat havonta 1/12 részenként teljesített. Ez az összeg 2026. évre még nem ismert, de a Minisztériummal kötött megállapodás alapján 30.000.000 Ft előirányzattal számolunk.
A 2025. évi önkormányzati ellentételezési igény 290.760.000 Ft volt. A 2025-ös évről fennmaradó ellentételezési igény a Minisztériumnak megküldött pénzügyi ütemezési kérelmünknek megfelelően 179.960.000 Ft.
A közszolgáltatási szerződés alapján a 2026. évi önkormányzati ellentételezési igény 308.040.000 Ft. A Minisztériumnak megküldött pénzügyi ütemezési kérelmünknek megfelelően ebből 2026-ban 117.400.000 Ft kerülne kifizetésre.
A fentiek alapján a 2026. évre tervezett kiadás 327.360.000 Ft. A 2025. évi áthúzódó kifizetés összege 55.400.000 Ft. A 2026. évre szükséges előirányzat összege 382.760.000 Ft.
 
045160 Balatonfelvidéki Vízitársulat – hidak, folyómeder karbantartása
A Vízitársulat által fenntartott Szélesvíz-patak ajkarendeki belterületi szakasz, Padragi-víz és a Tósok É-i övárok karbantartása az önkormányzat által biztosított keretből történik. A 2026. évi feladatok elvégzéséhez tervezett előirányzat 1.500.000 Ft.
 
066020 Ajka Sport 2005 Kft. – működési támogatása
A jégcsarnok használatbavételi engedélyét 2021. évben kapta meg az Ajka Sport 2005 Kft. A Sportváros Nonprofit Kft. a Jégkorong Klub programjain kívüli időszakra bérli a csarnokot. A bérleti díj összegéből finanszírozható a cég tőke-, ill. kamatfizetési kötelezettsége az MBH Bank Nyrt. részére. Az üzemeltetési költségek finanszírozása részben TAO támogatásból, részben önerőből valósul meg. A TAO támogatások önerejére a 2025/26. évek vonatkozásában 11.822.000 Ft-tal kell számolni. A társaság TAO támogatásból nem fedezhető költségeire 12.500.000 Ft önkormányzati támogatás szükséges. A működéshez 2026. évben összesen 24.322.000 Ft önkormányzati forrás biztosítása szükséges.
 
Nonprofit gazdasági társaságnak egyéb működési célú támogatások kiadásai
 
081061 Sportváros Nonprofit Kft. – működési támogatás 
A város sportéletével, illetve a városi strand, illetve uszoda üzemeltetésével kapcsolatos feladatokat a Sportváros Nonprofit Kft. látja el. A társaság vagyonkezelési szerződés keretében gondoskodik a hozzátartozó létesítmények fenntartásáról. Ellátja a napi működési feltételek finanszírozását. Az előirányzatból fedezhetőek az alapvető közüzemi díjak, a tűz-, munkavédelmi és vagyonvédelmi kiadások, bérleti díjak, irodaszerek, munkaruházat, munkaeszközök-, gépek-, gépkocsik fenntartása, napi karbantartási feladatok, bérek és személyi juttatások. A 2026. évre tervezett működési kiadások értéke figyelemmel a tervezett bevételekre 850.000.000 Ft.
 
081030 Sportváros Nonprofit Kft. – Tao önrészek
A 2026. évben az ajkai sportinfrastruktúráért felelős Sportváros Kft. a látvány csapatsportban működő egyesületek TAO támogatással tervezett feladatok önrészét a városi költségvetés révén biztosítja és ellenőrzi. A 2026. évben-ben támogatási önrészként 57.993.147 Ft előirányzatot kell tervezni.
 
081030 Sportváros Nonprofit Kft. – Sportegyesületek támogatása 
A különböző sportegyesületek támogatását, mint az ajkai sportélet irányításával és koordinálásával megbízott szervezet a Sportváros Kft látja el. 2026. évre a kiemelt egyesületek részére tervezett támogatás összege 55.500.000 Ft, míg az egyéb egyesületek részére tervezett támogatási érték 19.500.000 Ft. A 2026. évi támogatás biztosítására 75.000.000 Ft előirányzatot szükséges biztosítani.
 
083030 Ajkai Média Nonprofit Kft. - üzemeltetési feladatok finanszírozása
Az Ajkai Szó hetilap szerkesztését az Ajkai Média Kft végzi közszolgáltatási szerződés keretében. A szerződés tartalmazza az újság kétheti kiadását és az ehhez kacsolódó szervezési és koordinációs munkákat, továbbá az önkormányzatot érintő kommunikációs tevékenységet, az önkormányzat PR-tevékenységének irányítását és szervezését.
2023 februárjától az Ajkai Médi Kft. végzi az Ajka TV közszolgálati műsorainak készítését is. Így az Ajkai Szó és az Ajka TV költségeinek közös tervezése szükséges. 2026-ban a bér és megbízási díjak költségére, a nyomtatási és terjesztési költségre, közüzemi díjak és egyéb üzemeltetési költségek finanszírozására bruttó 71.423.800 Ft előirányzat szükséges.
 
082064 Csingervölgy Nonprofit Kft – üzemeltetési feladatok finanszírozása
A Városi Múzeum és a Bányászati Múzeum Fenntartói jogát 2022. szeptember 1. napjától a Csingervölgy Nonprofit Kft. gyakorolja az Ajka Város Önkormányzatával kötött közszolgáltatási feladatellátás átadására kötött szerződés szerint. A szervezethez tartozó létesítmény a Kriptonház, Ármin Bánya területe, Kristály Múzeum, Városi Múzeum és Fotógaléria, Bányászati Múzeum, Őslény- és Kőzettár.
A Csingervölgy Nonprofit Kft. várható üzemeltetési költségeire, - mely magában foglalja a személyi juttatásokat és járulékait, a közüzemi és üzemeltetési díjakat, az adminisztratív költségeket, az eszközbeszerzések költségeit, a programszervezések költségeit és az egyéb rezsi jellegű költségeket, díjakat, figyelemmel a tervezett 16.010.000 Ft bevételre, a 2026. évre 140.000.000 Ft.
 
Egyéb civil, vagy más nonprofit szervezetnek egyéb működési célú támogatások kiadásai
 
031030 Polgárőrség támogatása 
Ajka város közigazgatási területén egy polgárőr egyesület, az Ajka Polgárőr Egyesület működik, ami az egész városra kiterjedően ellátja a közbiztonsággal kapcsolatos feladatokat. Az egyesület részt vesz városi rendezvények biztosításában, és közös járőrözést végez a rendőrséggel, valamint bűnmegelőzési tájékoztatókat tart a civil szervezetekkel együttműködve. Az egyesület munkájának támogatására 1.500.000 Ft előirányzatot tervezünk.
 
042180 VAHUR Állatvédő Egyesület működési támogatása
A Vahur Állatvédő Egyesület szerződés alapján, a számára biztosított önkormányzati területen kialakított állatmenhelyen ellátja az ebek gondozását az ebrendészeti telepen töltött 14. napot követően és próbál gondoskodni a megfelelő egészségi állapotban lévő állatok befogadó gazdákhoz történő kihelyezéséről. Az egyesület működési feladatainak ellátásához 2026. évben 600.000 Ft biztosítása szükséges.
 
Egyéb működési célú kiadások között került tervezésre
· A 49/2025.(XII.23.) NGM rendelet alapján a települési önkormányzatok által 2026. évben teljesítendő önkormányzati szolidaritási hozzájárulás összege, mely Ajka Város Önkormányzat tekintetében 904.530.445 forint,
· a Bursa Hungarica ösztöndíj keretében a hátrányos helyzetű felsőoktatásban tanuló fiatalok részére nyújtott támogatás 1.400,000 forint
· rendőrség támogatása 3.100.000 forint,
· valamint az egyéb ajkai civil szervezetek működéséhez nyújtható támogatások az 5. melléklet szerinti részletezés szerint.
 
K6     Beruházások                                                                                    556.864.834 forint
 
E. Vízellátás, szennyvíz gyűjtése, kezelése, hulladékgazd., szennyeződés-mentesítés
 
Árkok, vízelvezetők kiépítése
A domborzati viszonyok következtében elsősorban a külső településrészeken folyamatosan jelentkeznek olyan vízelvezetéssel kapcsolatos problémák, melyek egy részének megoldása elengedhetetlen. Az előirányzat keretében elsősorban olyan jellegű feladatok elvégzésére kerül sor, melyek a beruházási kategóriába tartoznak. Ezek többségében ároképítések, meglévő árkok burkolásai, vízmosás-megkötések. Összességében a feladat végrehajtásához szükséges előirányzat 5.000.000 Ft.
 
H. Szállítás, raktározás
 
Molnár Gábor utca útépítés
Bódé városrészben található a város egyik legújabb telekosztása. Az itt található építési telkek beépültek. Az itt élők számára szükséges a szilárd burkolatú út kiépítése a kapcsolódó közvilágítással, hiszen enélkül nem történik meg az út takarítása és a hulladékok elszállítása. Az útépítés és a közvilágítás kiépítésének becsült költsége 40.000.000 Ft.
 
Akácos utcához kapcsoló földút kiépítése 
Az Akácos utcából egy önkormányzati tulajdonban lévő földút vezet fel egy lakott ingatlanhoz. A meglévő út egy földút, amelynek járhatóságát az érintettek különböző kezdetleges módszerekkel, lefektetett kerítés oszlopokkal, betonlapokkal, próbálták megoldani. Sajnos a javítgatás nem vezetett eredményre, és az út állapota teljesen járhatatlanná vált. 2024. évben az úton már sem a mentő, sem egyéb jármű nem tudott közlekedni. Mivel a lakó egészségi állapota miatt a mentőre többszőr szükség volt, a környékbeli ingatlan tulajdonosok kérték a probléma megoldását, és az érintett ingatlan megközelítésének lehetővé tételét. A minimális rendbetételhez a két nyomvonalon betonos alépítményt építenénk ki, aminek tervezett költsége 1.500.000 Ft.
 
L. Ingatlanügyek
 
Kisajátított, illetve megvásárolt ingatlanok területrendezése
A különböző városfejlesztési elképzelések megvalósítása érdekében előirányzatot kell teremteni a megvásárolt, illetve kisajátított ingatlanok rendezésére, a tulajdonjog átruházásával kapcsolatban keletkezett okiratokban megállapított egyéb kötelezettségek /kerítés-, közművek áthelyezés, közlekedési utak átalakítása, parkoló kialakítás stb./ teljesítésére. Meg kell valósítani a területek használatával összefüggő tereprendezést, átalakításokat, közmű bekötéseket stb. A tervezett feladatokhoz kapcsolódó előirányzati igény 10.000.000 Ft.
 
Ingatlanok vásárlása
A tervezett előirányzat azokra az ingatlan vásárlásokra és az ingatlan vásárlással összefüggő költségekre, eljárási díjakra nyújt fedezetet, melyek a tervezett, vagy folyamatban lévő városi projekt megvalósítása érdekében szükségesek.
 
1. Bányászpálya vásárlás részlet, szerződés szerint 2027. évig                             2.500.000 Ft
2. Ilona Malomnál tervezett útépítéshez földrészlet vásárlása                                  550.000 Ft
3. Újváros – ingatlanok vásárlása                                                                         22.000.000 Ft
4. Padragi emlékmű kialakításához földrészlet vásárlása                                      5.000.000 Ft
5. Tósoki városrészben tó kialakításához földrészlet kisajátítása                        10.000.000 Ft
6. Tósoki városrész - Református temető bejárati út melletti kisajátítás              20.000.000 Ft
7. Zöld-kék infrastruktúra pályázathoz ingatlan vásárlás                                     30.312.000 Ft
       Összesen                                                                                                          90.362.000 Ft
 
O. Közigazgatás, védelem
 
Közvilágítás fejlesztése
Év során szükséges az önkormányzat szerint indokolt és a lakossági igényként jelentkező beruházások megvalósítása, a hiányos közvilágítás pótlása, és új közvilágítási oszlopok, lámpatestek elhelyezése.
 
     Évközben jelentkező igények teljesítése, pótlások                                          5.000.000 Ft
Közvilágítás korszerűsítés miatt beruházási rész (dologiból)                        19.000.000 Ft
     Összesen:                                                                                                      24.000.000 Ft
 
Pályázatok és egyéb feladatok előkészítési, tervezési, engedélyeztetési költsége 
Az elfogadott útprogramhoz, egyéb tervezett projektekhez, a pályázatokhoz kapcsolódóan szükség van az éves ütemeknek megfelelő előre haladás szerint bizonyos esetekben tanulmánytervek, konkrét esetben engedélyezési, illetve kiviteli tervek elkészítésére, az engedélyeztetési eljárások lefolytatására, a kapcsolódó eljárási díjak finanszírozására, a szakmai megalapozó tanulmányok elkészítésére, igényfelmérésekre, kihasználtsági tervek készítésére, akcióprogramok kidolgozására. A feladatokhoz tartozó előkészítő munkákhoz tervezett előirányzati keret 20.000.000 Ft. A 2025. évről áthúzódó kifizetés értéke 23.936.362 Ft. A 2026. évre szükséges előirányzat összege 43.936.362 Ft.
 
Ajka-Padragkút kerékpárút tervezés költsége
Ajka-Padragkúton egy kerékpárút átvezetést tervezünk, a kapcsolódó közmű kiváltásokkal és nyomvonal áthelyezésekkel. A tervezett nyomvonal több, mint 4 km hosszúságban készülne, melyet több kivitelezési ütemre bontva tervezünk megvalósítani. Az első kivitelezési ütemhez szükséges tervek elkészítésének becsült költsége 20.000.000 Ft, melyből 2026. évre 5.000.000 Ft kifizetéssel, míg 2027. évben 15.000.000 Ft kifizetéssel tervezünk.
 
Q. Humán-egészségügyi, szociális ellátás
 
Orvosi rendelő - Padragkút
Az épület fűtési rendszere földgázzal történik. A „Tanácsadó” helység nappali üzemeléséhez egy energiatakarékos klíma beszerelése lenne a célszerű, mellyel hosszú távon energia megtakarítást lehetne elérni a drága gáz üzemmel szemben. A tervezett feladatokhoz szükséges előirányzat 500.000 Ft.
 
Orvosi rendelő - Ajkarendek
Az épület jelenlegi fűtését egy 30 éves gázkazán biztosítja, amely már nem megbízható, alkatrészellátása nem garantált. Ennek kiváltására energiatakarékos klímaberendezések telepítése javasolt, amelyek hosszú távon költség- és energiahatékonyabb megoldást nyújtanak. A váró és rendelő helyiségek hűtésére és fűtésére egy-egy korszerű klíma telepítésére lenne szükség. A 2026. évi feladatokra tervezett előirányzat 900.000 Ft.
 
K7     Felújítások                                                                                          58.631.330 forint
 
E. Vízellátás, szennyvíz gyűjtése, kezelése, hulladékgazd., szennyeződés-mentesítés
Szélesvíz-patak kotrása
A Szélesvíz-patak ajkarendeki belterületi szakaszán az utóbbi 20 évben csak provizórikus beavatkozások voltak, a város tulajdonában lévő, a Balaton-felvidéki Vízitársulat kezelésében lévő 700 m-es szakaszon komolyabb mederkarbantartási munkára nem került sor. Az elmúlt két évben többször is kis híján múlt, hogy a feltelítődött meder ki nem öntött, így kotrása elkerülhetetlen. 2026. évre a kotrási feladatokra 5.000.000 Ft-ot tervezünk.
 
Szent István út árokkotrás és burkolás
A tósoki kerékpárút építésekor elkészült a zárt csapadékcsatorna, amely a régi Torna mederbe került bekötésre. A régi meder az idők során annyira feltelt hordalékkal, hogy a csapadékvíz nem tud teljesen lefolyni. Szükséges a közúti híd alatti meder kotrása és burkolása, valamint a meder folytatólagos szakaszának kotrása. A végrehajtás a közút kezelőjének felszólítása miatt sürgős. A feladatok elvégzése összesen 2.000.000 Ft előirányzatot igényel.
 
H. Szállítás, raktározás
 
Liliom utca járdafelújítás
A 2022. évben elkészült a Tálas utca elején az új lakóterületet feltáró járdaszakasz a Széchenyi utcához csatlakozóan. A városrész közlekedését érintően a Liliom utca sokat fejlődött, a gyalogos közlekedés számára is fontos útvonallá vált, hiszen a Szent István útról ez az egyik legfőbb oldalirányú folyosó, üzletek és boltok létesültek, óvoda és egyéb intézmények találhatóak itt. Jelen állapot szerint nincs biztonságos folytonos járda a Liliom utcai közút mentén, ezért tervezzük a gyalogos forgalom biztonságának és kényelmének növelése érdekében a Szegfű utca és a Diófa utca közötti meglévő murvás járda felújítását, a Nefelejcs utcai járda akadálymentesítését. A feladatok elvégzése összesen 7.000.000 Ft előirányzatot igényel.
 
Gyár utca járdafelújítás páratlan oldalon megnövelt szélességgel
A Gyár utca fontos szerepet tölt be mind a közúti, mind a gyalogos forgalom életében is. Az utcában található járdák állapota erősen leromlott, felújításra szorulnak. A páratlan oldalon nagy forgalmat vonzó létesítmények, üzemek helyezkednek el. Az ide áramló forgalom balesetmentes közlekedése érdekében tervezzük a 2026. évben a meglévő járda felújítását és kis mértékű szélesítését. A megnövelt szélességű felület a jövőben alkalmas lehet olyan környezetbarát közlekedési módok számára is, mint a kerékpározás. A feladatokhoz tervezett előirányzati keret 77.000.000 Ft. A 2026. évben 15.000.000 Ft fedezet szükséges. A 2027. évre 62.000.000 Ft-ot tervezünk.
 
L. Ingatlanügyek
 
Ajkait Kft. - önkormányzati ingatlanok felújítása
Nagyrészt az Ajkait Kft. kezelésében vannak az önkormányzati ingatlanok. Az ingatlanok napi üzemeltetési feladatain felül, a bérlakások felújítására, melynek költségei a tulajdonos Önkormányzatot terhelik előirányzatot kell biztosítani. Az előzetes felmérések szerint 2026-ban a bérlakások felújítására várhatóan 2.000.000 Ft szükséges.
 
P. Oktatás
 
Fekete I. Általános Iskola - József Attila u. 30 – távhő szétválasztása
A Fekete István Általános Iskola és a VMK épületrész, valamint a Nevelési Tanácsadó jelenleg közös távhő-rendszerről üzemelnek, holott az épületek eltérő funkciója és használati rendje indokolttá teszi az önálló hőellátás-szabályozást. A két, külön időszakban épült épülettömbben összesen három intézmény működik, ezért a távhő szétválasztása műszakilag megalapozott igény. A rendelkezésünkre álló ajánlat szerint 850.000 Ft összegű átalakítással az iskola épülete önállóan szabályozható távhő-körre választható szét.
 
Q. Humán- egészségügyi, szociális ellátás
 
Orvosi Rendelő és a Városi Múzeum – távhő rendszer szétválasztása
Az Orvosi Rendelő Semmelweis utcai épülete és a Városi Múzeum templomdombi épülete közös távhő-körön üzemel, ami az eltérő nyitvatartás és használati rend miatt üzemeltetési problémákat okoz. A Múzeum részéről több alkalommal jelezték, hogy hétvégi időszakban nem, vagy csak korlátozottan kapnak fűtést, mivel az adott napokon az Orvosi Rendelőben – rendelés hiányában – a fűtést lekapcsolják, és csak temperáló üzem marad. Rendelkezésünkre álló ajánlat szerint 650.000 Ft összegű átalakítással a Városi Múzeum önállóan szabályozható távhő-körre választható le, biztosítva az intézmény fűtésének az igényekhez igazodó, folyamatos és üzembiztos működését.
 
R. Művészet, szórakozás
 
Nagy L. Városi Művelődési Központ és Könyvtár – tűzjelző felújítás
Az intézmény elavult riasztó- és tűzjelző rendszereinek cseréje és modernizálása időszerűvé vált. Rendszeres a vakriasztás, így a tűzoltók több alkalommal feleslegesen vonultak a helyszínre. A rendszer felújítása és korszerűsítése számos tényezőtől függ, beleértve a rendszer összetettségét, a használt technológiai megoldásokat. A korszerűsítés elmaradása az intézmény folyamatos és biztonságos működését veszélyezteti, aminek következtében a programok megtartása is ellehetetlenülhet, ami jelentős, akár tartós bevételkiesést fog eredményezni. A feladat indításához a 2026. évre 5.000.000 Ft előirányzatot tervezünk.
 
Nagy L. Városi Művelődési Központ és Könyvtár – A világítás rendszerének további korszerűsítésére és a Gyermekkönyvtár fűtéskorszerűsítésére
A könyvtár jelenlegi, több évtizedes lámpatestei (35 darab) nem felelnek meg maradéktalanul a hatályos egészség-, munka- és tűzvédelmi, valamint biztonságtechnikai előírásoknak, energiahatékonyságuk alacsony, meghibásodási arányuk magas, karbantartási költségük pedig eléri egy új LED-világítótest árát, ezért a nagy hatásfokú LED-panelekre történő átállás műszaki és gazdasági szempontból is indokolt, a számítások szerint legfeljebb két év alatti megtérüléssel. A LED világításkorszerűsítés felújításának költsége 1.600.000 Ft.
 
 
K8     Egyéb felhalmozási célú kiadások                                                 709.784.578 forint
 
Egyéb támogatások államháztartáson belülre
 
Beruházásokhoz
066020 Városi Rendőrkapitányság működési támogatása
A közterület rendjének fokozott ellenőrzése, a köztéri rongálások megelőzése, a hétvégi éjszakai időszakokban tapasztalt magatartások kezelésére egyre nagyobb igény mutatkozik. A rendőri jelenlét fokozása jelentős túlóra és járulékos költség kifizetést indukál. Kiemelten kell kezelni a lakosság életminőségének és biztonságérzetének javítását. A kapitányság folytatni szeretné a közlekedési morál javítása érdekében tett erőfeszítéseit, fokozott figyelmet fordít az idősek védelmére, valamint igyekeznek meggátolni a kábítószer fogyasztás terjedését. A felsorolt feladatok tükrében a korábbi évekhez hasonlóan javasoljuk a rendőrség munkájához szükséges eszközök beszerzését 700.000 eFt értékben.
 
Visszatérítendő támogatások, kölcsönök nyújtása államháztartáson kívülre
 
Beruházásokhoz
Beruházások átmeneti ÁFA finanszírozása
A felhalmozási pénzeszköz átadások során több olyan feladat finanszírozására van szükség, ahol a támogatott szervezet ÁFA visszaigénylésre jogosult, viszont a kifizetés és a visszaigénylés közötti időtartamban szükség van az ÁFA átmeneti, visszafizetési kötelezettség terhe melletti finanszírozására. A tervezett előirányzat ezen feladatok ÁFA tartalmának finanszírozását szolgálja. A felhalmozási pénzeszköz átadásokhoz tervezett ideiglenes ÁFA finanszírozási keret 100.000.000 Ft. A finanszírozás és visszaigénylés ütemezett módon, szakaszosan történik.
 
Csingervölgy Nonprofit Kft. – ázsiós törzstőke emelés
A Csingervölgy Nonprofit Kft. stratégiai céljainak megvalósítása érdekében megvásárol az Ajka-Padragkút, 10183/2 hrsz-ú ingatlanból nagyságrendileg 5900 m2 térmértékű földrészletet. A vételár és a kapcsolódó illeték összege 52.171.600 Ft. A Kristály Múzeum megvásárláshoz kapcsolódó hitel tőke- és kamattörlesztésére az előirányzati igény 2026. évre 40.000.000 Ft. Az előirányzati igény 2026. évre 92.171.600 Ft.
 
Felújításokhoz
Felújítások átmeneti ÁFA finanszírozása
A felhalmozási pénzeszköz átadások során több olyan feladat finanszírozására van szükség, ahol a támogatott szervezet ÁFA visszaigénylésre jogosult, viszont a kifizetés és a visszaigénylés közötti időtartamban szükség van az ÁFA átmeneti, visszafizetési kötelezettség terhe melletti finanszírozására. A tervezett előirányzat ezen feladatok ÁFA tartalmának finanszírozását szolgálja. A felhalmozási pénzeszköz átadásokhoz tervezett ideiglenes ÁFA finanszírozási keret 100.000.000 Ft. A finanszírozás és visszaigénylés ütemezett módon, szakaszosan történik.
 
Egyéb támogatások államháztartáson kívülre
 
Beruházásokhoz
Vállalkozások támogatása
A vállalkozások támogatásáról szóló 34/2014.(XII.30.) önkormányzati rendelet alapján nyújtható támogatások vonatkozásában 2026. évre 3.000.000 Ft előirányzati összeggel tervezünk.
 
Ajkai Temető Kft. – Újtemető bővítés
A temetőben elkerülhetetlenné vált a bővítés előkészítése. Reméljük, hogy 2026-ban sor kerülhet rá, mivel a jelenlegi terület már csak kb. két évig elegendő. Ha nem bővítünk előállhat az a helyzet, hogy nem tudjuk hova temetni az elhunytakat. Mivel több egymásra épülő feladat van, időigényes, emiatt tovább nem halasztható. Ez az alábbi munkálatokat vonja magába: kerítés építés egy oldalon, kb. 180m kerítésen kívüli cserjés bokros terület irtása, gyökérzet tuskó eltávolítása, elszállítása, területrendezés, vízvezeték rendszer kibővítése, murvás utak kiépítése, fásítás. A tervezett bekerülési költsége nettó 5.000.000 Ft.
 
Sportváros Kft. – beruházási feladatok finanszírozása 
A TAO programhoz kapcsolódó feladatokon felül a Sportváros Kft. olyan beruházási feladatokat is tervez, melyek a központi prioritásokkal nincsenek összhangban, de a napi fejlesztések elvégzése érdekében elengedhetetlenek. A Sportváros Kft. a Sportcentrum területén 2026. évben finanszírozza a lőtéren elkészített golyófogó fal megerősítését, visszafizeti a lőtér beruházásnál visszatartott vállalkozói jótállási biztosítékot. Az uszoda/strand/kemping területén 2026. évben ki kell fizetni a napelemrendszer végszámláját.  A Sportváros Kft. beruházási feladataira összesen 6.688.222 Ft előirányzat szükséges.
 
Sportváros Kft. – TAO önrész
2026. évben az ajkai sportinfrastruktúráért felelős Sportváros Kft. a látvány csapatsportban működő egyesületek TAO támogatással tervezett beruházásainak önrészét a városi költségvetés révén biztosítja és ellenőrzi. A 2026-ben benyújtott új fejlesztési elképzelésekhez kapcsolódó támogatási önrészként 3.795.604 Ft előirányzatot kell tervezni.
 
FC Ajka Kft. – TAO támogatás tárgyi eszköz beruházási és felújítási feladatokhoz
Az FC Ajka Kft. 8.756.779 Ft összegű tárgyi eszköz beruházási és felújítási feladatainak finanszírozása céljából az MLSZ által biztosított támogatáshoz 2.645.553 Ft értékben saját forrás biztosítására van szükség.
 
Városliget elektromos légvezeték kiváltása
A Városligetben az uszoda mellett tervezett ingatlan értékesítést megelőzően szükség van egy közép feszültségű elektromos légvezeték kiváltására. A kiváltás során nagyságrendileg 500 m légvezeték elbontására és közel 900 m földkábel létesítésére van szükség. A kivitelezés becsült költsége nettó 70.000.000 Ft.
 
AVAR Kft - Jóléti tavak, esőkertek létesítése
A városvezetés elhatározta, hogy minden egyes városrészben egy-egy jóléti tavat, illetve esőkertet létesít a lakosság rekreációs igényeinek kiszolgálására. A padragi városrészben már kivitelezésre került és üzemel is egy ilyen jóléti tó a Bányakertben. Tervezzük a Csikólegelő környékén az Ady Endre utca alatti önkormányzati területen egy esőkert létesítését, valamint a közel jövőben a Bódéi városrészben is egy esőkert kialakítását. A kivitelezésre kalkulált előirányzat összege nettó 22.000.000 Ft.
 
Felújításokhoz
Kiemelt felújítási programokhoz kapcsolódó önkormányzati hozzájárulás
Az önkormányzat a vállalkozások, ingatlankezelők, lakóközösségek bevonásával közösen tervezi a városképi szempontból, illetve egyéb városfejlesztési elképzelések megvalósításával összefüggő kiemelt beruházások, felújítások támogatását. A támogatás fontos célja, hogy olyan feladatok megvalósítására kerüljön sor, amelyek megvalósítására a hozzájárulás, a közös megegyezés, a támogatás biztosítása nélkül nem kerülne sor. A támogatás biztosításának feltételéről, annak nagyságrendjéről a biztosított keretösszeg mértékéig a polgármester dönt. A támogatás biztosításának részletes feltételeit a felek megállapodásban rögzítik. A program keretében folyamatban lévő támogatás a sávház terasz felújítás 2024. évi része 2.000.000 Ft értékben. A 2026. évre tervezett előirányzata 10.000.000 Ft. Összességében a feladatra 12.000.000 Ft biztosítása szükséges.
 
Sportváros Kft. – felújítási feladatok finanszírozása
A Sportváros Kft. a 2026. évben a városi strand területén az ülő medence gépészeti-, az ugró és úszómedence burkolatának, valamint egy csúszda burkolatának felújítását tervezi. A feladatokhoz szükséges előirányzat 122.390.177 Ft.
 
Csingervölgy Nonprofit Kft. – Városi Múzeum homlokzati nyílászáró felújítása
A Városi Múzeum Templomdombi épületének Déli oldalán a fa szerkezetű homlokzati nyílászáró teljesen el van korhadva, balesetveszélyes, a csere elengedhetetlen. A kivitelezéshez szükséges előirányzat összege 7.500.000 Ft.
 
MÁV Zrt. - támogatás a vasútállomáson tervezett felújításhoz
A MÁV Zrt. vezetésével megállapodás született a vasútállomáson elhelyezkedő fogadó épületek olyan jellegű felújításáról mely mindkét fél számára elfogadható és megnyugtató megoldást eredményez. A tervezett kivitelezés keretében elkészül az állomáson a felvételi épület és a szomszédos két épület homlokzatának felújítása, vizesblokk felújítása, magastető kialakítása, a jelenlegi vendéglátó helyiség utólagos bővítményének elbontása, és annak a jegyfelvételi épületbe történő beköltöztetése, a Kinizsi utca felöli iparvágány felbontása, és helyén parkoló területnek hely biztosítása. A nagyságrendileg 500 MFt-ra tervezett beruházáshoz a város 30.000.000 Ft biztosításával tervez hozzájárulni.
 
 
Stratégiai és fejlesztési referens / Pályázatok
Ajka, Idősek Otthonának és Időskorúak Gondozóházának energetikai korszerűsítése -TOP_PLUSZ2.1.1-21-VE1-2022-00026
Ajka, Idősek Otthonának és Időskorúak Gondozóházának felújítása két épületet érintett. Mindkét épület esetében megtörtént a külső határoló szerkezeteinek korszerűsítése, hőszigetelés és nyílászárócsere, a fűtési rendszerek felújítása, napelemes kiserőmű kialakítása, beltéri világítási rendszerek korszerűsítése, valamint a szükséges mértékű akadálymentesítés is.
A kivitelezési munkálatok 2025. decemberében befejeződtek. Az engedélyköteles tevékenységek használatbavételi eljárása és a projektet záró, kötelező nyilvánosság tevékenysége zajlik jelenleg.
A projekthez saját forrás biztosítása volt szükséges a projekt keretében nem elszámolható tevékenységekre, mint a tető cseréje és a vizesedési problémák megszűntetése.
A projekt teljes költsége 354.697.703 Ft. Az elnyert támogatás 252.938.741 Ft, többletköltség igény keretében megítélt többlet támogatás 37.940.811 Ft, valamint 63.818.151 Ft sajátforrás. 
A projekt befejezési határideje 2026. 01. 31.
A szükséges 2026. évi előirányzat 39.424.461 Ft, ebből támogatás 39.424.461 Ft. A kiadások részletei: szabadon felhasználható 37.078.885 Ft (2025. évben sajátforrásból megelőlegezett többlet támogatási összeg), dologi kiadások 1.014.624 Ft, valamint 1.330.952 Ft működési jellegű kiadások.
 
ABTVSMARTGRID - TOP_PLUSZ-2.1.1-21-VE1-2022-00027
Konzorciumi pályázat melynek tagjai Ajka (Konzorciumvezető), Balatonfüred, Tapolca és Várpalota városok önkormányzatai. A cél „Smart Grid” hálózatok kialakítása. Ennek első lépéseként E.ON okos mérők kerültek kihelyezésre több intézményhez, melyek segítségével minden fogyasztó pillanatnyi vételezése/betáplálása mérhető, és azokat össze lehet fogni egyetlen virtuális fogyasztóvá. Az energiahatékonyságot és energia megtakarítást támogató szakértői rendszer kialakítása 2025. márciusában elkészült. Az eredményes közbeszerzési eljárást követően 2025. évben a négy városban telepítésre kerültek a HMKE naperőművek.
A tényleges megvalósítás alapján a projektben maradvány összeg keletkezett, melynek felhasználását előzetesen engedélyezte az Irányító Hatóság. A maradvány összeget további HMKE naperőművek telepítésére kívánja felhasználni a konzorcium. A plusz műszakitartalomra vonatkozó módosítási igény benyújtásra került, melynek jóváhagyását követően az új naperőművek kiviteli tervdokumentációi elkészülnek, és újabb közbeszerzési eljárás keretében kerülnek kiválasztásra a kivitelezők. A plusz műszaki tartalom elfogadását követően a projekt befejezési határidejét 2026.12.31. napra kívánjuk majd kérelmezni.
A projekt hatályos Támogatási Szerződés szerinti befejezési határideje 2025. április 29.
A szükséges 2026. évi előirányzat 17.376.586 Ft, ebből támogatás 15.376.586 Ft, saját forrás 2.000.000 Ft.
A kiadások részletei: 12.505.090 Ft beruházás, dologi kiadások 2.473.814 Ft, valamint 2.397.682 Ft működési jellegű kiadások.
 
Ajka, Egészségügyi infrastruktúra fejlesztése - TOP_PLUSZ3.3.2-21-VE1-2022-00004
Konzorciumi pályázat melynek tagjai Ajka Város Önkormányzata (Konzorciumvezető) és Öcs Község önkormányzata. A projekt keretében a Semmelweis 1. utca alatt lévő alapellátási intézmény korszerűsítését és orvosi/védőnői eszközök beszerzését valósította meg a kedvezményezett, ahol megtalálhatóak a háziorvosi, a házi gyermekorvosi rendelők, valamint a védőnői szolgálat.
2023. évben elkészültek a kiviteli tervek, az eredményes közbeszerzési eljárást követően, 2024. áprilisában aláírásra került a vállalkozási szerződés a nyertes kivitelezővel. A kivitelezési munkálatok 2024. decemberben zárultak. Megvalósult az épület klimatizálása, gépészeti korszerűsítése, napelemes kiserőmű kialakítása és a védőnői helyiségek korszerűsítése is.
Az eszközbeszerzés keretében az orvosi, védőnői munkát segítő új eszközök, az adminisztrációs feladatokat segítő laptopok, tabletek, egy elektromos autó, elektromos kerékpárok és biztonságos elhelyezésüket szolgáló kerékpár boxok kerültek beszerzésre.
A projektben a tényleges megvalósítás alapján maradvány összeg keletkezett.
A projekt zárási folyamata zajlik jelenleg.
A projekt befejezési határideje 2026.01.31.
A szükséges 2026. évi előirányzat 45.560.479 Ft ebből támogatás 45.560.479 Ft.
A kiadások részletei 45.560.479 Ft fel nem használt támogatási összeg visszautalása.
 
Ajkai gazdaság fejlesztése - TOP_PLUSZ-1.1.1-21-VE-2022-0008
Ajka Város Önkormányzata és a Főnix Leánya Kft. konzorciuma a Főnix Ipari Park infrastruktúrájának fejlesztésére nyert el támogatást. Ajka Város Önkormányzata 166.141.753 Ft támogatásban részesült. Az eredetileg tervezett műszaki tartalomban változás történt. A beruházásra vonatkozó kiviteli tervdokumentáció 2024. decemberére készült el, az eredményes közbeszerzési eljárás 2025. évben zárult. Az eljárásban nyertes kivitelezővel aláírásra került a vállalkozási szerződés. Az eredményes közbeszerzési eljárás szerinti műszaki tartalom Irányító Hatósági jóváhagyását követően, megtörténik a vállalkozási szerződés hatályba helyezése és megkezdődik a kivitelezés.
A projekt befejezési határideje 2028.03.31.
A feladat megvalósításának ütemezése szerint, 2026. évben 78.684.945 Ft, 2027. és 2028. évben 50.849.989 Ft előirányzat került a költségvetésbe.
A szükséges 2026. évi előirányzat 78.684.945 Ft, ebből támogatás 78.684.945 Ft.
A kiadások részletei 64.106.471 Ft beruházás, a dologi 1.598.000 Ft, valamint 12.980.474 Ft működési jellegű kiadások.
 
Versenyképes Járás Program - Közlekedésbiztonság erősítése az Ajkai Járásban – 4034655306 
Konzorciumi pályázat, melynek tagjai Ajka (Konzorciumvezető), Halimba, Öcs és Szőc települések önkormányzatai. A konzorcium közösen közlekedésbiztonsági fejlesztéseket kíván megvalósítani a településeken.
A projekt keretében buszöböl párok, buszforduló, gyalogos-átkelőhelyek létesítését tervezik.  A projekt része az Ajka város területén lévő utcanév táblák felújítása és cseréje is. Jelenleg előkészítési, tervezési és engedélyeztetési szakaszban van a projekt.
A projekt befejezési határideje 2026.11.30.
A szükséges 2026. évi előirányzat 38.500.000 Ft, ebből támogatás 38.500.000 Ft.
A kiadások részletei: 30.929.385 Ft beruházás és 763.000 Ft dologi kiadások.
 
Versenyképes Járás Program - Informatikai fejlesztés az Ajkai Közös Önkormányzati Hivatalban – 4034659399
Konzorciumi pályázat, melynek tagjai Ajka (Konzorciumvezető), Halimba és Öcs települések önkormányzatai. A konzorcium közösen informatikai fejlesztéseket kívánnak megvalósítani a településeken.
A projekt keretében az elavult eszközpark cseréje, valamint hálózatfejlesztési terv készítése az ajkai városházára valósul meg. Már beszerzésre kerültek az okostelefonok, laptopok, asztali számítógépek, monitorok, billentyűzetek és egerek, valamint elkészült a hálózatfejlesztési terv is. Beszerzés alatt vannak az egyéb informatikai eszközök, mint router, swich, nyomtató, projektor, merevlemezek NAS eszközbe és külső merevlemezek.
A projekt befejezési határideje 2026.03.31.
A szükséges 2026. évi előirányzat 1.971.361 Ft, ebből támogatás 1.971.361 Ft.
A kiadások részletei: 1.971.361 Ft beruházás.
 
Versenyképes Járás Program - Közbiztonság erősítése az Ajkai Járásban – 4034660023
Konzorciumi pályázat, melynek tagjai Ajka (Konzorciumvezető), Halimba, Öcs és Nyirád települések önkormányzatai. A konzorcium közösen közbiztonsági fejlesztéseket kíván megvalósítani a településeken. A projekt keretében kamera rendszer kialakítását, rendszám felismerős és sima kamerák, valamint traffipaxok telepítését tervezik.
A projekt előkészítési és tervezési fázisban van.
A projekt befejezési határideje 2026.11.30.
A szükséges 2026. évi előirányzat 60.590.800 Ft, ebből támogatás 60.590.800 Ft.
A kiadások részletei: 59.107.800 Ft beruházás és 1.483.000 Ft dologi kiadások.
 
Versenyképes Járás Program - Ajka CSSK Gépjármű térségi feladatokra II. ütem
Konzorciumi pályázat, melynek tagjai Ajka (Konzorciumvezető), Halimba, Öcs települések önkormányzatai. A konzorcium közösen a Család és Gyermekjóléti Központ szolgáltatásait kívánják fejleszteni. A projekt keretében a Család és Gyermekjóléti Központ részére gépjárművet kíván beszerezni.
A projekt előkészítési fázisban van.
A projekt befejezési határideje 2026.12.31.
A szükséges 2026. évi előirányzat 7.000.000 Ft, ebből támogatás 7.000.000 Ft.
A kiadások részletei: 6.545.999 Ft beruházás és 454001 Ft dologi kiadások.
 
Versenyképes Járás Program - Térségi kulturális örökség megőrzése II. ütem
Konzorciumi pályázat, melynek tagjai Ajka (Konzorciumvezető), Halimba, Öcs települések önkormányzatai. A konzorcium közösen a Bányászati Múzeum fejlesztését tervezik. A projekt keretében a Bányászati Múzeum épületeinek felújítására kerül sor.
A projekt előkészítési fázisban van.
A projekt befejezési határideje 2027.12.31.
A szükséges 2026. évi előirányzat 27.340.877 Ft, ebből támogatás 27.340.877 Ft
A kiadások részletei: 27.075.877 Ft beruházás és 265.000 Ft dologi kiadások.
 
Versenyképes Járás Program - Közlekedésbiztonság erősítése az Ajkai Járásban II. ütem
Konzorciumi pályázat, melynek tagjai Ajka (Konzorciumvezető), Halimba, Öcs, Szőc települések önkormányzatai. A konzorcium közösen közlekedésbiztonsági fejlesztéseket kíván megvalósítani a településeken. A projekt keretében járdák, utcák létesítését tervezik.
A projekt előkészítési fázisban van.
A projekt befejezési határideje 2027.12.31.
A szükséges 2026. évi előirányzat 35.659.124 Ft, ebből támogatás 35.659.124 Ft.
A kiadások részletei: 35.649.124 Ft beruházás és 10.000 Ft dologi kiadások.
 
Ajka, Belterületi utak fejlesztése TOP PLUSZ-1.2.3-21-VEI-2022-00007
A projekt keretében Ajka Város Önkormányzata a Deák F. utca gyűjtőút felújítását és a hozzá kapcsolódó Rákóczi utcai csomóponton körforgalom kialakítását valósította meg a Torna patak belvárosi szakaszán új hidak kialakításával.
A kivitelezés készültségi foka 100%.
Projekt összköltsége 735 418 122 Ft. Az elnyert támogatás 730.453.580 Ft, valamint 4.964.542 Ft saját forrás. A projekt befejezési határideje 2026.01.31.
A szükséges 2026. évi előirányzat 14.104.311 Ft, ebből támogatás 9.139.769 Ft, valamint 4.964.542 Ft saját forrás.
A kiadásokból 10.686.902 Ft a működésekhez kapcsolódik, a pályázatból fennmaradó fel nem használt 3.417.409 Ft visszafizetésre kerül.
 
Ajka, élhető város TOP_PLUSZ-1.2.1.-21-VE1-2022-00051
Ajka Város Önkormányzata, a Magyar Közút Zrt és a Ajka Bányász Hagyományőrző Egyesület konzorciumban valósította meg a város egyik legkomplexebb fejlesztéseit, melyek javították a település általános környezeti állapotát, hozzájárulva a fenntartható fejlődés helyi feltételeinek biztosításához és a fenntartható települési térszerkezet kialakulásához.
A célok figyelembevételével a fejlesztés komplex módon képes kezelni a települési infrastruktúra és funkció hiányok pótlását, a kármegelőzést, a környezeti károk felszámolását és a barnamezős területek újra hasznosítását, az elérhetőség és települési klíma javítását. 2023. évben megtörtént a tervezés, közbeszerzés és egyes részterületeken elindultak a kivitelezési munkálatok. 2024. évben a kivitelezések 90%-os készültségen voltak. 2025. évben befejeződtek a kivitelezések. 2026. évben a szemléletformálás és a kötelező nyilvánosság tevékenységek kerülnek megvalósításra
Teljes támogatási összeg 1 146 373 eFt konzorciumra vonatkozólag.
A projekt befejezési határideje 2026. április 30.
A szükséges 2026. évi előirányzat 7.763.949 Ft, ebből előző évről áthúzódó 2.763.949 Ft 2026. évben várható támogatás 5.000.000 Ft
A kiadásokból 7.759.417 Ft a működésekhez kapcsolódik, a pályázatból fennmaradó fel nem használt 4 532 Ft visszafizetésre kerül.
 
Közösségünk hídjai-Ajka és Öcs TOP_PLUSZ-3.1.3-23-VE1-2024-00008
A projekt keretében Ajka Város Önkormányzata és konzorciumi partnerei: Ajkai Család- és Gyermekjóléti Központ, Nagy László Városi Művelődési Központ és Könyvtár, Öcs Község Önkormányzata, Te Számítasz Egyesület és a Városi Intézmények Működtető Szervezete
A pályázók célja települések és térségek népességmegtartó képességének javítása, a helyi közösségek erősítése, és hogy hidat képezzenek a generációk és közösségek között.
A pályázatban Ajka Város Önkormányzata által vállalt programok:
Fogyatékos személyek, pszichiátriai és szenvedélybetegek számára nyújtott szociális szolgáltatások. Tematizált egészségfejlesztő és egészségtudatosságot erősítő programok megvalósítása. Közösségfejlesztő, ismeretterjesztő, élményszerző múzeumi foglalkozások. A helyi ifjúságot célzó programok megvalósítása.
A teljes támogatási összeg a 249.940.715 Ft konzorciumra vonatkozólag.
A szükséges 2026. évi előirányzat 62.595.667 Ft, ebből támogatás 62.595.667 Ft.
A kiadásokból beruházás 2.700.000 Ft, az immateriális javakban 10.754.000 Ft a mobil applikáció létrehozása.
A dologi kiadásokból 46.455.000 Ft pályázathoz kapcsolódó szolgáltatások igénybevétele, a fennmaradó 2.686.667 Ft működési kiadás.
 
A KEHOP_PLUSZ-2.2. Zöld-kék infrastruktúra pályázat előkészítése
A KEHOP-2.1.3 azonosítószámú felhívás keretében „Ajka város víziközmű hálózatának hatékonyságnövelése kék-zöld infrastruktúra elemekkel - előkészítés” című projekt keretében 2023 és 2024 évben elkészültek a Torna-patak revitalizációjának engedélyezési és kiviteli tervei, valamint kiadásra került a vízjogi létesítési engedély. A patak medrének „szürke” elemei közül az Ajka, Belterületi utak fejlesztése TOP PLUSZ-1.2.3-21-VEI-2022-00007 pályázatban elkészülnek a 1. szakaszon a hidak és a kapcsolódó közlekedési elemek. A meder kialakítására a KEHOP_PLUSZ-2.2. Zöld-kék infrastruktúra pályázat biztosít lehetőséget. A pályázat előkészítése érdekében, további előkészítő dokumentumok, szakértői segítség és ingatlanok biztosítása is szükséges. Ezen költségek egy része elszámolható lesz, amennyiben a pályázatot az önkormányzat elnyeri. A projekt várható mérete eléri az 6,5 milliárd forintot. Ezért javasoljuk önálló költségvetési sor biztosítását a feladatok előkészítése érdekében.
A szükséges 2026. évi előirányzat 25.000 eFt - A kiadások részletei 25.000 eFt dologi jellegű kiadások.
 
A KEHOP_PLUSZ-2.2. Zöld-kék infrastruktúra pályázat előkészítése – Ingatlanvásárlás
A 249/2025. (XII.18.) Kt. határozattal döntött a 3100 és 3101 hrsz-ú ingatlanok megvásárlásáról mely szükséges a Torna-patak revitalizációs munkáinak elvégzéséhez. A költsége a pályázat elnyerése esetén elszámolásra kerülnek
A szükséges 2026. évi előirányzat 30.312 eFt - A kiadások részletei 30.312 eFt dologi jellegű kiadások.
 
EIT URBAN MOBILITY INNOVATION CALL 2025: URBANITE
Városi big data elemzés a hálózat fejlesztése és a közlekedés hatékonysága érdekében. A projekt a városi területeken a személygépkocsi-függőség csökkentésének sürgető szükségességével foglalkozik. Az Asistobe gyakorlati tapasztalatainak, az Université Gustave Eiffel elméleti igény-előrejelző algoritmusainak és résztvevő városok valós közlekedési kihívásainak együttes szakértelmét kihasználva adatvezérelt eszközt fejlesztünk ki a város- és közlekedéstervezők számára. Ez az eszköz lehetővé teszi a mobilitási hálózatok optimalizálását nagy adathalmazok elemzése és gépi tanulás révén, ösztönözve az ingázókat a fenntartható közlekedési módok elfogadására. Partnerek: Asistobe, Stockholm városa, Gustave Eiffel Egyetem, Tuvisa, Trivector, Sc Energy, Ajka önkormányzata, Skyss, Tartu City Transport, Varbergs kommun, Bodø önkormányzat, GreenRoads.
A program 2025. januárjában indul és 2025. december 21-vel fejeződött be. A záró pénzügyi elszámolás benyújtásra került.
Ajka város költségvetése 10.180 Euro, ebből támogatás 8000 Euro.
Az összeget nagymértékben befolyásolja a Ft/Euró átváltási értéke.
A szükséges költségek 2025-ben kifizetésre kerültek.
2026. évben várható támogatás 2.324.464 Ft 
 
EIT Urban Mobility Tagdíj 
2023-ban tagságot vállaltunk az EIT Urban Mobility programban. A szervezet támogatást és szakmai segítséget nyújt klímabarát közlekedési módok fejlesztéséhez kialakításához. Eddig három programban vett részt az önkormányzat, és 2025. évre is elnyert pályázatot. 2026 évben a résztvevő <300.000 fő alatti városok tagdíja 5.000 euró. A tagdíj feltétele az EUI Urban Mobility pályázataiban való részvételre, ez nélkül nem köthető szerződés az URBANITE projektre sem, s más támogatást sem tudunk kapni majd.
A szükséges 2026. évi előirányzat 2.070 eFt - A kiadások részletei 2.070 eFt dologi jellegű kiadások.
 
Európai Mobilitás Hét rendezvény
2026. szeptember 16-22. programsorozat rendezvényeihez 200 eFt biztosítása. A város 2024. re 17 km kerékpárút-hálózatot alakított ki. Annak érdekében, hogy minél többen használják a hálózatot és ismertessük a fenntartható közlekedés előnyeit szükséges a lakosok motiválása. Ennek legjelentősebb Európai Uniós programja az Európai Mobilitás Hét rendezvény.
Az elmúlt években megkezdett programsorozat egyre népszerűbb, egyre több egyesületet és lakost mozgat meg. Évente pályázunk, de mindig az utolsó utáni pillanatban derül ki mennyi támogatást kapunk. Az összeggel biztosabban lehetne programokat előkészíteni.
A szükséges 2026. évi előirányzat 200 eFt - a kiadások részletei dologi kiadások 200 eFt.
 
DIMOP_PLUSZ-2.1.1-24-2025-00083 Ajka – Lokális energiamenedzsment
A projekt keretében Ajka Város Önkormányzata és konzorciumi partnerei: Városi Intézmények Működtető Szervezete, Városi Bölcsőde Sportváros Nonprofit Kft.
A projekt célja, olyan korszerű EMS fejlesztése, illetve bevezetése a fejlesztés alá bevont épületeken, amelyek támogatják a konzorciumvezetőt, valamint a bevont partnereket és intézményeiket energiafelhasználásuk hatékonyabb irányításában és fenntartható működésük elősegítésében. Az energiahatékonyság növelése, a költségek optimalizálása és a környezeti terhelés csökkentése alapvető prioritás, különösen a klímavédelmi és fenntarthatósági célkitűzések elérése érdekében.
A projekt megvalósításának kezdete 2025.12.01.
A projekt fizikai befejezésének határideje 2027.05.31.
A teljes támogatási összeg a 198 242 273 Ft konzorciumra vonatkozólag.
A szükséges 2026. évi előirányzat 62.595.667 Ft, ebből támogatás 62.595.667 Ft.
A kiadásokból személyi juttatások 2.923.909 Ft, járulékok 380.108 Ft, Felújítás 65.240.912 Ft, az immateriális javakban 18.999.200 Ft
A dologi kiadásokból 75.357.387 Ft pályázathoz kapcsolódó szolgáltatások igénybevétele.
A 2026. évben várható előleg 159.901.515 Ft.
 
Interreg CE0301275 – RAISE-CE
A projekt nemzetközi konzorciumban valósul meg. A konzorcium vezető Lombardia Régió, Infrastruktúra és Közéleti Minisztérium
A projekt a térségek kisebb vasútállomásainak kihasználatlanságára és gyakran figyelmen kívül hagyott állapotára összpontosít. Ezek az állomások központi szerepet játszanak a a tömegközlekedés elérhetőségében, ami az autófüggőséghez, a vidék hanyatlásához és a fenntarthatatlan mobilitáshoz vezet. A javaslat igazodik az Európai Területi Agenda 2030 és a vidéki térségek európai hosszú távú jövőképének támogatási EU célokhoz. A fő cél a vidéki és távoli vasútállomások élénk, fenntartható mobilitási csomópontokká történő átalakítása.
A projekt megvalósításának kezdete 2026.01.01.
A projekt fizikai befejezésének határideje 2027.12.31.
A teljes támogatási összeg a 0,79m € konzorciumra vonatkozólag, ebből Ajka Város Önkormányzata 99 805 € / 38.000.000 Ft. EU támogatás 80% Hazai társfinanszírozás 15% önerő 5%
A szükséges 2026. évi előirányzat 16.382.408 Ft, ebből támogatás 15.563.288 Ft.
A kiadásokból személyi juttatások 2.327.080 Ft, járulékok 302.520 Ft, Beruházás 4.522.000 Ft,
A dologi kiadásokból 9.230.000 Ft pályázathoz kapcsolódó szolgáltatások igénybevétele.
A 2026. évben várható előleg 9.249.432 Ft.
 
Veszprémi Egyetemmel Együttműködési megállapodás
Veszprémi Egyetemmel Együttműködési megállapodás projektvezetési és pályázat előkészítési feladatok ellátására. 2023.-ban megkötött szerződés. 
A szükséges 2026. évi előirányzat 1.040.130 Ft, a kiadások részletei dologi kiadások 1.040.130 Ft.
 
Veszprém-Balaton Európa Sportrégiója 2026. program tagdíj
Ajka Város Önkormányzat csatlakozott a Veszprém-Balaton Európa Sportrégiója 2026. programhoz.
A csatlakozási szándéknyilatkozatot beküldött települések esetében 1 euro/lakos anyagi hozzájárulást jelent a 2026-os év vonatkozásában. (KSH lakónépesség száma 2025. január 1. 26 007 fővel számolva 10 millió Ft.)
A szükséges 2026. évi előirányzat 10.142.730 Ft, a kiadások részletei dologi kiadások 10.142.730 Ft.
 
 
K9     Finanszírozási kiadások                                                                  828.803.769 forint
 
Finanszírozási kiadások előirányzatai tartalmazzák az Ajka Város Önkormányzatának 113.076.711 forint az államháztartáson belüli megelőlegezések (normatívák) visszafizetését, valamint 715.727.058 forint felvett fejlesztési hitelek tőketörlesztését a 19. mellékletben foglaltak szerint.
 
 
Az önkormányzat 2026. évre működési 0 forint általános tartalékkal számolt, a céltartalék felhasználási körét a rendelet 7. mellékletében határoztuk meg. A polgármester átruházott hatáskörben (4. §) jogosult az előirányzatok átcsoportosítására, amikor a feladat teljes egészében ismert, így az eljárási folyamat időben lecsökkenthető, a beszámoltatással és a költségvetési rendeletbe történő beépítéssel e feladat gyakorlása ellenőrizhető. (Áht. 23. § (4) bekezdés)
Működési céltartalék 30.000.000 forint a működési tartalékok között jelöltük meg a pályázatokhoz kapcsolódó működési kiadásokhoz. A felhalmozási céltartalék előirányzata 0 forint.
Az önkormányzat által értékesíthető 2026. évre vonatkozó ingatlanok jegyzékét a vagyonrendeletünk szerint a költségvetésben szerepeltetnünk kell, melyet a 9. melléklet tartalmazza. A mellékletben megjelölt árak minimum szintnek tekintendők.
A nevelési, oktatási és szociális intézmények éves élelmezési normáit a fenntartónak, irányító szervnek kell meghatározni, mely alapul szolgál az intézményi térítési díjaknak. A 2026. évtől alkalmazandó értékeket a 10. melléklet tartalmazza.
13. mellékletben prognosztizáljuk Ajka város Önkormányzata által 2026. évben biztosított közvetett támogatásokat. A közvetett támogatások alapvetően helyi rendeleten, illetve szociális ellátáshoz kapcsolódóan a szociális és gyermekjóléti törvényen alapulnak. A táblázatban a támogatás jogcímei szerint konkrét jogszabályi hivatkozást és a támogatás mértékét is kiemeltük. 2026. évre prognosztizált közvetett önkormányzati támogatás összesen 678.423.100 forint.
15. mellékletben mutatjuk be 2026. évet érintően a helyi adósságot keletkeztető éves kötelezettségvállalás (hitelképesség) felső határát, tárgyévet követő tíz évben.
16. melléklet tartalmazza az önkormányzat és intézményeinek európai uniós támogatással megvalósuló projektjeinek kiadásai és bevételei tervezett előirányzatait.
17. melléklet tartalmazza az önkormányzat és intézményeinek a kötelező, önként vállalt és állami feladataihoz tervezett kiadási és bevételi előirányzatai számbavételével mutatjuk be.
A költségvetés előre nem tervezhető bevételeivel és kiadásaival, bevételi elmaradásával kapcsolatos szabályok (5 - 6. §-hoz):
Az önkormányzat költségvetési szerveinek feladatellátásához jelentős segítséget ad a pályázati lehetőség és a rendszeren keresztül az intézményhez jutó támogatás.
Azonban fontos feltétel, hogy az alaptevékenységhez kapcsolódjon és hosszabb távra, ne jelentsen önkormányzati kötelezettséget, szakmailag, pénzügyileg megalapozott legyen.
Az előirányzat felhasználásnál elsőbbséget kell biztosítani a kötelezően ellátandó feladatoknak.
A pályázati eljárás rendjét főbb vonalakban szabályozza a rendelet. E körben fontos az információs rendszer, melyet a gazdasági év időszakában következetesen be kell tartani. Szükség esetén az eljárás rendjét körlevélben célszerű az intézmények részére összegezni.
Az Áht. 30. §-a rendeleti szabályozás körébe utalja a bevételi elmaradás, a többletbevétel kezelését, így főszabályként az előirányzat maradványokat a bevételi elmaradással kell szembe állítani. A nem tervezett, vagy alultervezett térítési díj bevételekkel a fenntartói támogatást, finanszírozást kell ellentételezni.
 
Az önkormányzat költségvetési szerveinek gazdálkodása és előirányzatok módosítása (7. §):
Az önkormányzati rendszerben kiemelt követelmény a gazdaságos, hatékony és eredményes, valamint észszerűen takarékos gazdálkodás, a bevételek növelése és pontos számbavétele. Az évközi változások elkerülhetetlenek, melyet rugalmasan kell kezelni.
A költségvetési szervek, intézmények saját hatáskörű előirányzat-módosítási jogosítványát, előirányzatok felhasználását az Áht. 34 -a szabályozza. A helyi önkormányzat önálló költségvetési szerve előirányzat-módosítási hatáskörét a jogszabályi kereteken belül az önkormányzat költségvetési rendeletében foglaltak szerint gyakorolhatja. A rendeleti szabályaink szerint az intézményvezető dokumentumok csatolásával kérheti a központi támogatás és az intézményhez meghatározott céllal érkezett - pályázati támogatás, adomány stb. – pénzeszköz átvétel esetén költségvetési előirányzatainak módosítását a polgármestertől. Önkormányzati határozattal kerülhet sor az előirányzatok módosítására és a feladat teljesítésére. Ezen intézkedés a folyamatos, zavartalan feladatellátást szolgálja, azonban ezzel nem mellőzhető a költségvetési rendelet módosítása.
Az önkormányzati hatáskörben végzett módosítást a következő költségvetési rendeletben szerepeltetni kell, de legkésőbb 2026. december 31-éig.
Az önálló működő és gazdálkodó költségvetési szerv vezetője havonta köteles felülvizsgálni az intézmény előirányzatainak alakulását. A vizsgálat eredményeként jogosult, egyben köteles kezdeményezni a kiemelt előirányzatok közötti átcsoportosítást.
Az átcsoportosítási kérelmet a Képviselő-testülethez címzetten, az önkormányzat jegyzőjéhez kell benyújtani. A kérelemben részletezni kell a módosítás indokát, a szükséges számításokat és csatolni kell a módosítás egyéb dokumentumait. A módosítások újabb önkormányzati támogatást nem indukálhatnak.
December hónapban a költségvetési rendelet előirányzat-módosítása szükséges. Az előkészítés céljából az utolsó átruházott hatáskörű módosításhoz a kérelmeket legkésőbb november 15-ig kell benyújtani.
A kiemelt előirányzatok közötti átcsoportosításra a képviselő-testület jogosult.
Az Országgyűlés, a Kormány, illetve valamely költségvetési fejezet vagy elkülönített állami pénzalap által biztosított pótelőirányzatról, valamint az átruházott hatáskörű előirányzat növelésről, illetve csökkenéséről a polgármester negyedévenként tájékoztatja a képviselő-testületet. A képviselő-testület legalább negyedéves időközönként – az első negyedév kivételével -, de legkésőbb december 31-ig dönt a költségvetési rendelet módosításáról.
Az Áht. 34. § tekintettel az éves beszámoló benyújtását megelőzően, a költségvetési rendeletmódosításra sor kerülhet december 31-i hatállyal, de önkormányzati korlátozással, csak rendkívül indokolt esetben.
A normatív alapon nyújtott központi támogatás évközi elszámolását az Ávr. 101. § (4) bekezdése időben beszabályozza, mivel ezek intézményi dokumentumon alapulnak célszerű helyileg szabályozni. A normatív alapú támogatások évközi módosítását, a feladatok változása után az intézmény vezetője köteles bejelenteni.
Az intézmények feladatainak változása, mutatószámainak bármely irányba (+ -) történő, 10 %-nál nagyobb mértékű eltolódása esetén a tárgyév október 1-jét követően 30 napon belül az intézményvezető köteles a költségvetésének módosítását kezdeményezni. E javaslatnak szakmai számításokat, jogszabályi hivatkozásokat és a kapcsolódó dokumentumokat kell tartalmaznia
 
A rendelet 7. fejezetéhez:
A 8. mellékletben az intézményi létszám-előirányzatokat, valamint a közcélú foglalkoztatottak létszámát mutatjuk be, melyek 2026. január 1-jétől hatályosak. Változás az előző évi záró létszámhoz képest: a Városi Intézmények Működtető Szervezete gazdálkodási és karbantartó létszáma az átszervezésből adódóan 9 fővel növekedett; ugyanennyi fővel csökkent a Szociális Szolgáltató és Gondozási Központ munkavállalóinak létszáma, valamint a szakmai tevékenység megfelelő ellátása miatt az intézményben a szociális ellátást biztosítók létszámát 11 fővel emeltük.
A személyi juttatások előirányzata szerves kapcsolatban van a képviselő-testület által megállapított létszám-előirányzattal, melynek szabályait az Áht. 23. §-a, illetve az Ávr. 24. §-a rögzíti. A létszám-előirányzat magában foglalja a személyi juttatás előirányzatából foglalkoztatható, a feladatok ellátásához, a költségvetés tervezésekor meghatározott költségvetési engedélyezett létszámkeretet – álláshelyet – és az éves átlagos statisztikai állományi létszámot, átlaglétszámot.
Létszám-keret változásai 
Ajka város Önkormányzata intézményeinél feladatellátásához szükséges létszám személyi juttatásainak biztosítására a következő forrásokból nyílik lehetősége természetes létszámfogyás, a létszámcsökkentések eredményeként felszabaduló források, szervezeti, szervezési intézkedésekből, a munkaszervezés racionalizálásából, a humánerőforrás kapacitás-kihasználtságának, leterheltségének felülvizsgálatából elérhető megtakarítások, külső megbízások, szerződéses, számlás foglalkoztatás csökkentése, visszaszorítása.
Az esetleges pályázat keretében megszüntetett álláshelyek öt éven belül nem állíthatók vissza feltéve, hogy azt jogszabályváltozásból adódó, és Ajka város Önkormányzata számára kötelezően ellátandó többletfeladatok szükségessé teszik. Az álláshelyek megszűntetésével együtt járó jogszabályi kifizetési kötelezettségek teljesítéséhez pályázatot kell benyújtani.
A szakmai alapfeladat keretében szellemi tevékenység szolgáltatási szerződéssel, számla ellenében meghatározott munkakörökben úgy történhet, ahogy azt az irányító szerv szabályozza. Az önkormányzat törekvése az, hogy az intézmények alapfeladataihoz megfelelő létszám-előirányzatot és - keretet, ehhez pedig jogszabály szerinti bért és járulékait minimális szinten biztosítsa, azonban előfordulhatnak olyan speciális helyzetek, hogy munkaerőhiány, speciális szakképesítési követelmény miatt a hatékonyabb ellátás szolgáltatási szerződés keretében oldható meg. Ezen feladatköröket gyűjtöttük össze, engedő módon a 9.§ (2) bekezdésben.
Az illetményfizetés rendjét közszolgálati tisztségviselőkről szóló törvény 146. § (3) bekezdése szabályozza, mely szerint tárgyhónapot követő 5-éig kell teljesíteni, és a dolgozók számláján kell lennie az illetménynek, vagy postán felvehetőnek. Az illetményfizetéshez kapcsolódó önkormányzati nettófinanszírozás az Ávr. 6. mellékletében naptári napra megjelölt, mely szerint a támogatás utalása a hónap utolsó napja, decemberben pedig 20-a.
Annak érdekében, hogy az önkormányzat pénzforgalmi számláján a támogatás realizálódjon és az utalások az alkalmazottak részére biztonsággal, eljusson a Mt. szabályait maximálisan be kell tartani.
Korábbi években bevezetett lehetőség, hogy az önkormányzati alkalmazottak munkabérelőleget igényelhettek rendkívüli szociális helyzet esetén, az adómentes mértékig, illetve a likviditási helyzettől függően. Az általános megfogalmazástól eltérően szükséges konkrétan megfogalmazni azokat az élethelyzeteket, amikor e lehetőséggel indokolt élni, azonban a munkáltatónak fontos kötelessége a visszafizetés biztonságának vizsgálata. A visszafizetést a gazdasági éven belül kell teljesíteni, így a második félévtől a visszafizetési idő lerövidül. A visszafizetés havi értéke a nettó illetmény 50 %-áig terjedhet, ami táppénz esetén természetesen másként működik.
A rendelet 8. tételeihez:
Az Ávr. 24. § (1) bekezdés ba) pontja szerint a költségvetési rendeletben a felújítási előirányzatokat célonként, a felhalmozási kiadásokat feladatonként kell megjelölni, melyet a 6. melléklet feladat és előirányzati értékkel szerepeltetünk.
 
A központi karbantartási előirányzat 2026. évben 47.284.593 forint, melynek felhasználására a költségvetési rendelet kihirdetését követő 30 napon belül karbantartási tervet kell készíteni. Az előirányzatból tartalékot kell képezni annak érdekében, hogy a rendkívüli eseteket kezelni tudjuk. Felhasználására a második félévben kerülhet sor, rendkívüli helyzetek kezelése esetén az első. félév során a tervezett feladatok fontossági sorrendjét kell módosítani. Rendkívüli helyzet esetén a polgármester jogosult a tervezett beruházási, felújítási előirányzatokat is zárolni annak érdekében, hogy az intézmény üzemképességét biztosítani tudjuk.
Intézményeinkben karbantartókat foglalkoztatnak, működési kiadásaik karbantartási feladatokat is tartalmaznak. A 2026. évben, 20.000 eFt az előre tervezhető intézmény karbantartási feladatok az egyes intézményi költségvetésekbe kerülnek beépítésre. A tervezett intézmények közötti elosztásáról az Építési és Városgazdálkodási Iroda a hivatal vezetés egyetértésével gondoskodik. Az intézményi költségvetésbe beépített előirányzat kizárólag karbantartási feladatokkal kapcsolatos szerződések teljesítésére, karbantartási anyagok beszerzésére használható fel. A felhasználásról az intézmény évente egy alkalommal elszámol.
 
14. mellékletben szerepeltetjük az önkormányzat több éves kihatással járó döntéseiből származó kötelezettségeket célonként és éves bontásban.
A kiadások tekintetében folyamatos nyilvántartást vezetünk az év közben hozott minden olyan döntésről és kötelezettségvállalásról, amelyek a következő évben vagy években többletkiadással járnak. A melléklet tartalmazza működési és felhalmozási célonként az önkormányzat több éves kihatással járó döntéseiből származó kötelezettségeket egyedi célonként, évekre bontva, megjelölve a feladathoz kapcsolódó testületi határozatokat is. Azokat a többéves kihatással járó feladatokat, melyek 2026. évet érintik a költségvetésbe beterveztük. A mellékletben található működési és felhalmozási feladatok testületi-határozatokon, valamint hozzákapcsolódó szerződéséken alapulnak.
A rendelet 9. tételeihez:
A képviselő-testület támogatást nemcsak intézményeknek, hanem gazdasági szervek, egyes alapítványok részére is biztosít. A működési támogatásokat az 5. melléklet, felhalmozási célú támogatásokat pedig a 6. melléklet, a kiegészítő támogatásokat a 7. melléklet tartalmazza.
Az önkormányzat számára korlátozott az a lehetőség, hogy pénzbeli támogatást tudjon nyújtani alapítványok részére, azonban ettől eltér az a körülmény, ha feladatot vállal át az alapítvány, lásd: Molnár Gábor Műhely Alapítvány a fogyatékosok nappali ellátása terén.
Az Ávr. szabályai szerint valamennyi támogatás megállapodás alapján biztosítható.
A felhasználás jogszerűségének vizsgálata, annak ellenőrzése fontos feladat, melyet a Közös Önkormányzati Hivatal belső ellenőrzés keretében végez, azonban az ellenőrzés beszámoltatás formájában is megtörténhet. Amennyiben a felhasználás jogszerűtlen volt, az igénybevételtől a visszafizetésig terjedően a jegybanki alapkamat kétszeresének megfelelő kamatfizetési kötelezettséggel növelten kell a követelésnek érvényt szerezni.
A támogatott az általa vállalt feladat részleges teljesítése, vagy elmaradása esetén idejében lemond a támogatásról azt szankciók nélkül teheti.
A támogatásokkal, pénzeszköz átadásokkal kapcsolatos eljárás során kiemelt figyelmet kell fordítani a megfogalmazott szabályok végrehajtására, melynek alapja nem csupán a döntés, hanem a támogató és támogatott között létrejött megállapodás.
Egyre fontosabb szerepet kap a köztartozások vizsgálata is, mely a korábbi évek gyakorlata szerint nyilatkozattal indulhat, indokolt esetben hatósági igazolásig is terjedhet.
A támogatottaknak az intézményeink irányában teljesített kötelezettségeiről is kell nyilatkozniuk.
A rendelet 14. §-a egységbe foglalja azokat az általános szabályokat, melyek az önkormányzati támogatások minden fajtájára alkalmazandók. Így a megállapodás megkötése, a támogatott feladat megjelölése, a pénzmozgás teljesítése, számadási kötelezettség, ellenőrzés stb.
Az önkormányzat és szervei által nyújtott nem normatív, céljellegű, működési és fejlesztési támogatások odaítélését követően 30 napon belül az önkormányzat honlapján közzé kell tenni a kedvezményezettek nevét, támogatás célját, támogatás összegét, a támogatási program helyére vonatkozó adatokat. A közzétételről a pályázati kiírásokban már tájékoztatni kell az érintetteket és a megállapodásokban is rögzíteni kell e körülményt.
A támogatás, pénzeszköz átadás valamennyi eljárási szakaszában a módosított közpénzekből nyújtott támogatások átláthatóságáról szóló 2007. évi CLXXXI. törvény, valamint a végrehajtásáról szóló módosított 67/2008. (III.29.) Korm. rendelet szabályaira figyelemmel kell eljárni a támogatások átláthatósága érdekében.
A fejezeten belül (15-17 §) külön került szabályozásra a társadalmi önszerveződő közösségek önkormányzati pénzbeli támogatása. A pénzbeli támogatás köre egyértelművé válik, és az egyesülési jogról szóló törvény hatálya alá tartozó szervezetek részesülhetnek ilyen támogatásban, valamint a működő nyugdíjas klubok.
Nagyon fontos szabály, hogy bármilyen szintű (kiemelt, pályázati rendszerű, polgármester által megállapított) pénzbeli támogatás önkormányzati támogatásnak tekintendő. Valamennyi támogatás évre szóló, a 2026 -os gazdasági évre.
A támogatási rendszernek a fejlődést kell szolgálnia, tehát a támogatottal szembeni követelményeket is egyértelműen meg kell határozni. 2026. évben ennek megfelelően szankciórendszer is érvényesül. 
A pályázati rendszerben a támogatást átruházott hatáskörben a Humán és Ügyrendi Bizottság állapítja meg.
A 18 §-ban megfogalmazott 3.000 eFt-os polgármesteri keret az önszerveződő közösségek, természetes személyek támogatására szolgál, ami önkormányzati hatáskörben adható ki. Célja, az évközben felmerülő apróbb, bár jelentőséggel bíró igények kezelése.
Természetesen szoros összhangot kell teremteni a kiemelt támogatások, a Humán és Ügyrendi Bizottság és a polgármester átruházott hatáskörben tett intézkedései között.
A rendelet 10. tételeihez:
Az önkormányzatot megillető pénzkövetelések beszedése a cél. A követelésekkel kapcsolatos eljárási szabályokat a képviselő-testület 35/2022. (XI.24.) rendeletének 29. §-a részletesen szabályozza.
A kormányrendelet a képviselő-testület jogosítványává teszi az előirányzat-felhasználás ütemezését, melyet a 12. mellékletben külön szerepeltetünk, valószínűsítve a teljesítéseket úgy bevétel, mint kiadás tekintetében.
Fő szabályként az intézmények működéséhez időarányos finanszírozást kívánunk biztosítani. Az időarányos finanszírozástól csupán azon beruházások és felújítások esetén lehet eltérni, ahol feladat-finanszírozás van és a kapcsolódó bevételek realizálhatók.
 
Az önkormányzat előirányzat-felhasználási ütemterve (12. melléklet)
Az előirányzat-felhasználási ütemterv bevételi oldalának összeállításánál a folyó bevételeket 1/12 részre elosztva, a helyi adókat elsődlegesen a féléves fizetési kötelezettség, illetve iparűzési adó tekintetében a május 31-ig történő éves bevallás alapján, a költségvetési támogatást az Ávr. 6. melléklete szerint vettük számba, a nettófinanszírozást a Kincstár a hónap utolsó napján indítja.
A felhalmozási és tőke jellegű bevételeknél az ingatlanforgalmazás a várható értékesítési ütemet feltételezi. A támogatás értékű működési és felhalmozási bevételeket, pénzeszköz átvételt a pályázatok, finanszírozási szerződések ismerete szerint terveztük. Az adott kölcsönök visszatérülése az analitika előírása szerint - az érintetek havi törlesztésére figyelemmel - havi egyenlő részben került ütemezésre.
A kiadások körében a személyi juttatás és a hozzá kapcsolódó járulékok kiemelt előirányzatai időarányos és azonos mértékben ütemezettek.
A karbantartások az önkormányzat likviditásának megőrzése érdekében időarányosan történnek az előre látható feladatok tekintetében, a sürgős, kárelhárító feladatok havi keretbe történő kalkulálásával.
A támogatásértékű működési kiadásokat, valamint a pénzeszközátadásokat havi ütemezéssel vettük számba, a támogatási szerződések megkötése e rendelet 15. §-a szerint történik. A felújítások és beruházások előirányzatainak felhasználásánál azok előkészítettsége, finanszírozási szerződésekben rögzített időpontok a meghatározók.
Az adott kölcsönök előirányzatainak felhasználását szintén havi bontásban jelenítettük meg. Az intézményfinanszírozásnál intézményenként a működésük jellegéből eredő ütemezéssel számoltunk.
Az előirányzat-felhasználási terven kell alapulnia a havi likviditási tervnek, ahol a ténylegesen realizálható bevételekkel és ehhez igazítottan teljesíthető kiadásokat kell megjeleníteni kiemelt előirányzatonként. Figyelembe kell venni az intézményi saját bevételek realizálását és a korlátozott készpénzforgalmat is.
Annak érdekében, hogy feladatok finanszírozásához megfelelő idő álljon rendelkezésre az újonnan vállat kötelezettségeknél a fizetési határidő a szakmai teljesítésigazolást követő 120 napban jelölhető meg figyelemmel az ÁFA törvény változásaira.
11. melléklet a normatív hozzájárulások és támogatások jogcímenkénti összegeit és forrásait mutatjuk be.
11/I. mellékletben a központi költségvetési támogatások és normatív hozzájárulások, intézmények szerinti bontását taglalja.
A Költségvetési törvényben nevesített kötött önkormányzati támogatások 2026. évi tervezett előirányzatai:
család és gyermekjóléti szolgálat (fajlagos mutató alapján),
család és gyermekjóléti központ (fajlagos mutató alapján),
szociális étkezés,
házi segítségnyújtás, szociális segítés, illetve személyes gondoskodás,
időskorúak nappali intézményi ellátása,
demens személyek nappali intézményi ellátása,
hajléktalanok átmeneti szállása, éjjeli menedékhely,
finanszírozás szempontjából elismert szakmai dolgozók bértámogatása,
az ingyenes és kedvezményes gyermekétkeztetés,
rászoruló gyermekek szünidei étkeztetése,
bölcsőde, mini bölcsőde működtetése,
óvodai és iskolai szociális segítő tevékenység támogatása.
 
A normatív kötött felhasználású központi támogatás igénybevétele több együttes feltételhez kapcsolódik, a finanszírozás lehívása nagyobb odafigyelést kíván az intézmények részéről.
Az Ávr. 150. § alapján az önkormányzatnak rendeletében kell szabályozni a költségvetési maradvány elszámolásra vonatkozó előírásokat. E költségvetési rendeletünk 25. §-ában megfogalmazott szabályok alapjaiban kapcsolódnak az Ávr. szabályaihoz.
A központi támogatást érintő visszafizetések jelentős terhet rónak az önkormányzatra ezért feladatmutató változásokkal érintett intézmények pénzmaradványa terhelendő, kamatfizetési kötelezettséggel együtt.
A szociális igazgatásról és a szociális ellátásokról szóló és többszörösen módosított 1993. évi III. törvény 117/B. §-a alapján a módosított 29/2013. (XII.16.) önkormányzati rendelet szerint az intézményi elhelyezéskor egyszeri hozzájárulást kell fizetni, melynek felhasználására a törvény és a helyi rendelet keretszabályokat alkot. A megalkotott szabályok biztonságot, óvatosságot feltételeznek 30 % tartalékképzés mellett.
A költségvetési szervek szellemi és anyagi infrastruktúrájának magáncélú használatáért az igénybe vevőnek díjat kell fizetnie. Ennek rendjét és mértékét belső szabályzatban kell intézményenként rögzíteni.
A közszolgáltatásokat igénybe vevők részére jogszabály vagy jogszabályban foglaltak alapján – törvény eltérő rendelkezésének hiányában – a költségvetési szerv vagy annak irányító szerve állapítja meg a szolgáltatások ellenértékét. Tekintettel arra, hogy az intézmények önköltség számítási szabályzata szerint kell kalkulálni és kialakítani a szolgáltatások árrendszerét célszerű, hogy azt az intézmények vezetői tegyék meg, természetesen az irányító szerv vezetőjének, polgármesternek egyidejű tájékoztatásával.
Az államháztartás alrendszereiből adott támogatások, a vagyonhasznosítása során kötött szerződések, koncesszióba adásra vonatkozó szerződések - amennyiben ötmillió forintos értékhatár fölöttiek – közzétételét rendeli el.
Az önkormányzatoknak lehetőségük van arra, hogy rendeletben ettől alacsonyabb összeget határozzanak meg és meghatározzák a közzététel módját is. Az ötmillió forint és feletti értéket hordozó szerződésekről indokolt tájékoztatást adni, a közzététel idejét 60 napban jelöltük meg.
Az önkormányzat gazdasági helyzete általában nem engedi meg a hitelezést és a további kezességvállalást, mert ezzel gyengítenénk hitelfelvételi pozíciónkat.
Az önkormányzat átmeneti pénzeszközét hitelezésre nem fordíthatja. Törvényi felhatalmazás és annak végrehajtásáról szóló helyi rendelet szabályainak betartásával kölcsönt biztosíthat, ilyen például: temetési kölcsön.
Az önkormányzat annak érdekében, hogy gazdasági társaságait segítse készfizető kezességet csak a társaságban levő vagyon erejéig, valamint a jogszabályi feltételekkel vállalhat.
Az önkormányzatnak az intézményei kötelezettségeiért a többszörösen módosított 1996. évi XXV. törvényben meghatározottak szerint helyt kell állni.
Az Ávr. szabályozza az önkormányzati biztos intézményét, melynek célja a költségvetési intézményhálózat eladósodásának megakadályozása. Az önkormányzatnak költségvetési rendeletében indokolt ezt külön szabályozni. A hiteles és részletes információ beszerzése és döntés-előkészítése a Közös Önkormányzati Hivatalon keresztül történik.
 
Ajka város költségvetése 2026-os gazdasági évre szól, szabályait január 1-jétől kell alkalmazni.

Ajka, 2026. február 3. 

